കുഞ്ഞിമക്കളോട് 'അധ്യാപഹയ' സ്വഭാവം കാണിക്കരുത്; അവര് പാടിയും പറഞ്ഞും കൊഞ്ചിയും കണ്ണില് കവിത വിരിച്ച - Samakalika Malayalam\nകുഞ്ഞിമക്കളോട് 'അധ്യാപഹയ' സ്വഭാവം കാണിക്കരുത്; അവര് പാടിയും പറഞ്ഞും കൊഞ്ചിയും കണ്ണില് കവിത വിരിച്ചുമൊക്കെ വളരെട്ടേന്നേ...; കുറിപ്പ്\nBy സമകാലിക മലയാളം ഡെസ്‌ക് | Published: 11th August 2019 08:51 PM |\nLast Updated: 11th August 2019 08:51 PM | A+A A- |\nകൊച്ചി: കുഞ്ഞു മനസിലെ വേദനകള് വലിയവര്‍ക്ക് എളുപ്പം മനസിലായെന്ന് വരില്ല. സ്‌കൂളില് പോകുന്ന കൊച്ചു കുട്ടികള്‍ക്ക് ചില അധ്യാപകരുടെ നിലപാടുകള് മാനസികമായി ബാധിക്കാറുണ്ട്. വീട്ടിലെത്തുമ്പോള് കുട്ടികള് പരാതിയും പരിഭവവുമൊക്കെ മാതാപിതാക്കളോട് പറയും. കുട്ടികളല്ലേ അത് സ്വാഭാവികമാകും എന്നൊരു ചിന്തയായിരിക്കും പലരിലുമുണ്ടാകുക.\nഅത്തരമൊരു അനുഭവം തന്റെ ഫെയ്‌സ്ബുക്ക് പോസ്റ്റിലൂടെ പങ്കിടുകയാണ് ഡോ. ഷിംന അസീസ്. കുട്ടികള്‍ക്ക് പ്രോത്സാഹനം നല്‍കാന് മടിക്കുന്ന അധ്യാപകരെക്കുറിച്ചാണ് ഡോക്ടര് കുറിപ്പില് വ്യക്തമാക്കുന്നത്.\n'യുകെജിയിലുള്ള മോളുടെ നോട്ട്ബുക്കില് ടീച്ചര് സ്റ്റാര് ഇടുന്നില്ല ഡോക്ടറെ. അവളൊരേ കരച്ചിലാണ്'. ഇന്‍ബോക്‌സ് സങ്കടം ഇങ്ങനെ തുടങ്ങിയത് കണ്ടപ്പോള് വായിച്ച് തുടങ്ങിയത് കൗതുകത്തോടെയാണ്.\nകുഞ്ഞിന് ടീച്ചര് സ്റ്റാര് ഇട്ട് കൊടുത്തില്ല, പ്രോത്‌സാഹിപ്പിക്കുന്നില്ല, എല്‍കെജിയില് നിന്ന് കുഞ്ഞ് ക്ലാസില് വെച്ച് അപ്പിയിടണമെന്ന് പറഞ്ഞിട്ട് സമ്മതിച്ചില്ല. അവളറിയാതെ അത് സംഭവിച്ചപ്പോള് അവള് വല്ലാതെ അപമാനിതയായി, കൂട്ടുകാര് കളിയാക്കി, മോള് വീട്ടില് വന്ന് തേങ്ങിക്കരഞ്ഞു... ചെറിയ കുട്ടികളുടെ ബണ്ണി സ്‌കൗട്ടില് ആ കുഞ്ഞിനെ ചേര്‍ത്തില്ല. 'അവളേക്കാള് സ്മാര്‍ട്ടായ കുട്ടികള് ക്ലാസിലുണ്ട്' എന്ന വിചിത്രന്യായം പറഞ്ഞത്രേ. അവര് അവളെ ഓണം വെക്കേഷനോടെ സ്‌കൂള് മാറ്റുകയാണത്രേ.\nഇത്രയും വായിച്ചപ്പോള് 'ആ മാതാപിതാക്കള്‍ക്ക് എടുക്കാനാവുന്ന വളരെ മികച്ച തീരുമാനം' എന്ന് മനസ്സിലോര്‍ത്തു.\nഇവിടേം രണ്ട് മക്കള് സ്‌കൂളില് പോകുന്നു. ഒരാളുടെ കരച്ചില് സീസണൊക്കെ കഴിഞ്ഞ് എല്‍പി കുട്ടപ്പനാണ്. രണ്ടാമത്തോള് എല്‍ക്കേജീല് നെഞ്ചത്തടീം നിലവീളീം തന്നെ. കാര്യം എന്താന്നറിയോ? പരീക്ഷേം ഹോംവര്‍ക്കും. ടീച്ചര് ചീത്ത പറയും, എഴുതാനുണ്ട്, പരീക്ഷക്ക് പഠിക്കണം എന്നൊക്കെ കുഞ്ഞിവായില് പറയുന്നത് കേള്‍ക്കുമ്പോള് വല്ലാത്ത സങ്കടം തോന്നാറുണ്ട്. എന്തിനാണ് നമ്മുടെ കെജി കുഞ്ഞുങ്ങള്‍ക്ക് ഈ പറയുന്ന വര്‍ക്കുകളും പരീക്ഷകളും? അവരുടെ ബുദ്ധിയും കഴിവും പരീക്ഷിക്കാനും വിലയിരുത്താനും ഈ ജീവനില്ലാത്ത കടലാസുകള്‍ക്കാകുമെന്ന് കരുതുന്നത് വിത്തിന്റെ നിറവും മണവും ഘനവും നോക്കി അതില് നിന്ന് നാളെയുണ്ടാകാന് പോകുന്ന മരത്തിലെ കായകള് എണ്ണുന്നത് പോലെ ബാലിശമാണ്. ഇവാലുവേറ്റ് ചെയ്യണമെങ്കില് കുട്ടികള്‍ക്ക് ഏറ്റവും ചുരുങ്ങിയത് ഈ സിസ്റ്റം മനസ്സിലാവണ്ടേ?\nനാലും അഞ്ചും വയസ്സുമുള്ള പൈതങ്ങളെ പറന്ന് നടക്കേണ്ട പ്രായത്തില് കൊണ്ടാക്കുന്നത് നീറ്റിനും സിവില് സര്‍വ്വീസിനും ട്രെയിന് ചെയ്യിക്കാനാണെന്ന ഭാവം സ്‌കൂളുകള് എന്നോ മാറ്റേണ്ടതുണ്ട്. മുലകുടി മാറിയ പാടെ അവരെ നിങ്ങള്‍ക്ക് തരുന്നത് അതിനല്ല.\nഇവിടെ മോളുടെ കാര്യത്തിലുള്ള സമാധാനം എന്താച്ചാല്, സ്വന്തം മക്കളെപ്പോലെ നോക്കുന്ന ടീച്ചര്‍മാരും ആയമാരും ഉണ്ടെന്നുള്ളതാണ്. അത് കൊണ്ട് തന്നെ അവരോട് പരാതി പറയാന് മടിയാണ്. ഇവിടെ ഒന്നിനെ നോക്കാന് മൂക്ക് കൊണ്ട് മലയാളം അക്ഷരമാല മൊത്തം എഴുതുമ്പഴാ സ്‌കൂളിലെ മുപ്പതെണ്ണവുമായി അവര് ! പക്ഷേ, അവളുടെ 'സ്‌കൂള് വിഷമങ്ങള്' ശരിക്കും വല്ലാത്ത ആശങ്കയുളവാക്കുന്നുണ്ട്.\nചെറിയ ക്ലാസുകളിലെ ഹോംവര്‍ക്കും പരീക്ഷയും ഇവാല്യുവേഷനും തെറ്റായ രീതിയാണെന്ന് നിസ്സംശയം പറയാം. വലുതായിക്കഴിഞ്ഞുള്ള പരീക്ഷയുടെ സിസ്റ്റമാകട്ടെ മറ്റൊരു ആഗോളദുരന്തവും ! വിദ്യാഭ്യാസത്തെ സ്‌നേഹിക്കാനും കൂട്ടുകാരെ ഉണ്ടാക്കാനുമൊക്കെയാകണം ചെറിയ ക്ലാസുകള്. വലുതായാലും, പരീക്ഷയാണ് ലോകമെന്നും ജയിച്ചില്ലേല് എന്തോ അന്താരാഷ്ട്ര പ്രശ്‌നമാണെന്നുമൊക്കെയുള്ള ചിന്താഗതി എന്നോ തൂക്കി കുപ്പതൊട്ടിയില് കളയേണ്ട കാലം അതിക്രമിച്ചു.\nകുഞ്ഞിമക്കളോട് 'അധ്യാപഹയ' സ്വഭാവം കാണിക്കാതെ സ്‌കൂളിനെ 'സെക്കന്റ് ഹോം' ആക്കിത്തീര്‍ക്കാത്തിടത്തോളം വിദ്യാഭ്യാസം കൊണ്ട് നമ്മളുദ്ദേശിക്കുന്ന ലക്ഷ്യം ഒരിക്കലും നേടാന് പോകുന്നില്ല. വളരെ ചെറിയൊരു ശതമാനം ടീച്ചര്‍മാരേ ഈ ബോധമില്ലാതെ പെരുമാറൂ എന്നറിയാം. അവരോട് അപേക്ഷിക്കുകയാ...\nമീനിനെ ഓടാനും ആനയെ മരം കയറാനും കുരങ്ങിനെ മുട്ടയിടാനും പഠിപ്പിക്കുന്ന വിദ്യാഭ്യാസസമ്പ്യദായത്തിലെ Read-Write-By heart-Vomit on answer sheet കീഴ്‌വഴക്കത്തില് വളരുന്ന കുട്ടികള്‍ക്ക് സമൂഹത്തില് പ്രത്യേകിച്ചൊന്നും ചെയ്യാനുണ്ടായേക്കില്ല. ഒന്നിന് പിറകെ ഒന്നായി പോകുന്ന ചെമ്മരിയാടിന്‍കൂട്ടമായും അവരെ വളര്‍ത്തേണ്ട. വ്യക്തിത്വമുണ്ടാക്കാനും ജീവിതത്തില് വിജയിക്കാനും സഹായിക്കുന്നില്ലെങ്കില് എന്തിനാണീ കഷ്ടപ്പാടൊക്കെ?\nചിരിക്കാനും ചിന്തിക്കാനും സ്‌നേഹിക്കാനും ആത്മാര്‍ത്ഥതയോടെ പെരുമാറാനും ജീവിതത്തില് അഭിനയിക്കാതിരിക്കാനുമാണ് ആദ്യം പഠിക്കേണ്ടത്. സ്പൂണില് കോരിക്കൊടുത്തത് നന്നായി ഛര്‍ദ്ദിക്കുന്നവരെ മാത്രമായി ഗൗനിക്കരുത്.\nകുഞ്ഞിമക്കളെ പഠിപ്പിക്കുന്ന ടീച്ചറല്ല, അതിന്റെ രീതികളുമറിയില്ല. പക്ഷേ, മെഡിക്കല് കോളേജിലെ കുറേ ഡോക്ടര്‍കുഞ്ഞുങ്ങളോട് സദാ ഇടപെടുന്ന ടീച്ചര് എന്ന നിലയില് ഒന്നറിയാം ഇന്‍സ്റ്റന്റ് പഠനം ഒരാള്‍ക്കും ഇഷ്ടമല്ല. ജീവിതം പറഞ്ഞും അനുഭവം പകര്‍ന്നും ചിന്തകള്‍ക്ക് ചിന്തേരിട്ട് കൊടുത്തുമാണ് നല്ല വിദ്യാര്‍ത്ഥികളുണ്ടാകുന്നത്. പുസ്തകങ്ങള് വായിച്ച് വഴക്ക് പറഞ്ഞ് കാപ്‌സ്യൂള് പരുവത്തില് പഠിപ്പിക്കാന് എളുപ്പമാ...\nഅത് ചെയ്യരുത്. ഞങ്ങളുടെ ഒരാളുടെ പോലും വീട്ടിലെ കുഞ്ഞാവകളോട് ദയവായി ചെയ്യുകയേ അരുത്. അതിനല്ല അവരെ അങ്ങോട്ട് വിടുന്നത്... അവര് പാടിയും പറഞ്ഞും കൊഞ്ചിയും കണ്ണില് കവിത വിരിച്ചുമൊക്കെ വളരെട്ടേന്നേ... ആ കുഞ്ഞിവെളിച്ചം തല്ലിക്കെടുത്തല്ലേ...\nകുട്ടികള് അധ്യാപകർ ഫെയ്സ്ബുക്ക് യുകെജി ടീച്ചര്


പ്രണയാഭ്യര്‍ഥന നിരസിച്ചതിന് വിദ്യാര്‍ഥിനിയെ യുവാവ് വെട്ടി; ശരീരത്ത് അഞ്ചിലേറെ മുറിവുകളേറ്റ പെണ്‍കുട്ടി ആശുപത്രിയില് | Webdunia Malayalam\nകൊച്ചി, ചൊവ്വ,7ഫെബ്രുവരി 2017 (18:05 IST)\nകോളേജില് നിന്ന് വീട്ടിലേക്ക് മടങ്ങിയ വിദ്യാര്‍ഥിനിയെ യുവാവ് വെട്ടി പരുക്കേല്‍പ്പിച്ചു. എറണാകുളം ഉദയംപേരൂർ പത്താം മൈൽ ഇടമനയിൽ അമ്പിളി (20)യെയാണ് വെട്ടേറ്റത്. അഞ്ചിലേറെ വെട്ടുകള് ഏറ്റ പെണ്‍കുട്ടിയെ ആശുപത്രിയിൽ പ്രവേശിപ്പിച്ചു.\nഡിബി കോളജ് വിദ്യാർഥിനിയായ അമ്പിളി വീട്ടിലേക്ക് മടങ്ങവെ അയൽവാസിയായ അമൽ എന്ന യുവാവ് വാക്കത്തി ഉപയോഗിച്ചു വെട്ടുകയായിരുന്നു. ജനവാസം കുറഞ്ഞ പ്രദേശമായതിനാല് പെണ്‍കുട്ടിയുടെ നിലവിളി ആരും കേട്ടില്ല. തുടര്‍ന്ന്\nസമീപത്ത് പണിയെടുത്തിരുന്നവരാണ് പെൺകുട്ടിയെ ആശുപത്രിയിൽ എത്തിച്ചത്.\nആക്രമം നടത്തിയ അമല് പൊലീസില് കീഴടങ്ങി. പെൺകുട്ടിയെ വെട്ടിയശേഷവും യുവാവ് സ്ഥലത്തുണ്ടായിരുന്നു. പ്രണയാഭ്യര്‍ഥനയുമായ് യുവാവ് ശല്യപ്പെടുത്തുന്നതായി പെൺകുട്ടി നേരത്തെ പൊലീസിൽ പരാതി നൽകിയിരുന്നു. ഇതിന്റെ പക തീര്‍ക്കാനാണ് ഇയാള് പെണ്‍കുട്ടിയെ ആക്രമിച്ചതെന്നാണ് റിപ്പോര്‍ട്ട്.\nഅന്തരിച്ച മുഖ്യമന്ത്രി ജയലളിതയുടെ തോഴി ശശികല തമിഴ്നാട് മുഖ്യമന്ത്രി ആകുന്നതിനെതിരെ ...


‘കന്നുകാലി കശാപ്പ് നിര്‍ത്തുന്നു എന്നതിന്റെ അര്‍ത്ഥം ഇന്ത്യയിലെ ജനാധിപത്യം നിര്‍ത്തുന്നു എന്നാണ്’; പിന്നില് ആര്.എസ്.എസ് അജണ്ടയെന്നും അഡ്വ. ടി. സിദ്ദിഖ്\nകോഴിക്കോട്: കന്നുകാലി കശാപ്പ് നിരോധിച്ചുകൊണ്ടുള്ള കേന്ദ്രസര്‍ക്കാറിന്റെ വിജ്ഞാപനത്തിനെതിരെ വിവിധ കോണുകളില് നിന്ന് പ്രതിഷേധം ശക്തമാകുന്നു. കന്നുകാലികളുടെ കശാപ്പ് നിര്‍ത്തുന്നു എന്നതിന്റെ അര്‍ത്ഥം ഇന്ത്യയിലെ ജനാധിപത്യം നിര്‍ത്തുന്നു എന്നാണെന്ന് ഡി.സി.സി പ്രസിഡന്റ് ടി. സിദ്ദിഖ് പ്രതികരിച്ചു. ഫേസ്ബുക്കിലൂടെയാണ് അദ്ദേഹം പ്രതികരിച്ചത്.\nAlso Read: വിജിലന്‍സ് റെയ്ഡിനിടെ ഉദ്യോഗസ്ഥന് കരിമണിമാല അടിച്ചുമാറ്റി; നഷ്ടപരിഹാരമായി ഒന്നരലക്ഷം രൂപ സര്‍ക്കാര് നല്‍കണം; കള്ളന് കാണാമറയത്ത്\nഈ നിരോധനം സംസ്ഥാനത്തിന്റെ അധികാരമായിരിക്കെ ഫെഡറല് സംവിധാനത്തെ തകര്‍ക്കുന്ന സമീപനമാണ് സര്‍ക്കാറിന്റേത്. പശുവിനെ സംരക്ഷിക്കുന്നു എന്ന മറവില് കാളയും പോത്തും നിയന്ത്രിക്കുന്നതിനു പിന്നില് ആര്.എസ്.എസ് അജണ്ട നടപ്പിലാക്കുകയാണെന്നും അദ്ദേഹം പറഞ്ഞു.\nഇത് കോടതിയില് നിലനില്‍ക്കില്ല എന്ന് ബോധ്യമുണ്ടെങ്കിലും രാഷ്ട്രീയമായി ഈ വിജ്ഞാപനം ഉപയോഗിക്കാനുള്ള തന്ത്രമാണു. ഞങ്ങള് നിരോധിച്ചു, പക്ഷെ കോടതി തടഞ്ഞു എന്ന് വിലപിക്കാനുള്ള തന്ത്രം. മോഡി കന്നുകാലി കശാപ്പ് നിര്‍ത്തുന്നു എന്നതിന്റെ അര്‍ത്ഥം ഇന്ത്യയിലെ ജനാധിപത്യം നിര്‍ത്തുന്നു എന്ന് തന്നെയാണെന്നും അദ്ദേഹം പറഞ്ഞു.\nസിദ്ദിഖിന്റെ ഫേസ്ബുക്ക് പോസ്റ്റ് പൂര്‍ണ്ണരൂപത്തില്:\nഇന്ത്യാ രാജ്യത്ത് കന്നു കാലികളുടെ അറവ് നിരോധിച്ചു. വിജ്ഞാപനത്തില് പശു, കാള, പോത്ത് എന്നിവയുള്‍പ്പെടും. വില്‍പനയ്ക്കും നിയന്ത്രണം. കാര്‍ഷിക ആവശ്യങ്ങള്‍ക്ക് മാത്രമേ വില്‍ക്കാന് പാടുള്ളൂ.\nഈ നിരോധനം സംസ്ഥാനത്തിന്റെ അധികാരമായിരിക്കെ ഫെഡറല് സംവിധാനത്തെ തകര്‍ക്കുന്ന സമീപനമാണു.\nDon’t Miss: വിജിലന്‍സ് റെയ്ഡിനിടെ ഉദ്യോഗസ്ഥന് കരിമണിമാല അടിച്ചുമാറ്റി; നഷ്ടപരിഹാരമായി ഒന്നരലക്ഷം രൂപ സര്‍ക്കാര് നല്‍കണം; കള്ളന് കാണാമറയത്ത്\nപശുവിനെ സംരക്ഷിക്കുന്നു എന്ന മറവില് കാളയും പോത്തും നിയന്ത്രിക്കുന്നതിനു പിന്നില് ആര് എസ് എസ് അജണ്ട നടപ്പിലാക്കുകയാണു. ഇത് കോടതിയില് നിലനില്‍ക്കില്ല എന്ന് ബോധ്യമുണ്ടെങ്കിലും രാഷ്ട്രീയമായി ഈ വിജ്ഞാപനം ഉപയോഗിക്കാനുള്ള തന്ത്രമാണു. ഞങ്ങള് നിരോധിച്ചു, പക്ഷെ കോടതി തടഞ്ഞു എന്ന് വിലപിക്കാനുള്ള തന്ത്രം. മോഡി കന്നുകാലി കശാപ്പ് നിര്‍ത്തുന്നു എന്നതിന്റെ അര്‍ത്ഥം ഇന്ത്യയിലെ ജനാധിപത്യം നിര്‍ത്തുന്നു എന്ന് തന്നെയാണു.


വര്‍ക്കേഴ്സ് ഫോറം: വനിതാ സംവരണം: വേണ്ടത് ആത്മാര്‍ഥത\nവനിതാ സംവരണ ബില്ലിന്റെ കാര്യത്തില് അഭിപ്രായ സമന്വയമുണ്ടാക്കാന് ലോക്‌സഭാ സ്പീക്കര് മീരാകുമാര് വിളിച്ചുചേര്‍ത്ത സര്‍വകക്ഷി യോഗം പരാജയപ്പെട്ടതില് ആരും അദ്ഭുതപ്പെടില്ല. ബില്ലിനെ ശക്തിയായി എതിര്‍ക്കുന്ന സമാജ്‌വാദി പാര്‍ട്ടിയും ബഹുജന് സമാജ് പാര്‍ട്ടിയും യോഗത്തില് നിന്നു വിട്ടുനിന്നപ്പോള് തന്നെ സമവായ ശ്രമം വിജയിക്കില്ലെന്ന് വ്യക്തമായിരുന്നു. യോഗത്തില് പങ്കെടുത്ത ആര് ജെ ഡിയാണെങ്കില് ബില് ഇപ്പോഴത്തെ രൂപത്തില് പാസാക്കുന്നതിന് എതിരാണ്. സംവരണത്തിനകത്ത് ഒ ബി സി വിഭാഗങ്ങള്‍ക്ക് 27 ശതമാനം സംവരണം വേണമെന്നാണ് ലാലുപ്രസാദ് യാദവിന്റെ ആര് ജെ ഡിയുടെ ആവശ്യം.\nലോക്‌സഭയിലും സംസ്ഥാന നിയമസഭകളിലും 33 ശതമാനം സീറ്റ് സ്ത്രീകള്‍ക്ക് സംവരണം ചെയ്യാന് വ്യവസ്ഥ ചെയ്യുന്ന ബില് രാജ്യസഭ കഴിഞ്ഞ മാര്‍ച്ചിലാണ് പാസാക്കിയത്. സമാജ്‌വാദി പാര്‍ട്ടി, ബഹുജന് സമാജ് പാര്‍ട്ടി, ആര് ജെ ഡി തുടങ്ങിയ പാര്‍ട്ടികള് ബില് പാസാക്കുന്നത് തടയാന് രാജ്യസഭയില് കുത്തിയിരിപ്പ് സമരം വരെ നടത്തിയിരുന്നു. സഭയ്ക്കകത്ത് സമരം ചെയ്തവരെ ബലമായി പുറത്താക്കിയാണ് ബില് പാസാക്കിയത്. രാജ്യസഭയില് ബില് പാസാക്കാന് കഴിഞ്ഞത് കോണ്‍ഗ്രസിന്റെ നേട്ടമായി കോണ്‍ഗ്രസ് നേതാക്കന്‍മാര് അവകാശപ്പെടുകയും ചെയ്തു. അതോടെ ബില് നിയമമാക്കാനുള്ള നടപടികള് പ്രഖ്യാപനങ്ങളില് ഒതുക്കുകയാണ് കോണ്‍ഗ്രസ് ചെയ്തത്. ബില് നിയമമാകണമെങ്കില് ലോക്‌സഭയും അംഗീകരിക്കണം. അതിനുള്ള രാഷ്ട്രീയ ഇഛാശക്തി കോണ്‍ഗ്രസ് നേതൃത്വം കാണിക്കുന്നില്ല. ''ഞങ്ങള് ശ്രമിച്ചു. സമവായമില്ലാത്തതുകൊണ്ട് ബില് പാസാക്കാന് കഴിയുന്നില്ല''- ഇതാണ് കോണ്‍ഗ്രസ് നേതൃത്വത്തിന്റെ ന്യായവാദം. യു പി എ സര്‍ക്കാര് രാഷ്ട്രത്തിനു നല്‍കിയ പ്രധാന വാഗ്ദാനങ്ങളിലൊന്നാണ് വനിത സംവരണ നിയമം എന്ന കാര്യം അവര് മറക്കുകയാണ്. രണ്ടാം യു പി എ സര്‍ക്കാര് അധികാരത്തില് വന്ന ഉടന് നൂറു ദിവസങ്ങള്‍ക്കകം നടപ്പാക്കാനുള്ള ചില പരിപാടികള് പ്രഖ്യാപിച്ചിരുന്നു. 2009ല് പാര്‍ലമെന്റിന്റെ ഇരുസഭകളുടെയും സംയുക്ത സമ്മേളനത്തില് രാഷ്ട്രപതി നടത്തിയ നയപ്രഖ്യാപന പ്രസംഗത്തില് നൂറു ദിവസത്തിനകം യാഥാര്‍ഥ്യമാക്കുന്ന രണ്ടു നിയമങ്ങളെക്കുറിച്ചാണ് പറഞ്ഞിരുന്നത്. ഒന്ന് വനിതാ സംവരണ നിയമം. മറ്റൊന്ന് ഭക്ഷ്യ സുരക്ഷാ നിയമം. രണ്ടു വര്‍ഷം പിന്നിട്ടിട്ടും ഈ രണ്ടു നിയമങ്ങളും കട്ടപ്പുറത്താണ്.\nപാര്‍ലമെന്റില് പ്രാതിനിധ്യമുള്ള എല്ലാ രാഷ്ട്രീയ പാര്‍ട്ടികളും പിന്തുണ നല്‍കിയാല് മാത്രമേ വനിതാ സംവരണ നിയമം കൊണ്ടുവരികയുള്ളൂവെന്നായിരുന്നില്ല യു പി എയുടെ വാഗ്ദാനം. സംവരണത്തോടു ചില പാര്‍ട്ടികള്‍ക്കുള്ള എതിര്‍പ്പ് ഒരു രഹസ്യമല്ല. രാജ്യസഭയില് അതു കണ്ടതാണ്. ബില്ലിനെ പരസ്യമായി അനുകൂലിക്കുന്ന കോണ്‍ഗ്രസിലും ബി ജെ പിയിലും വനിതാ സംവരണത്തോട് എതിര്‍പ്പുള്ളവരുണ്ട്. ലോക്‌സഭയില് ബില് അവതരിപ്പിച്ച് പാസാക്കുന്നത് നീണ്ടുപോകുന്നതിന് ഇതും ഒരു കാരണമാണ്.\nവനിതാ സംവരണ നിയമം യാഥാര്‍ഥ്യമാക്കാന് ഗവണ്‍മെന്റിന് ആത്മാര്‍ഥമായ താല്‍പര്യമുണ്ടെങ്കില് മറികടക്കാവുന്ന തടസങ്ങളെ ഇപ്പോഴുള്ളു. ബില്ലിന്റെ ഇന്നത്തെ രൂപത്തില് ചില മാറ്റങ്ങള് വരുത്തണമെന്ന് ബില്ലിനെ എതിര്‍ക്കുന്ന ചില പാര്‍ട്ടികള് അഭിപ്രായപ്പെടുന്നുണ്ട്. സംവരണ തോതില് ചില മാറ്റങ്ങള് അവര് നിര്‍ദേശിക്കുന്നുണ്ട്. ബില്ലിനെ എതിര്‍ക്കുന്ന രാഷ്ട്രീയ പാര്‍ട്ടികളുമായി ഗവണ്‍മെന്റ് മുന്‍കൈ എടുത്ത് ചര്‍ച്ചകള് നടത്തിയാല് മാത്രമെ അത്തരം നിര്‍ദേശങ്ങളെ കുറിച്ച് വ്യക്തതയുണ്ടാവുകയുള്ളൂ. എല്ലാ പാര്‍ട്ടികളുടെയും പൂര്‍ണ പിന്തുണയോടെ, ഏകകണ്ഠമായി മാത്രമേ ബില് പാസാക്കാനാവൂ എന്ന നിലപാട് സ്വീകരിച്ചാല് വനിതാ സംവരണം ഒരിക്കലും യാഥാര്‍ഥ്യമാകില്ല.\nപാര്‍ലമെന്റ് സമ്മേളനങ്ങള്‍ക്ക് മുന്നോടിയായി സ്പീക്കര് സര്‍വകക്ഷി യോഗം വിളിച്ചു ചേര്‍ത്ത് ബില് പാസാക്കാന് സഹകരിക്കണമെന്ന് അഭ്യര്‍ഥിച്ചതുകൊണ്ട് മാത്രം ബില് പാസാക്കാനാവില്ല. അതെല്ലാം പ്രചരണത്തിനു കൊള്ളാം. ഗവണ്‍മെന്റ് മുന്‍കൈ എടുത്തുകൊണ്ട് പാര്‍ലമെന്റിന്റെ വര്‍ഷകാല സമ്മേളനത്തില് തന്നെ ബില് പാസാക്കാനുള്ള നടപടികള് സ്വീകരിക്കുകയാണാവശ്യം. ഇതിനുവേണ്ടിയുള്ള പ്രക്ഷോഭങ്ങള് ശക്തിപ്പെടുത്താന് വനിതാ സംവരണത്തില് താല്‍പര്യമുള്ള പാര്‍ട്ടികളും സംഘടനകളും മുന്നോട്ടുവരണം.\nജനയുഗം മുഖപ്രസംഗം 24 ജൂണ് 2011\nPosted by വര്‍ക്കേഴ്സ് ഫോറം at 5:55 PM\nLabels: രാഷ്ട്രീയം, സംവരണം, സ്ത്രീ


IPL 2021- If you have to defeat CSK, play good cricket in entire 40 overs says Virender sehwag - Malayalam MyKhel\n» IPL 2021: സിഎസ്‌കെ ഓസീസിനെപ്പോലെ! തോല്‍പ്പിക്കാന് ഒന്നേ ചെയ്യാനുള്ളൂവെന്ന് സെവാഗ്\nUpdated: Monday, September 27, 2021, 18:11 [IST]\nഐപിഎല്ലില് ഉജ്ജ്വല ഫോമില് കളിക്കുന്ന എംഎസ് ധോണിയുടെ ചെന്നൈ സൂപ്പര് കിങ്സിനെ തോല്‍പ്പിക്കുകയെന്നത് ഒരു ഫ്രാഞ്ചൈസിക്കും എളുപ്പമുള്ള കാര്യമല്ലെന്നു ഇന്ത്യയുടെ മുന് ഇതിഹാസ ഓപ്പണര് വീരേന്ദര് സെവാഗ്. 2020ലെ കഴിഞ്ഞ ഐപിഎല്ലിലെ ദയനീയ പ്രകടനത്തിനു ശേഷം ഈ സീസണില് സിഎസ്‌കെ നടത്തിയ ശക്തമായ തിരിച്ചുവരവില് അദ്ദേഹം ആകൃഷ്ടനായിരിക്കുകയാണ്.\nനിലവില് പോയിന്റ് പട്ടികയില് തലപ്പത്തു നില്‍ക്കുന്ന സിഎസ്‌കെ പ്ലേഓഫില് സ്ഥാനമുറപ്പിച്ചു കഴിഞ്ഞു. ഞായറാഴ്ചത്തെ അവസാനത്തെ മല്‍സരത്തില് മുന് ചാംപ്യന്മാരായ കൊല്‍ക്കത്ത നൈറ്റ്‌റൈഡേഴ്‌സിനെതിരേ അവസാന ബോളിലേക്കു നീണ്ട ത്രില്ലറിലായിരുന്നു സിഎസ്‌കെ പരാജയപ്പെടുത്തിയത്. തോല്‍ക്കുമെന്നു കരുതിയ കളിയില് അവസാനത്തെ രണ്ടോവറില് ധോണിയും സംഘവും വിജയം തട്ടിയെടുക്കുകയായിരുന്നു.\nനന്നായി കളിച്ചാല് തോല്‍പ്പിക്കാന് ഒരിക്കലും തോല്‍പ്പിക്കാനാവാത്ത ടീമാണ് ചെന്നൈ സൂപ്പര് കിങ്‌സ്. ബൗളിങിലാണ് അവരുടെ ഒരേയൊരു ദൗര്‍ബല്യം, കൊല്‍ക്കത്ത നൈറ്റ്‌റൈഡേഴ്‌സിനെതിരായ കളിയില് നമ്മള് ഇതു കണ്ടതാണ്. കെകെആറിനെ അവര്‍ക്കു 150-160 റണ്‍സിനുള്ളില് ഒതുക്കാന് കഴിയുമായിരുന്നു. പക്ഷെ 171 റണ്‍സ് സിഎസ്‌കെ വഴങ്ങിയതായും സെവാഗ് വിലയിരുത്തി.\n40 ഓവറും നന്നായി കളിക്കണം\nചെന്നൈ സൂപ്പര് കിങ്‌സിനെതിരേ വിജയിക്കുകയെന്നത് ഏതു ടീമിനും വെല്ലുവിളിയാണ്. അവരെ തോല്‍പ്പിക്കണമെങ്കില് 20 ഓവര് മാത്രം നന്നായി കളിച്ചാല് മതിയാവില്ല. 40 ഓവര് മുഴുവനും ഒരുപോലെ മികച്ച പ്രകടനം നടത്തിയാല് മാത്രമേ സിഎസ്‌കെ കീഴടക്കാന് കഴിയുകയുള്ളൂ. ഓസ്‌ട്രേലിയന് ടീമിനെപ്പോലെയാണ് സിഎസ്‌കെ.\nആദ്യം ബാറ്റ് ചെയ്യുമ്പോഴായിരിക്കും സിഎസ്‌കെയെ സംബന്ധിച്ച് ഏറ്റവും വലിയ വെല്ലുവിളി നേരിടേണ്ടി വരിക. അപ്പോള് അവര് എങ്ങനെയായിരിക്കും പ്ലാന് ചെയ്യേണ്ടതെന്നു അറിയേണണ്ടിയിരിക്കുന്നു. സിഎസ്‌കെ കഴിഞ്ഞ സീസണിനെ അപേക്ഷിച്ച് വളരെയേറെ മെച്ചപ്പെട്ടുകഴിഞ്ഞു. അതുകൊണ്ടു തന്നെ അവരെ എളുപ്പത്തില് തോല്‍പ്പിക്കാനാവില്ല. കളിയിലുടനീളം കഠിനപ്രയ്തനം നടത്തിയാല് മാത്രമേ വിജയം കൈക്കലാക്കാന് സാധിക്കൂ.\nകെകെആറിനെതിരേ ത്രസിപ്പിക്കുന്ന ജയം\nഞായറാഴ്ചത്തെ ഡബിള് ഹെഡ്ഡറിലെ ആദ്യ പോരാട്ടത്തില് നാടകീയ വിജയമായിരുന്നു കൊല്‍ക്കത്ത നൈറ്റ്‌റൈഡേഴ്‌സിനെതിരേ ചെന്നൈ നേടിയത്. ടോസിനു ശേഷം ബാറ്റിങ് തിരഞ്ഞെടുക്കാനായിരുന്നു കെകെആര് നായകന് ഒയ്ന് മോര്‍ഗന്റെ തീരുമാനം. നിശ്ചിത ഓവറില് ആറു വിക്കറ്റിന് 171 റണ്‍സെന്ന മികച്ച ടോട്ടല് നിശ്ചിത ഓവറില് അവര്‍ക്കു നേടാന് സാധിച്ചു. 45 റണ്‍സെടുത്ത രാഹുല് ത്രിപാഠിയാണ് ടോപ്‌സ്‌കോററായത്. 33 ബോളില് നാലു ബൗണ്ടറികളും ഒരു സിക്‌സറും അദ്ദേഹത്തിന്റെ ഇന്നിങ്‌സിലുണ്ടായിരുന്നു.\nനിതീഷ് റാണയാണ് മറ്റൊരു പ്രധാന സ്‌കോറര്. 27 ബോളില് മൂന്നു ബൗണ്ടറികളും ഒരു സിക്‌സറുമടക്കം താരം 37 റണ്‍സുമായി പുറത്താവാതെ നിന്നു. ദിനേശ് കാര്‍ത്തിക് 26ഉം ആന്ദ്രെ റസ്സല് 20ഉം റണ്‍സ് നേടി. സിഎസ്‌കെയ്ക്കു വേണ്ടി ജോഷ് ഹേസല്‍വുഡും ശര്‍ദ്ദുല് ടാക്കൂറും രണ്ടു വിക്കറ്റുകള് വീതമെടുത്തു.\nമറുപടി ബാറ്റിങില് സിഎസ്‌കെ 18ാം ഓവര് വരെ പരാജയഭീതിയിലായിരുന്നു. അവസാനത്തെ രണ്ടോലവറില് 26 റണ്‍സ് അവര്‍ക്കു ജയിക്കാന് വേണ്ടിയിരുന്നു. 19ാം ഓവറില് രണ്ടു വീതം ബൗണ്ടറികളും സിക്‌സറുമടക്കം 22 റണ്‍സ് വാരിക്കൂട്ടിയ രവീന്ദ്ര ജഡേജ കളി മാറ്റിമറിച്ചു. 20ാം ഓവറില് രണ്ടു വിക്കറ്റുകള് നഷ്ടമായെങ്കിലും അവസാന ബോളില് ദീപക് ചാഹറിലൂടെ സിഎസ്‌കെ വിജയറണ് കുറിക്കുകയായിരുന്നു. ഫഫ് ഡുപ്ലെസിയും (43) റുതുരാജ് ഗെയ്ക്വാദുമാണ് (40) സിഎസ്‌കെയുടെ പ്രധാന സ്‌കോറര്‍മാര്. 32 റണ്‍സോടെ മോയിന് അലിയും തിളങ്ങി. എട്ടു ബോളില് 22 റണ്‍സെടുക്കുന്നതിനൊപ്പം ഒരു വിക്കറ്റും നേടിയ ജഡേജയാണ് മാന് ഓഫ് ദി മാച്ച് പുരസ്‌കാരം സ്വന്തമാക്കിയത്.\nRead more about: IPL 2021 virender sehwag csk chennai super kings ms dhoni team cricket ഐപിഎല് 2021 വീരേന്ദര് സെവാഗ് സിഎസ്‌കെ ചെന്നൈ സൂപ്പര് കിങ്സ് എംഎസ് ധോണി ക്രിക്കറ്റ്\nStory first published: Monday, September 27, 2021, 18:09 [IST]


പ്രവാചക ശബ്‌ദം - 'മാനോ പോ': നമ്മുക്ക് പരസ്പരം അനുഗ്രഹിക്കാം\nഫാ. ജെൻസൺ ലാസലെറ്റ് 21-05-2020 - Thursday\n'മാനോ പോ' ആ വാക്ക് എന്താണെന്നല്ലെ? പറയാം. ഫിലിപ്പീൻസിൽ ഉപയോഗിക്കുന്ന ഒരു വാക്കാണത്: 'മാനോ പോ ' ആശീർവദിച്ചാലും, എന്നെ അനുഗ്രഹിക്കൂ എന്നൊക്കെയാണ് അതിനർത്ഥം. മക്കൾ വീട്ടിൽ നിന്ന് പുറത്തു പോകുമ്പോഴും തിരിച്ചു വരുമ്പോഴും മാതാപിതാക്കളുടെയും മുതിർന്നവരുടെയും അരികിൽ ചെന്ന് അവരുടെ വലതു കരം പിടിച്ച് 'മാനോ പോ' എന്നു പറയും. അവർ തങ്ങളുടെ കരം മക്കളുടെ നെറ്റിയിലോ ശിരസിലോ വച്ച് അവരെ അനുഗ്രഹിക്കും. പള്ളിയിൽ ചെന്നാൽ വൈദികരുടെയും സിസ്സ്റ്റേഴ്സിൻ്റെയും അടുക്കൽ നിന്നും അങ്ങനെ അനുഗ്രഹം വാങ്ങിക്കുക എന്നതും അവരുടെ സംസ്ക്കാരമാണ്.\nനമ്മുടെ നാട്ടിലെ ചില സിസ്റ്റേഴ്സിൻ്റെ സന്യാസ സഭകളിലുമുണ്ട് അനുഗ്രഹം വാങ്ങിക്കുന്ന മറ്റൊരു രീതി; മഠത്തിൽ നിന്നും അംഗങ്ങൾ യാത്രയ്ക്കു പോകുമ്പോൾ സുപ്പീരിയറിൻ്റെ അടുത്തുചെന്ന് അവർ സ്തുതി ചൊല്ലും. സുപ്പീരിയർ അനുഗ്രഹിച്ച് അവരെ യാത്രയാക്കും.\nസിഗ്നൽ ന്യൂസ് എന്ന ഒരു സോഷ്യൽ മീഡിയ ചാനലിൽ കുട്ടികൾ നന്നായി പരീക്ഷയെഴുതാനായി എന്തു ചെയ്യണം എന്നൊരു പ്രോഗ്രാം വന്നിരുന്നു. അതിൽപല കാര്യങ്ങളും പറയുന്നതോടെപ്പം ഒരു സുപ്രധാന കാര്യമായ് അവതാരകൻ ചൂണ്ടിക്കാട്ടിയത് പരീക്ഷയ്ക്ക് പോകും മുമ്പ് മാതാപിതാക്കളുടെയും ഗുരുഭൂതരുടെയും അനുഗ്രഹം വാങ്ങിക്കുക എന്നതാണ്.\nനിങ്ങൾക്കോർമയുണ്ടോ എന്നറിയില്ല, ഫ്രാൻസിസ് പാപ്പ കത്തോലിക്കാ സഭയുടെ തലവനായ് തിരഞ്ഞെടുക്കപ്പെട്ടതിനു ശേഷം ലോകത്തെ ആശീർവദിക്കുന്നതിനു മുമ്പ് ചെയ്ത കാര്യം?'നിങ്ങളെ ആശീർവദിക്കുന്നതിനായി നിങ്ങൾ ആദ്യം എന്നെ അനുഗ്രഹിക്കു...' എന്നു പറഞ്ഞ് ജനങ്ങൾക്കു മുന്നിൽ അദ്ദേഹം ശിരസു നമിച്ചു, 2013 മാർച്ച് 13-ാം തിയ്യതി. ഏവരുടെയും മിഴി നനയിപ്പിക്കുന്ന ഒരു കാഴ്ചയായിരുന്നത്. ഇനി ക്രിസ്തുവിലേക്ക് തിരിഞ്ഞാലോ?\nതൻ്റെ ശിഷ്യരിൽ ക്രിസ്തുവിനെ തള്ളി പറഞ്ഞവരും ഉപേക്ഷിച്ചു പോയവരും വേദനിപ്പിച്ചവരും അവിശ്വസിച്ചവരും ഉണ്ടായിരുന്നു. എന്നിട്ടുപോലും തൻ്റെ കരങ്ങൾ ഉയര്‍ത്തി അവരെയെല്ലാം അനുഗ്രഹിച്ചു കൊണ്ടാണ് അവിടുന്ന് സ്വർഗ്ഗാരോഹിതനായത് ( Ref:ലൂക്കാ 24:50, 51, അപ്പ 1:9-11). ആ അനുഗ്രഹത്തിൻ്റെ ഊർജമാണ് സത്യത്തിൽ അവരെ മുന്നോട്ട് നയിച്ചതും. നമ്മളിൽ ആർക്കാണ് അനുഗ്രഹം ആവശ്യമില്ലാത്തത്? എല്ലാവർക്കും വേണം അല്ലെ? അതിനൊരെളുപ്പവഴി പറയട്ടെ?\nഒന്നാമതായി നിങ്ങളുടെ ഭവനത്തിലും സമൂഹത്തിലും സ്ഥാപനത്തിലുമെല്ലാമുള്ള മുതിർന്നവരോട് നിങ്ങളെ അനുഗ്രഹിക്കണമെന്നും നിങ്ങൾക്കു വേണ്ടി പ്രാർത്ഥിക്കണമെന്നും ദിവസത്തിൽ ഒരു തവണയെങ്കിലും പറയുക. രണ്ടാമതായി നിങ്ങൾ ഒരാളെ കാണുമ്പോൾ ആ വ്യക്തിക്ക് നല്ലതു വരട്ടെ എന്ന ആഗ്രഹത്തോടെ 'God bless you - ദൈവം നിങ്ങളെ അനുഗ്രഹിക്കട്ടെ...' എന്ന് നിങ്ങളുടെ മനസിൽ പറയുക. സാധിക്കുമോ നിങ്ങൾക്ക്?\nഎങ്കിൽ ഇതെഴുതിയ ഞാൻ നിങ്ങളുടെ അരികിലുണ്ടെന്ന ധാരണയോടെ ഒന്ന് പറഞ്ഞേ, 'GOD BLESS YOU' ന്ന് !! നന്ദി!\nദൈവം നിങ്ങളെയും അനുഗ്രഹിക്കട്ടെ! സ്വർഗ്ഗാരോഹണ തിരുന്നാൾ മംഗളങ്ങൾ!\n( ഈ കുറിപ്പിനോടൊപ്പം നല്‍കിയ ചിത്രം: -  പൗരോഹിത്യം സ്വീകരിച്ച യുവ നവ വൈദികനില് നിന്ന് ആശീര്‍വ്വാദം സ്വീകരിക്കുന്ന ഫ്രാന്‍സിസ് പാപ്പ\n** ക്രൈസ്തവ ലോകത്തെ ഓരോ ചലനങ്ങളും ഉടനടി അറിയുവാന് ആഗ്രഹിക്കുന്നുവോ? പ്രവാചക ശബ്ദത്തിന്റെ വാട്സാപ്പ്/ ടെലഗ്രാം ഗ്രൂപ്പുകളിലേക്ക് സ്വാഗതം \nദേവാലയ മുറ്റത്ത് ദിവ്യകാരുണ്യവുമായി വൈദികന് നിലയുറപ്പിച്ചു: ആശീര്‍വ്വാദം സ്വീകരിച്ച് വിശ്വാസികള്\nസ്വവര്‍ഗ്ഗ വിവാഹം ആശീര്‍വ്വദിച്ച ബ്രസീലിയന് വൈദികന് സസ്പെന്‍ഷന്


Taiwan – Media Mangalam\nതായ്‌വാനുമായി ബന്ധപ്പെട്ട് അമേരിക്കയുമായി വർദ്ധിച്ചുവരുന്ന ചൈനയുടെ പിരിമുറുക്കം; ഏഷ്യ-പസഫിക്കിലെ ശീതയുദ്ധത്തെ ഓർമ്മപ്പെടുത്തി ചൈന\nവെല്ലിംഗ്ടൺ: ഏഷ്യ-പസഫിക്കിലെ ശീതയുദ്ധ കാലത്തെ പിരിമുറുക്കത്തിലേക്കുള്ള തിരിച്ചുവരവിനെതിരെ മുന്നറിയിപ്പ് നൽകി ചൈനീസ് പ്രസിഡന്റ് ഷി ജിൻപിംഗ്. പകർച്ചവ്യാധി തടയുന്നതിനും കാലാവസ്ഥാ വ്യതിയാനത്തിനും കൂടുതൽ സഹകരണം അഭ്യർത്ഥിച്ചു. തായ്‌വാനുമായി…\nതായ്‌വാനെ കീഴ്പ്പെടുത്താൻ ചൈന ശ്രമിച്ചാൽ പ്രതിരോധിക്കും; ചൈനയ്ക്കെതിരെ എപ്പോൾ എങ്ങനെ നീങ്ങണമെന്ന് വൈറ്റ് ഹൗസ് നിർദേശം നൽകും; മുന്നറിയിപ്പുമായി അമേരിക്ക\nവാഷിംഗ്ടൺ: തായ്‌വാനെ കീഴ്പ്പെടുത്താൻ ചൈന ശ്രമിച്ചാൽ പ്രതിരോധിക്കുമെന്ന് അമേരിക്ക. വരും കാലത്ത് തായ്‌വാൻ പിടിച്ചെടുക്കാനുള്ള സംവിധാനങ്ങൾ ചൈന ഇപ്പോഴേ തയാറാക്കിയിരിക്കുകയാണ്. എന്നാൽ ചൈനയുടെ ഭാഗത്ത് നിന്നും അത്തരമൊരു…\nഅതിർത്തികളിൽ ചൈനയുടെ നുഴഞ്ഞ് കയറ്റം; തായ്വാനെതിരെയുള്ള ചൈനീസ് ആക്രമണത്തെ പ്രതിരോധിക്കുന്നതിൽ അമേരിക്കയെ വിശ്വാസമെന്ന് തായ്‌വാൻ പ്രസിഡന്റ് സായ് ഇംഗ്-വെൻ\nതായ്‌പേയ്: ആഗോള വേദിയിൽ തായ്‌വാന്റെ സ്ഥാനത്തെ പറ്റി ബീജിംഗും വാഷിഗ്ടണും ചർച്ച നടത്തുന്നതിനിടയിൽ, തായ്വാനെതിരെയുള്ള ചൈനീസ് ആക്രമണത്തെ അമേരിക്ക പ്രതിരോധിക്കുമെന്ന് തനിക്ക് വിശ്വാസം ഉണ്ടെന്ന് തായ്‌വാൻ പ്രസിഡന്റ്…\nതായ്‌വാൻ: വടക്കുകിഴക്കൻ തായ്‌വാനിൽ ഭൂചലനം. തായ്‌പേയിൽ കെട്ടിടങ്ങൾ കുലുങ്ങി, പക്ഷേ നാശനഷ്ടങ്ങളൊന്നും റിപ്പോർട്ട് ചെയ്തിട്ടില്ല. റിക്ടർ സ്കെയിലിൽ 6.5 തീവ്രത രേഖപ്പെടുത്തിയ ഭൂചലനം ആണ് ഉണ്ടായത്. പരിശോധനകൾക്കായി…\nതായ്‌വാനിൽ പതിമൂന്ന് നില കെട്ടിടത്തിന് തീപിടിച്ചു; മരണം 46 ആയി\nതായ്‌പേയ്: തെക്കൻ തായ്‌വാനിൽ കെട്ടിടത്തിൽ ഒറ്റരാത്രികൊണ്ട് ഉണ്ടായ തീപിടുത്തത്തിൽ മരിച്ചവരുടെ എണ്ണം 46 ആയി. അമ്പതിലധികം പേർക്ക് പരിക്കേറ്റതായും റിപ്പോർട്ട്. വ്യാഴാഴ്ച പുലർച്ചെ3മണിയോടെയാണ് 13…\nസ്വാതന്ത്ര്യമോ ജനാധിപത്യമോ നൽകാത്ത ചൈന സ്ഥാപിച്ച പാത സ്വീകരിക്കാൻ തായ്‌വാനെ ആർക്കും നിർബന്ധിക്കാൻ കഴിയില്ല; തായ്‌വാൻ പ്രതിരോധം ശക്തമാക്കുമെന്നും തായ്‌വാൻ പ്രസിഡന്റ് സായ് ഇംഗ്-വെൻ\nതായ്പേയ്: സ്വാതന്ത്ര്യമോ ജനാധിപത്യമോ നൽകാത്ത ചൈന സ്ഥാപിച്ച പാത സ്വീകരിക്കാൻ തായ്‌വാനെ ആർക്കും നിർബന്ധിക്കാൻ ആകില്ലെന്ന് പ്രസിഡന്റ് സായ് ഇംഗ്-വെൻ. അതിനായി തായ്‌വാൻ പ്രതിരോധം ശക്തമാക്കുമെന്നും സായ്…\nതായ്പേയ്: തായ്‌വാൻ സൈനിക ഏറ്റുമുട്ടൽ ആഗ്രഹിക്കുന്നില്ല എന്ന് തായ്‌വാൻ പ്രസിഡന്റ് സായ് ഇൻ-വെൻ. പക്ഷേ അതിന്റെ സ്വാതന്ത്ര്യം സംരക്ഷിക്കാൻ വേണ്ടതെല്ലാം ചെയ്യുമെന്നും ലോകമെമ്പാടും ഭീതി ജനിപ്പിച്ചുവെന്നും അദ്ദേഹം…\nതായ്പേയ്: ചൈനയുമായുള്ള ബന്ധത്തിൽ 40 വർഷത്തിനിടയിലെ ഏറ്റവും മോശം അവസ്ഥയിലാണെന്ന് തായ്‌വാൻ പ്രതിരോധ മന്ത്രി. ഇരുവരും തമ്മിലുള്ള ആകസ്മികമായ ആക്രമണ സാധ്യതയെക്കുറിച്ച് അദ്ദേഹം മുന്നറിയിപ്പും നൽകി. തുടർച്ചയായി…\nതായ്വാന് സമീപം ചൈനയുടെ സൈനിക പ്രവർത്തനത്തിൽ ആശങ്ക അറിയിച്ച് അമേരിക്ക; തായ്‌വാൻ കടലിടുക്കിലുടനീളം സമാധാനം നിലനിർത്താൻ അമേരിക്ക ശ്രമിക്കും\nവാഷിംഗ്ടൺ: ഒക്ടോബർ4തിങ്കളാഴ്ച തായ്‌വാനടുത്തുള്ള ചൈനീസ് സൈനിക പ്രവർത്തനത്തിൽ ആശങ്ക പ്രകടിപ്പിച്ച് അമേരിക്ക. വൈറ്റ് ഹൗസ് പ്രസ് സെക്രട്ടറി ജെൻ സാകി വാർത്താ സമ്മേളനത്തിലാണ് ചൈനീസ്…


ഇന്ത്യയെ 'ബാനിസ്ഥാന്' എന്നു വിളിച്ച സോനാക്ഷി സിന്‍ഹയുടെ ട്വീറ്റ് വിവാദമാകുന്നു | Sonakshi Sinha gets trolled on Twitter for speaking against Mumbai's meat ban - Malayalam Oneindia\nUpdated: Wed, Sep 9, 2015, 20:37 [IST]\nബോളിവുഡ് താരങ്ങളെല്ലാം മുംബൈ മാംസാഹാര നിരോധനത്തിനെതിരെ തിരിഞ്ഞിരിക്കുകയാണ്. സോനം കപൂറിനു പിന്നാലെ സോനാക്ഷി സിന്‍ഹയാണ് വിവാദത്തില്‍പ്പെട്ടിരിക്കുന്നത്. ഇന്ത്യയെ 'ബാനിസ്ഥാന്' എന്നു വിളിച്ച് അധിക്ഷേപിച്ചിരിക്കുകയാണ് ബോളിവുഡ് താരസുന്ദരി സോനാക്ഷി.\nഇതൊരു സ്വതന്ത്ര രാഷ്ട്രമാണ്, ബാനിസ്ഥാനിലേക്ക് ഏവര്‍ക്കും സ്വാഗതം എന്നാണ് സോനാക്ഷിയുടെ ട്വീറ്റ്. സോനാക്ഷിയെ വിമര്‍ശിച്ചു കൊണ്ടുള്ള പ്രതികരണങ്ങളുടെ പെരുമഴയായിരുന്നു പിന്നീട് ഉണ്ടായത്. സോനം കപൂറിനെ പോലെത്തന്നെ വിമര്‍ശനങ്ങളോട് പ്രതികരിക്കാതിരുന്നില്ല സോനാക്ഷിയും.\nചുട്ട മറുപടി തന്നെ സോനാക്ഷിയും നല്‍കി. എല്ലാത്തിനും നിരോധനം ഏര്‍പ്പെടുത്തുന്ന ഇന്ത്യ എന്തുകൊണ്ടാണ് അജ്ഞതയ്ക്കും അവഗണനയ്ക്കും നിരോധനം ഏര്‍പ്പെടുത്താത്തത്. ആസാം വൊള്ളപ്പൊക്കത്തില് മുങ്ങിക്കൊണ്ടിരിക്കുകയാണ്. അവിടുത്തെ നാട്ടുകാരുടെ അവസ്ഥ ഇപ്പോള് എന്താണ്. എന്തിനാണ് മുന്‍ഗണന നല്‍കേണ്ടതെന്നാണ് സോനാക്ഷി ചോദിക്കുന്നത്.\nഇന്ത്യയെ അധിക്ഷേപിക്കുന്ന താരങ്ങള് നിങ്ങള് അഭിനയിക്കുന്ന സിനിമയെ കൂടി വിലയിരുത്തേണ്ടിയിരിക്കുന്നു. മിനിമം ഗുണനിലവാരം ഇല്ലാത്ത സിനിമകളും നിരോധിക്കണമെന്നാണ് വിമര്‍ശകര് പറയുന്നത്.\nമുംബൈയിലെ മാംസാഹാര നിരോധനത്തിനെതിരെ സോനം കപൂറും രംഗത്തുവന്നിരുന്നു. സ്ത്രീ വിരുദ്ധരും അടഞ്ഞ മനസ്സുള്ളവരുമായ ചിലരുടെ അസഹിഷ്ണുത മൂലം നമ്മുടെ രാജ്യം ഒരു മൂന്നാം ലോക രാജ്യമായി തുടരാന് പോവുകയാണ് എന്നായിരുന്നു സോനം കപൂറിന്റെ ട്വീറ്റ്.\nsonakshi sinha actress bollywood mumbai meat banned twitter സോനാക്ഷി സിന്‍ഹ നടി ബോളിവുഡ് മുംബൈ ഇറച്ചി നിരോധനം ട്വിറ്റര്\nSonakshi Sinha tweeted against meat ban on the social networking site, she was asked to shut up and was called 'fat', 'stupid' and 'wretched creature'.


രക്ഷിതാക്കളുടെ ആശങ്ക – ഒന്നു മുതല് ഒമ്ബതാം ക്ലാസുകള് വരെ അടച്ചിടുക ; ഓണ്‍ലൈന് ക്ലാസുകള് തുടരും. | Gramajyothi News\nJanuary 14, 2022 5:18 pm Published by : സ്വന്തം ലേഖകൻ\nതിരുവനന്തപുരം: കോവിഡ് വ്യാപനത്തിന്റെ പശ്ചാത്തലത്തില് സംസ്ഥാനത്ത് സ്കൂളുകള് വീണ്ടും അടക്കും. മുഖ്യമന്ത്രി പിണറായി വിജയന്റെ അധ്യക്ഷതയില് ചേര്‍ന്ന കോവിഡ് അവലോകന യോഗത്തിലാണ് തീരുമാനം.\nഒന്നുമുതല് ഒമ്ബതാം ക്ലാസുകള് വരെയാണ് അടച്ചിടുക.


ഇനി താൻ സിയാനി ബെന്നിയല്ല ഐഷയെന്ന് കോഴിക്കോട്ടെ പെൺകുട്ടി - BIGNEWSLIVE | Latest Malayalam News\nഇനി താൻ സിയാനി ബെന്നിയല്ല ഐഷയെന്ന് കോഴിക്കോട്ടെ പെൺകുട്ടി\nപിന്നാലെ മകളെ കാണാനില്ലെന്ന് കാണിച്ച് കോഴിക്കോടുള്ള മാതാപിതാക്കൾ പരാതി നൽകിയിരുന്നു.\nഅബുദാബി: തന്നെ ആരും തട്ടിക്കൊണ്ടുപോയിട്ടില്ലെന്നും ബലംപ്രയോഗിച്ച് മതംമാറ്റിയിട്ടില്ലെന്നും വെളിപ്പെടുത്തി യുഎഇയിൽ എത്തിയ കോഴിക്കോട്ടുകാരി വിദ്യാർത്ഥിനി. തന്നെയാരും ഭീകരസംഘടനയിൽ ചേർത്തിട്ടില്ലെന്നും സിയാനി വ്യക്തമാക്കി. ഡൽഹിയിൽനിന്നു ഈ മാസം ആദ്യമാണ് സിയാനി ബെന്നി എന്ന പത്തൊമ്പതുകാരി യുഎഇയിൽ എത്തിയത്. പിന്നാലെ മകളെ കാണാനില്ലെന്ന് കാണിച്ച് കോഴിക്കോടുള്ള മാതാപിതാക്കൾ പോലീസിൽ പരാതി നൽകിയിരുന്നു. മകളെ തട്ടിക്കൊണ്ടുപോയതാണെന്നും ഇവർ പരാതിപ്പെട്ടിരുന്നു.\nഎന്നാൽ, താൻ സ്വന്തം ഇഷ്ടപ്രകാരമാണ് യുഎഇയിൽ എത്തി മതം മാറിയതെന്നും ഐഷ എന്ന പേര് സ്വീകരിച്ചെന്നും വിദ്യാർത്ഥിനി പറയുന്നു. അബുദാബിയിൽ ജോലി ചെയ്യുന്ന മുസ്ലിം യുവാവിനെ വിവാഹം ചെയ്‌തെന്നും പ്രായപൂർത്തിയായ ആളാണെന്നും തീരുമാനമെടുക്കാൻ കഴിവുണ്ടെന്നും സിയാനി പറഞ്ഞു. ഡൽഹിയിലെ ജീസസ് ആൻഡ് മേരി കോളജിൽ വിദ്യാർത്ഥിനിയായിരുന്ന സിയാനി ഈ മാസം 18 വരെ ക്ലാസിൽ എത്തിയിരുന്നു. 18-ാം തീയതി അബുദാബിയിലേക്കു പോയ സിയാനി അവിടെയുള്ള പ്രവാസി ഇന്ത്യക്കാരനെ വിവാഹം കഴിച്ചു. ഒമ്പതു മാസം മുമ്പ് സമൂഹമാധ്യമത്തിലൂടെയാണ് സിയാനി ഇയാളുമായി അടുപ്പത്തിലായതെന്നാണ് വിവരം.\n24-ന് അബുദാബിയിലെ കോടതിയിൽ താൻ സ്വന്തം ഇഷ്ടപ്രകാരം മതംമാറിയതായും സിയാനി അറിയിച്ചിരുന്നു. തനിക്കെതിരേ അപവാദപ്രചാരണം നടത്തുന്നവർക്കെതിരെ നടപടിയെടുക്കണമെന്ന് സിയാനി ഇന്ത്യൻ സർക്കാരിനോടും ആവശ്യപ്പെട്ടു. മാതാപിതാക്കളും സഹോദരനും തന്നെ കാണാൻ അബുദാബിയിലേക്കു പുറപ്പെട്ടിട്ടുണ്ടെന്നും സിയാനി വിശദീകരിക്കുന്നു. വിവാഹം കഴിച്ച് യുഎഇയിൽ കഴിയാനാണ് ആഗ്രഹിക്കുന്നതെന്നും തിരിച്ചു നാട്ടിലേക്കില്ലെന്നും സിയാനി പറഞ്ഞു.\nTags: aishaciany bennyKeralastudentUAE\nധനുഷ് മഞ്ജു വാരിയര് ജോടികളായി എത്തുന്ന ചിത്രം 'അസുരന്റെ' സെന്‍സറിംഗ് പൂര്‍ത്തിയായി ;ചിത്രം ഒക്ടോബര് നാലിന് റിലീസ് ചെയും\n'അമ്മയുടെ ഷോപ്പിംഗ് കഴിയുമ്പോഴും താന് വെളുക്കാറുണ്ട്'; ഫേഷ്യല് ചെയ്യുന്നതിനിടെ മകള് വേദയ്ക്ക് മറുപടി നല്‍കി ജയസൂര്യ\nബില്‍ക്കീസ് ബാനുവിന് 50 ലക്ഷം രൂപയും ജോലിയും രണ്ടാഴ്ചക്കകം നല്‍കണം: ഗുജറാത്ത് സര്‍ക്കാറിനോട് സുപ്രീംകോടതി


ജയ്റ്റ്‌ലിയുടെ നോട്ട് നിരോധന തത്വചിന്ത; മോദിയുടെ രോഗനിര്‍ണയ റിപ്പോര്‍ട്ടുമായി ഡോ.മന്‍മോഹന്\n8 Nov 2017 5:59 AM GMT\nനോട്ട് നിരോധനം ധാര്‍മ്മികതയുള്ള ഒരു പുണ്യപ്രവൃത്തിയായിരുന്നു എന്നാണ് ധനമന്ത്രി അരുണ് ജയ്റ്റ്‌ലിക്ക് ഇപ്പോളും പറയാനുള്ളത്. വേറെ എന്ത് പറയാനാണ് അല്ലേ? സമ്പദ് വ്യവസ്ഥയില് നിന്ന് കറന്‍സി കാലിയാക്കുക എന്ന ലക്ഷ്യത്തില് വിജയിച്ചു എന്ന കാര്യത്തിലാണ് ധനമന്ത്രി അഭിമാനം കൊള്ളുന്നത്. അത് സത്യമാണ്. രാജ്യത്തെ ഏറ്റവും വലിയ സംഘടിത കൊള്ളകളിലൊന്ന് എന്ന് മുന് പ്രധാനമന്ത്രി മന്‍മോഹന് സിംഗ് പറഞ്ഞത് സത്യമാണ്. മന്‍മോഹന്‍റെ യുപിഎ സര്‍ക്കാരിന്‍റെ കാലത്ത് നടന്ന സംഘടിതവും അസംഘടിതവുമായ കൊള്ളകള് പുറത്തുകൊണ്ടുവരാനും ജനങ്ങളെ അറിയിക്കാനും വലിയ ആര്‍ജ്ജവത്തോടെ മാധ്യമങ്ങള് രംഗത്തുണ്ടായിരുന്നു. മോദി കാലത്ത് സംഘടിത കൊള്ള പുറത്തുവരാതിരിക്കാന് മാധ്യമങ്ങളുടെ വായ ടേപ്പ് കൊണ്ട് ഒട്ടിച്ചിരിക്കുകയാണ്. എങ്കിലും നാട്ടുകാര് കാര്യങ്ങള് മനസിലാക്കി തുടങ്ങിയിരിക്കുന്നു. സെന്റര് ഫോര് മോണിട്ടറിംഗ് ഇന്ത്യന് എക്കോണമിയുടെ കണക്ക് പ്രകാരം 2017 ജനുവരിക്കും ഏപ്രിലിനുമിടയില് 15 ലക്ഷം പേര്‍ക്ക് തൊഴില് നഷ്ടപ്പെട്ടിട്ടുണ്ട് എന്ന് ദ ഇന്ത്യന് എക്സ്പ്രസ് റിപ്പോര്‍ട്ട് ചെയ്യുന്നു. പുതിയ തൊഴിലവസരങ്ങള് കാര്യമായി ഉണ്ടാക്കാന് മോദി സര്‍ക്കാരിനെ കൊണ്ട് കഴിഞ്ഞിട്ടുമില്ല.\nDemolition, by Manmohan എന്നാണ് ടെലഗ്രാഫിന്റെ ലീഡ് വാര്‍ത്ത. ഡോ.മന്‍മോഹന് സിംഗ് പ്രധാനമന്ത്രി മോദിയെ വിശദമായ ഡയഗ്‌ണോസിസിന് (രോഗനിര്‍ണയ പരിശോധന) വിധേയനാക്കി അതിന്റെ റിപ്പോര്‍ട്ട് പുറത്തുവിട്ടിട്ടുണ്ട്. ഡോ.മന്‍മോഹന്റെ ഡയ്ഗ്നോസിസിന്‍റെ വിശദാംശങ്ങള് ടെലഗ്രാഫ് പ്രസിദ്ധീകരിച്ചിട്ടുണ്ട്. തലയും ഹൃദയവുമില്ലാത്ത ഭരണം എന്നാണ് മന്‍മോഹന്റെ വിലയിരുത്തല്. എന്നുവച്ചാല് ബുദ്ധിശൂന്യവും മനുഷ്യത്വമില്ലാത്തതുമായ ഭരണം. മന്‍മോഹന്റെ ഭരണത്തിന് വലിയ മനുഷ്യത്വമൊന്നും അവകാശപ്പെടാന് കഴിയില്ലെങ്കിലും മോദി ഭരണവുമായി താരതമ്യപ്പെടുത്തുമ്പോള് ഭേദമായിരുന്നു. പക്ഷെ അത് ബുദ്ധിപരമായിരുന്നു എന്ന കാര്യത്തില് തര്‍ക്കമില്ല. കാര്യങ്ങള് നേരാംവണ്ണം ചെയ്യാതിരിക്കാന് കഴിയുമ്പോളാണ് തള്ള് പ്രസംഗങ്ങളും നാടകീയതയും വികാരത്തള്ളിച്ചയിലെ കരച്ചിലുമെല്ലാം വരുന്നതെന്ന് മന്‍മോഹന് പറയുന്നു.\nആധാര് എന്ന ഭൂതത്തെ സൃഷ്ടിക്കുകയും തുറന്നുവിടുകയും ചെയ്ത നന്ദന് നിലേകനിയെ സംബന്ധിച്ച് നോട്ട് നിരോധനം ഇന്ത്യ കണ്ട വലിയ സാങ്കേതിക വിപ്ലവത്തിനാണ് തുടക്കം കുറിച്ചിരിക്കുന്നത്. Nothing less thanatech revolution എന്നാണ് ഹിന്ദുസ്ഥാന് ടൈംസില് നിലേകനി എഴുതിയിരിക്കുന്ന ലേഖനത്തിന്റെ തലക്കെട്ട്. ദാരിദ്ര്യനിര്‍മ്മാര്‍ജ്ജനത്തിനുള്ള ആദ്യ വഴിയാണ് കറന്‍സിരഹിത സമ്പദ് വ്യവസ്ഥയിലേയ്ക്കുള്ള ചുവടുവയ്‌പെന്നാണ് നിലേകനിയുടെ മഹത്തായ കണ്ടുപിടിത്തം. ഇന്ത്യയിലെ ആദ്യത്തെ ഡിജിറ്റല് ഗ്രാമം എന്ന് കൊട്ടിഘോഷിക്കപ്പെട്ട ഗ്രാമം ജീവിക്കാന് വേണ്ടി സാധാരണ നിലയിലേയ്ക്ക് മടങ്ങിയ കാര്യമൊന്നും നിലേകനിക്ക് ഒരു പ്രശ്‌നമാവാന് വഴിയില്ല. റൊട്ടിയില്ലാതെ പട്ടിണി കിടക്കുന്നവനോട് നിങ്ങള്‍ക്ക് കേക്ക് തിന്നുകൂടെ എന്ന് ചോദിക്കുന്നത് പോലെയായി ഇത്.\nഇന്ത്യ എന്ന രാജ്യത്തെ ജനജീവിതം സംബന്ധിച്ച് നിലേകനിയുടെ ധാരണകള് അപാരം തന്നെ. വെറും ആറ് മാസത്തിലും കുറഞ്ഞ സമയം കൊണ്ട് നൂറ് കോടിയിലേറെ ഇന്ത്യക്കാര് ലോകത്തെ തന്നെ ഏറ്റവും മികവുറ്റ ഡിജിറ്റല് പേയ്‌മെന്റ് സംവിധാനം പ്രാപ്യമാക്കാന് സാധിച്ചു എന്നാണ് അദ്ദേഹത്തിന്റെ തള്ള്. നമ്മുടെ ഓര്‍മ്മകളില് 2016 നവംബര് എട്ട് നിറഞ്ഞുനില്‍ക്കുന്നത് നമ്മള് കാഷ്‌ലെസ് ആയ ദിനമായാണ് എന്ന് നിലേകനി പറയുന്നു. നൂറ് ശതമാനം ശരിയാണത്. ഈ നാട്ടിലെ സാധാരണക്കാരന്റെ പോക്കറ്റ് കാലിയാക്കിയ ദിനമാണ് നവംബര് എട്ട്. അത് ഇന്ത്യക്കാര് എങ്ങനെ മറക്കാനാണ്. ദോഷം പറയരുതല്ലോ മോദിയുടെ നോട്ട് നിരോധനത്തെ സംഘടിത കൊള്ള എന്ന് വിളിച്ച മന്‍മോഹന് സിംഗിന്റെ പാര്‍ട്ടിക്കാരനാണ് ഇദ്ദേഹം. മന്‍മോഹനെ പോലെ ഭരണത്തിലും പ്രതിപക്ഷത്തും ഇരിക്കുമ്പോള് കൊള്ളകളെ കുറിച്ച് രണ്ട് തരം കാഴ്ചപ്പാടുകളും ഇരട്ടത്താപ്പും നിലേകനിക്കില്ല. യാതൊരു കാപട്യവുമില്ലാത്ത ശുദ്ധനാണ്.\nഇന്‍ഫോസിസിലെ തിരക്കൊക്കെ ഒഴിഞ്ഞപ്പോളാണ് നാട്ടുകാരെ ഉദ്ധരിക്കാനും രാജ്യത്തെ സേവിക്കാനും ഇനി എന്ത് ചെയ്യാം എന്ന് ആലോചിക്കുന്നത്. അപ്പോളാണ് Unique Identification Authority of India എന്ന പേരില് ഇന്ത്യക്കാരെ ഏകീകരിക്കാന് ഒരു അവസരം കിട്ടുന്നത്. മന്‍മോഹന്‍സിംഗ് ആണെങ്കില് നിലേകനിക്ക് കാബിനറ്റ് റാങ്കും കൊടുത്ത് ഇദ്ദേഹത്തെ അവിടെ പ്രതിഷ്ഠിച്ചു. 2014 മാര്‍ച്ചില് കോണ്‍ഗ്രസില് ചേര്‍ന്നു. ഒരു മാസം കഴിഞ്ഞുള്ള തിരഞ്ഞെടുപ്പില് മത്സരിച്ച് എംപിയും പറ്റിയാല് മന്ത്രിയുമാവാനാണ് കോണ്‍ഗ്രസില് ചേര്‍ന്നത്. പക്ഷെ എന്ത് ചെയ്യാം കോണ്‍ഗ്രസും നിലേകനിയും ദയനീയമായി തോറ്റു. രണ്ട് ലക്ഷത്തില് പരം വോട്ടിനാണ് ബിജെപി നേതാവ് അനന്ത് കുമാറിനോട് നിലേകനി തോറ്റത്. തന്നെ മൃഗീയമായി തോല്‍പ്പിച്ചവരാണെങ്കിലും ബിജെപിക്കാര് നല്ലവരാണ്. അവര് നിലേകനിയെ മറന്നില്ല. ആധാറിനെ ഒട്ടും മറന്നില്ല. ഈ നാട്ടില് ജീവിക്കണമെങ്കില് ആധാര് വേണമെന്ന വ്യവസ്ഥ മുന്നോട്ട് വച്ചു.\n2016 ഡിസംബറില് അതായത് മഹത്തായ നോട്ട് നിരോധന പ്രഖ്യാപനത്തിന് ഒരു മാസത്തിന് ശേഷം ഇന്ത്യക്കാരെ എങ്ങനെ നോട്ടില്ലാതെ ജീവിക്കാന് പഠിപ്പിക്കാം അല്ലെങ്കില് ഡിജിറ്റല് പേയ്‌മെന്റ് പ്രോത്സാഹിപ്പിക്കാം എന്ന് അന്വേഷിക്കുന്ന സമിതിയില് നിലേകനി അംഗമായി. ഉദ്ദിഷ്ട കാര്യത്തിന് ഉപകാര സ്മരണ. കറന്‍സി നോട്ടില്ലാത്ത കിനാശേരിയാണ് നിലേകനിയുടെ സ്വപ്‌നം. ബംഗളൂരുവില് പോലും അത് നടക്കാന് പോകുന്നില്ലെങ്കിലും. പിന്നെ ജയ്റ്റ്‌ലിയെ മാറ്റി ധനമന്ത്രിയാവുക അത്ര എളുപ്പമല്ല. പറ്റുമെങ്കില് ആധാറിന് പ്രത്യേക വകുപ്പുണ്ടാക്കാന് മോദിജിയോട് പറയണം. ഓഹരി വില്‍ക്കാന് വേണ്ടി മാത്രം പ്രത്യേക വകുപ്പുണ്ടാക്കിയ ചരിത്രമുള്ളവരാണ്. അത്തരം സഹായങ്ങള് ചെയ്ത് തരുമായിരിക്കും. റിസര്‍വ് ബാങ്ക് പുറത്തുവിട്ട കണക്കുകള്, ജനങ്ങള് അനുഭവിച്ചുകൊണ്ടിരിക്കുന്ന ദുരിതങ്ങള്, വലിയ തോതിലുള്ള തൊഴില് നഷ്ടം, കാര്‍ഷിക, വ്യാവസായിക മേഖലകളിലെ തകര്‍ച്ച, സാമ്പത്തികവളര്‍ച്ചാ നിരക്കിലുണ്ടായ വലിയ ഇടിവ് ഇതൊന്നും നന്ദന് നിലേകനിയെ ബാധിക്കുന്ന പ്രശ്‌നങ്ങളല്ല. 2014ലെ ലോക്‌സഭാ തിരഞ്ഞെടുപ്പില് ഇദ്ദേഹത്തെ ഭംഗിയായി തോല്‍പ്പിച്ച്, തോറ്റ എംപിയാക്കി മാറ്റിയ ബാംഗ്ലൂര് നോര്‍ത്തിലെ വോട്ടര്‍മാര്‍ക്ക് എന്നെങ്കിലും കുറ്റബോധം തോന്നും. ഇനിയും സമയമുണ്ട് തിരുത്താന്.\nഇത്തരം തമാശകള്‍ക്കിടയില് അല്‍പ്പം ഗൗരവവും ഉള്‍ക്കാഴ്ചയുമുള്ള ലേഖനങ്ങളും നോട്ട് നിരോധനം സംബന്ധിച്ച് കാണാം. നോട്ട് നിരോധനം പ്രഖ്യാപിച്ചതിന്റെ പിറ്റേ ദിവസം തന്നെ ഇതിന്റെ പൊള്ളത്തരം തുറന്നുകാട്ടുകയും അസാധുവാക്കിയ നോട്ടുകള് മുഴുവന് ബാങ്കുകളിലെത്താന് പോകുന്നു എന്ന യാഥാര്‍ത്ഥ്യം തിരിച്ചറിഞ്ഞു മുന്‍കൂട്ടി പറയുകയും ചെയ്ത, മാര്‍ക്‌സിസ്റ്റ് സാമ്പത്തിക ചിന്തകന് പ്രൊഫ.പ്രഭാത് പട്‌നായികിന്റെ ലേഖനം ദ ഹിന്ദു ബിസിസ് ലൈന് പ്രസിദ്ധീകരിച്ചിട്ടുണ്ട് - A damaging and mindless act എന്ന പേരില്. നോട്ട് നിരോധന പ്രഖ്യാപന സമയത്തെ ഏറ്റവും കൃത്യവും ആധികാരികവുമായ സാമ്പത്തിക വിശകലനം നടത്തിയവരില് ഒരാള് പ്രഭാത് പട്നായിക് ആണെന്ന് മറക്കാനാവില്ല.\nകള്ളപ്പണ നിക്ഷേപങ്ങളുടെ തീരെ ചെറിയ ശതമാനം മാത്രമാണ് കറന്‍സി രൂപത്തില് സംഭരിക്കപ്പെടുന്നത് എന്ന വസ്തുത പ്രഭാത് പട്നായിക് വീണ്ടും ഓര്‍മ്മിപ്പിക്കുന്നു. ഭൂമിയായും സ്വത്ത് വകകളായും കടലാസ് കമ്പനികളുടെ പേരിലുള്ള വിദേശ നിക്ഷേപങ്ങളായും അതിങ്ങനെ വിശാലമായി പരന്നുകിടക്കുകയാണ്. ബിജെപി നേതാവും കേന്ദ്ര മന്ത്രിയുമായ ജയന്ത് സിന്‍ഹ അടക്കമുള്ളവരുടെ വിദേശത്തെ കള്ളപ്പണ നിക്ഷേപങ്ങളെക്കുറിച്ച് കഴിഞ്ഞ ദിവസമാണ് ഐസിഐജെ (ഇന്റര്‍നാഷണല് കണ്‍സോര്‍ഷ്യം ഓഫ് ഇന്‍വെസ്റ്റിഗേറ്റീവ് ജേണലിസ്റ്റ്‌സ്) പുറത്തുവിട്ട പാരഡൈസ് പേപ്പര്‍സ് രേഖകള് വെളിപ്പെടുത്തിയത്. വിദേശത്തെ കടലാസ് കമ്പനികള് ഉപയോഗിച്ചുള്ള വ്യവസായ തട്ടിപ്പുകള്‍ക്ക് കുപ്രസിദ്ധി നേടിയ ഗൗതം അദാനിയായിരുന്നു നോട്ട് നിരോധനം പ്രഖ്യാപിച്ച സമയത്ത് അതിന് കയ്യടിച്ച ഇന്ത്യയിലെ പ്രമുഖരില് ഒരാള്. അന്ന് അദാനിയുടെ ട്വീറ്റിന് താഴെ വന്ന പ്രതികരണങ്ങള് നോട്ട് നിരോധനത്തിന്‍റെ പൊള്ളത്തരം തുറന്നുകാട്ടുന്നതായിരുന്നു.\n(സുരേന്ദ്രയുടെ കാര്‍ട്ടൂണ് - ദ ഹിന്ദു)\nഡീമണിറ്റൈസേഷന്റെ ഒന്നാം പിറന്നാളിന് ബ്ലാക് മണി കേക്ക് മുറിക്കാന് തയ്യാറായി നില്‍ക്കുന്ന മോദിയുടേയും അരുണ് ജയ്റ്റ്‌ലിയുടേയും അമിത് ഷായുടേയും ചിത്രമാണ് ദ ഹിന്ദുവില് സുരേന്ദ്രയുടെ ഇന്നത്തെ കാര്‍ട്ടൂണ്. മുറിച്ച് വിതരണം ചെയ്യാന് മാത്രം ഒന്നും കിട്ടിയിട്ടില്ല എന്ന യാഥാര്‍ത്ഥ്യം തുറിച്ചുനോക്കുന്നുണ്ടെങ്കിലും ആഘോഷങ്ങള്‍ക്ക് ഒരു കുറവുമുണ്ടാവില്ല. കള്ളപ്പണം പിടിച്ചാല് കിട്ടുന്ന 15 ലക്ഷം രൂപ ബാങ്ക് അക്കൗണ്ടില് കിട്ടിയ അനുഭവമുള്ളവരെല്ലാം കേക്കിനായി ക്ഷമയോടെ ക്യൂ പാലിക്കേണ്ടതാണ്.\naadhar demonetisation ManmohanSingh marxist nandannilekani NarendraModi prabhatpatnaik PrimeMinister


വന്ദേഭാരത് മിഷന്; ലണ്ടനില് നിന്ന് കേരളത്തിലേക്ക് മൂന്ന് വിമാനം | Southlive\nവന്ദേഭാരത് മിഷന്; ലണ്ടനില് നിന്ന് കേരളത്തിലേക്ക് മൂന്ന് വിമാനം\nSaturday, 13th June 2020, 2:12 pm\nവന്ദേഭാരത് മിഷന്റെ മൂന്നാംഘട്ടത്തില് ലണ്ടനില് നിന്ന് കേരളത്തിലേക്ക് മൂന്ന് വിമാനം സര്‍വീസ് നടത്തും. ഈ മാസം 18, 24, 30 തിയതികളിലാണ് ഡല്‍ഹി വഴി കൊച്ചിയിലേക്ക് സര്‍വീസ് അനുവദിച്ചിരിക്കുന്നത്. അതേസമയം ഈ മാസം 21- ന് ലണ്ടനില് നിന്ന് കൊച്ചിയിലേക്ക് പ്രഖ്യാപിച്ചിരുന്ന പ്രത്യേക വിമാനം പുതിയ ലിസ്റ്റില് ഇല്ല.\nടിക്കറ്റുകള് എയര് ഇന്ത്യയുടെ വെബ്‌സൈറ്റില് നിന്നും നേരിട്ടാണ് എടുക്കേണ്ടത്. എംബസിയുടെ വെബ്‌സൈറ്റില് പേര് രജിസ്റ്റര് ചെയ്തവര്‍ക്കേ ബുക്കിംഗ് സാധ്യമാകൂ. ഒസിഐ കാര്‍ഡ് ഉള്ളവരില് യാത്രാനുമതിയുള്ള നാലു വിഭാഗക്കാര്‍ക്കു മാത്രമേ ടിക്കറ്റ് ബുക്ക് ചെയ്യാനാകൂ.\nടിക്കറ്റ് ബുക്കിംഗില് എംബസി അനുവര്‍ത്തിച്ചിരുന്ന മുന്‍ഗണനാക്രമം പാലിക്കാന് എയര് ഇന്ത്യ വെബ്‌സൈറ്റിലൂടെ യാത്രക്കാര് പ്രത്യേക സത്യവാങ്മൂലം നല്‍കണം. ഇതിലെ വിവരങ്ങള് പരിഗണിച്ചാകും ബുക്കിംഗിന് അവസരം ലഭിക്കുക.


പ്രഫുല് ഖോഡാ പട്ടേലെന്ന് സംവിധായകന്, 'പോടാ'ന്ന് വിളിക്കരുതെന്ന് അവതാരകന്; ലക്ഷദ്വീപ് വിഷയത്തിലെ ജനംടിവി ചര്‍ച്ച വൈറല് - Newsrupt\nLakshadweep Protest May 26, 2021\nപ്രഫുല് ഖോഡാ പട്ടേലെന്ന് സംവിധായകന്, ‘പോടാ’ന്ന് വിളിക്കരുതെന്ന് അവതാരകന്; ലക്ഷദ്വീപ് വിഷയത്തിലെ ജനംടിവി ചര്‍ച്ച വൈറല്\nലക്ഷദ്വീപ് അഡ്മിനിസ്‌ട്രേറ്ററുമായി ബന്ധപ്പെട്ട വിഷയത്തില് ബിജെപി അനുകൂല ന്യൂസ് ചാനലായ ജനം ടിവിയില് നടന്ന ചര്‍ച്ചയിലെ ഒരു ഭാഗം സോഷ്യല് മീഡിയയില് വൈറലാകുന്നു. അഡ്മിനിസ്‌ട്രേറ്ററുടെ പേര് പറഞ്ഞതും അതില് അവതാരകന് ശ്യാംബാബു കോറോത്ത് തെറ്റായി ഇടപെട്ടതിന്റെയും ചെറിയ ഭാഗമാണ് സോഷ്യല് മീഡിയയില് പ്രചരിക്കുന്നത്. അഡ്മിനിസ്‌ട്രേറ്ററായ പ്രഫുല് ഖോഡാ പട്ടേലിന്റെ പേര് സിനിമാ സംവിധായകന് അഖില് മാരാര് പറഞ്ഞതോടെ പോടാ എന്ന് വിളിക്കരുതെന്ന് പറഞ്ഞ് അവതാരകന് ഇടപെടുകയായിരുന്നു.\nഅഖില് നടത്തിയത് വ്യക്തി അധിക്ഷേപമാണെന്നും പിന്‍വലിക്കണമെന്നുമായി അവതാരകന്. ‘ലക്ഷദ്വീപ് അഡ്മിനിസ്‌ട്രേറ്ററുടെ പേര് രമണന് എന്നോ ഗോപാലന് എന്നോ ആയിരുന്നെങ്കില് ഞാന് അങ്ങനെ പറഞ്ഞേനെ. ദൗര്‍ഭാഗ്യവശാല് പേര് ഇങ്ങനെയായതുകൊണ്ടാണ് ഞാന് അങ്ങനെ ഉച്ചരിച്ചത്’, എന്ന്് അഖില് മറുപടി നല്‍കുന്നുമുണ്ട്.\nഅഖില് മാരാര്: അവിടെ ചെന്ന് ഗുണ്ടാ ആക്ട് നടപ്പിലക്കുന്ന പ്രഫുല് ഖോഡാ പട്ടേലിന്റെ…..(അവതാരകന് ഇടപെടുന്നു)\nഅവതാരകന്: ദയവായി ആ പരാമര്‍ശം പിന്‍വലിക്കണം അഖില്. വ്യക്തിപരമായ ആക്രമണം ദയവായി വേണ്ട.\nഅവതാരകന്: പ്രഫുല് പോടാ പട്ടേല് എന്ന പരാമര്‍ശം നിങ്ങള് പിന്‍വലിക്കണം. അല്ലല്ല. വ്യക്തിപരമായി നമുക്ക് പലകാര്യങ്ങളുമുണ്ടാവും. പലരീതിയിലും പലരെയും ഇഷ്ടമില്ലാതിരിക്കാം. ഈ ചര്‍ച്ചയില് അത്തരം ആരോപണങ്ങള് വേണ്ട. ഞാന് ആരുടെയും വക്കാലത്ത് എടുക്കുകയല്ല. അഖിലിനുള്ള വ്യക്തിസ്വാതന്ത്ര്യം തന്നെ അദ്ദേഹത്തിനുമുണ്ട്.\nഅഖില്: ലക്ഷദ്വീപ് അഡ്മിനിസ്‌ട്രേറ്ററുടെ പേര് രമണന് എന്നായിരുന്നെങ്കില് ഞാന് രമണന് എന്നോ ഗോപാലന് എന്നോ ആയിരുന്നെങ്കില് ഞാന് അങ്ങനെ പറഞ്ഞേനെ. ദൗര്‍ഭാഗ്യവശാല് പേര് ഇങ്ങനെയായതുകൊണ്ടാണ് ഞാന് അങ്ങനെ ഉച്ചരിച്ചത്.\nഅവതാരകന്: ശരി ശരി. പറഞ്ഞോളൂ.\n‘കേരളത്തിലും ടൂള്‍കിറ്റ് സജീവമോ എന്നതായിരുന്നു’ ജനം ടിവിയുടെ ചര്‍ച്ചാ വിഷയം. ബിജെപി നേതാവ് സന്ദീപ് വാര്യര്, ശ്രീജിത്ത് പണിക്കര്, ഫോര്‍വേഡ് ബ്ലോക്ക് പ്രതിനിധി ജി ദേവരാജന് എന്നിവരായിരുന്നു ചര്‍ച്ചയില് പങ്കെടുത്ത മറ്റ് അംഗങ്ങള്. ഒരു താത്വിക അവലോകനം എന്ന സിനിമയുടെ സംവിധായകനാണ് അഖില് മാരാര്.\nAlso Read: ‘ഞാന് ഇങ്ങനെയൊക്കെയാണ്, ഇനിയും അങ്ങോട്ടും’; ‘സന്മാര്‍ഗ വിമര്‍ശനങ്ങള്’ക്ക് മറുപടിയുമായി ബിഷപ്പ് കൂറിലോസ്; ‘ഒരു ബദല് മാതൃകയാകണ്ടേ?’\n‘നോട്ട് നിരോധനം, പൗരത്വവിഷയം, കര്‍ഷക സമരം തുടങ്ങി ലക്ഷദ്വീപ് വിഷയത്തിലടക്കം വെടക്കാക്കി തനിക്കാക്കുന്ന പ്രവണത കാണിക്കുന്നത് ബിജെപിയാണ്. രാജ്യത്തെ 82 ശതമാനം ഹിന്ദുക്കളില് നല്ലൊരു ശതമാനത്തെയും തങ്ങളുടെ കൂടെ നിര്‍ത്തിക്കഴിഞ്ഞാല് അധികാരം എല്ലാക്കാലവും നിലനിര്‍ത്താന് കഴിയുമെന്ന് വിശ്വസിക്കുന്ന ബിജെപി വെടക്കാക്കി തനിക്കാക്കാന് വേണ്ടി സൃഷ്ടിച്ചുവിടുന്ന ടൂള്‍കിറ്റുകളാണ് ഇതെല്ലാം’, അഖില് ചര്‍ച്ചയില് പറഞ്ഞു.\nAkhil MararBJPJanam TVLakshadweepLakshadweep Protest


കൂനൂർ ഹെലികോപ്റ്റർ ദൂരന്തം അടിയന്തിര യോഗം വിളിച്ച് പ്രധാനമന്ത്രി – India Vision Media\n"അൽപസമയം മുമ്പ് സംഭവത്തെക്കുറിച്ച് ചർച്ച ചെയ്യാനും വിലയിരുത്താനും അടിയന്തരകേന്ദ്രമന്ത്രിസഭാ യോഗം ചേർന്നിരുന്നു. സ്ഥിതിഗതികൾ പ്രധാനമന്ത്രി നരേന്ദ്രമോദി സസൂക്ഷ്മം നിരീക്ഷിച്ച് വരികയാണ്."\nഡൽഹി : കൂനൂർ ഹെലികോപ്റ്റർ ദുരന്തത്തിന്റെ പശ്ചാത്തലത്തിൽ പ്രധാനമന്ത്രി നരേന്ദ്രമോദി പ്രധാനമന്ത്രി യോഗം വിളിച്ചു. പ്രധാനമന്ത്രിയുടെ അധ്യക്ഷതയിൽ സുരക്ഷ കാര്യങ്ങൾക്കുള്ള മന്ത്രിസഭ സമിതി വൈകിട്ട് 6.30-യ്ക്കാണ് ചേരുക അതേസമയം, രാഷ്ട്രപതി മുംബൈയിലെ പരിപാടികൾ റദ്ദാക്കി ദില്ലിക്ക് മടങ്ങി. പാർലമെന്റിൽ നാളെയായിരിക്കുന്ന പ്രതിരോധമന്ത്രിയുടെ പ്രസ്താവന ഉണ്ടാവുക.രാജ്യത്തെ ഞെട്ടിച്ച ഊട്ടി കൂനൂരിലെ ഹെലികോപ്റ്റർ ദുരന്തത്തിൽ 13 പേർ മരിച്ചെന്നാണ് വാർത്ത ഏജൻസി റിപ്പോർട്ട് ചെയ്യുന്നത്. 14 പേരാണ് ആകെ ഹെലികോപ്റ്ററിലുണ്ടായിരുന്നത് എന്നാണ് വ്യോമസേന തന്നെ സ്ഥിരീകരിക്കുന്നത്. രാജ്യത്തിന്‍റെ സംയുക്തസൈനിക മേധാവി ജനറൽ ബിപിൻ റാവത്തിന്‍റെ നില അതീവഗുരുതരമാണെന്നാണ് റിപ്പോർട്ടുകളെങ്കിലും, അദ്ദേഹത്തിന്‍റെ ആരോഗ്യനിലയെക്കുറിച്ച് വ്യോമസേനയോ പ്രതിരോധമന്ത്രാലയമോ വിവരങ്ങളൊന്നും പുറത്തുവിട്ടിട്ടില്ല. ഈ ദുരന്തത്തെക്കുറിച്ച് ഔദ്യോഗിക വിവരങ്ങൾ കാത്തിരിക്കുകയാണ് രാജ്യം. അദ്ദേഹത്തെ വെല്ലിംഗ്ടണിലെ സൈനിക ആശുപത്രിയിലേക്ക് മാറ്റിയിട്ടുണ്ടെന്നാണ് വിവരം. അദ്ദേഹത്തിന്‍റെ ഭാര്യ മധുലിക റാവത്തും ഹെലികോപ്റ്ററിലുണ്ടായിരുന്നു.\nകൂനൂരിൽ നിന്ന് അഞ്ച് കിലോമീറ്റർ ദൂരെയുള്ള കട്ടേരി പാർക്കിലാണ് അപകടം നടന്നത്. ലാൻഡിംഗിന് തൊട്ടുമുമ്പാണ് ദുരന്തമുണ്ടായിരിക്കുന്നത്. ഹെലികോപ്റ്ററിൽ ആകെ 14 പേരുണ്ടായിരുന്നതിൽ 13 പേരും കൊല്ലപ്പെട്ടതായാണ് ഏറ്റവുമൊടുവിൽ പുറത്തുവരുന്ന വിവരം. മൃതദേഹങ്ങളെല്ലാം കത്തിക്കരിഞ്ഞ നിലയിലാണ്. മരിച്ചവരുടെ വിവരങ്ങളും മൃതദേഹങ്ങളും തിരിച്ചറിയാനായി ഡിഎൻഎ പരിശോധന നടത്തുമെന്നും വാർത്താ ഏജൻസിയായ എഎൻഐ വ്യക്തമാക്കുന്നു.\n“അൽപസമയം മുമ്പ് സംഭവത്തെക്കുറിച്ച് ചർച്ച ചെയ്യാനും വിലയിരുത്താനും അടിയന്തരകേന്ദ്രമന്ത്രിസഭാ യോഗം ചേർന്നിരുന്നു. സ്ഥിതിഗതികൾ പ്രധാനമന്ത്രി നരേന്ദ്രമോദി സസൂക്ഷ്മം നിരീക്ഷിച്ച് വരികയാണ്.” പ്രതിരോധമന്ത്രി പ്രധാനമന്ത്രിയെ വിവരങ്ങൾ ധരിപ്പിക്കുന്നുണ്ട്. ഉന്നതസൈനിക ഉദ്യോഗസ്ഥരുടെ നേതൃത്വത്തിൽ ഇപ്പോൾ ഒരു ഉന്നതതലയോഗം ദില്ലിയിൽ നടക്കുകയാണ്.\n14 പേരാണ് ഹെലികോപ്റ്ററിൽ ഉണ്ടായിരുന്നത്. ഇതിൽ9പേരുടെ വിവരങ്ങൾ വ്യോമസേന പുറത്തുവിട്ടിട്ടുണ്ട്.ഉച്ചയ്ക്ക് 12.10-ഓടെയാണ് ഹെലികോപ്റ്റർ സൂളൂരിലെ എയർ സ്റ്റേഷനിൽ നിന്ന് പറന്നുയർന്നത്. വെല്ലിംഗ്ടണിലെ സൈനികകോളേജിൽ ഏറ്റവും പുതിയ കേഡറ്റുകളെ കണ്ട് അഭിസംബോധന ചെയ്യാനാണ് അദ്ദേഹം പുറപ്പെട്ടത്. 2.45-നായിരുന്നു ഈ പരിപാടി. സൂളൂരിലെ എയർ സ്റ്റേഷനിൽ നിന്ന് വെല്ലിംഗ്ടണിലേക്ക് വലിയ ദൂരമില്ല. എന്നാൽ വെല്ലിംഗ്ടണിൽ കനത്ത മൂടൽമഞ്ഞുണ്ടായിരുന്നു. ഇവിടെ ഇറങ്ങാനാകില്ലെന്ന് കണ്ടെത്തിയതിനെത്തുടർന്ന് ഹെലികോപ്റ്റർ തിരികെപ്പറന്നു. ഹെലിപാഡിന് പത്ത് കിലോമീറ്റർ ദൂരത്ത് വച്ച് ഹെലികോപ്റ്റർ ആകാശത്ത് വച്ച് തന്നെ തീപിടിച്ച് താഴേയ്ക്ക് പതിച്ചുവെന്നാണ് വിവരം. മൂക്കുകുത്തിയാണ് ഹെലികോപ്റ്റർ ഭൂമിയിലേക്ക് പതിച്ചത്.\nസംയുക്തസൈനിക മേധാവി ജനറൽ ബിപിൻ റാവുത് ഹെലികോപ്റ്റർ അപകടത്തിൽ കൊല്ലപ്പെട്ടു


young girl killed delhi ദല്‍ഹിയില് യുവതി കഴുത്തറുത്ത് കൊല്ലപ്പെട്ടു\nബോംബ് നിര്‍വ്വീര്യമാക്കല് വിദഗ്ധന് സ്‌ഫോടനത്തില് മരിച്ചു\nFriday 1st January 2010 9:55pm\nദല്‍ഹിയില് യുവതി കഴുത്തറുത്ത് കൊല്ലപ്പെട്ടു\nFriday 1st January 2010 9:28pm\nന്യൂദല്‍ഹി: കിഴക്കന് ദല്‍ഹിയില് യുവതിയെ വീട്ടിനകത്ത് കഴുത്തറുത്ത് കൊല്ലപ്പെട്ട നിലയില് കണ്ടെത്തി. മധുവിഹാര് പോലീസ് സ്‌റേറഷന് അതിര്‍ത്തിയിലെ വീട്ടില് അവന്തിക സിംഗ്(20) ആണ് കൊല്ലപ്പെട്ടത്. മൂര്‍ച്ചയേറിയ ആയുധം കൊണ്ടാണ് കൊല നടന്നത്. കൊലയാളികള് കൃത്യം നടത്തി രക്ഷപ്പെടുകയായിരുന്നുവെന്ന് പോലീസ് അറിയിച്ചു.\nഉത്തര പ്രദേശിലെ ഫിറോസാബാദ് സ്വദേശിയായ അവന്തിക സഹോദരി പ്രീതിയോടൊപ്പം കിഴക്കന് ദല്‍ഹിയില് വാടകവീട്ടില് താമസിച്ചു വരികയായിരുന്നു. സംഭവം നടക്കുമ്പോള് പ്രീതി വീട്ടിലുണ്ടായിരുന്നില്ല.


ടെന്നീസ് കോര്‍ട്ടില് ഫെഡററും ദ്യോക്കോവിച്ചും; വൃദ്ധന്‍മാര് വിലസാനുള്ള കാരണം നദാല് വെളിപ്പെടുത്തി - myKhel Malayalam\n» ടെന്നീസ് കോര്‍ട്ടില് ഫെഡററും ദ്യോക്കോവിച്ചും; വൃദ്ധന്‍മാര് വിലസാനുള്ള കാരണം നദാല് വെളിപ്പെടുത്തി\nടെന്നീസ് കോര്‍ട്ടില് ഫെഡററും ദ്യോക്കോവിച്ചും; വൃദ്ധന്‍മാര് വിലസാനുള്ള കാരണം നദാല് വെളിപ്പെടുത്തി\nUpdated: Thursday, July 26, 2018, 19:15 [IST]\nലണ്ടന്: ടെന്നീസ് കളത്തില് പ്രായമായവരുടെ മേധാവിത്വമാണ്. ലോക ഒന്നാം നമ്പര് താരം റാഫേല് നദാലിന് 32 വയസ്സായി. രണ്ടാം നമ്പര് താരം റോജര് ഫെഡറര്‍ക്ക് ഉടന് 37 തികയും. സെര്‍ബിയന് താരം നൊവാന് ദ്യോകോവിച്ചിന് പ്രായം 31 ആയി. പല കായിക ഇനങ്ങളിലും മുപ്പതിന് മുകളില് പ്രായമുള്ള താരങ്ങള് വിരമിക്കുമ്പോള് ടെന്നീസ് ലോകത്ത് മാത്രം എന്താണ് ഇങ്ങനെ? ഈ ചോദ്യത്തിന് മറുപടി നല്‍കുന്നത് ഈ വര്‍ഷം ഫ്രഞ്ച് ഓപ്പണ് കിരീടം ചൂടിയ നദാലാണ്.\nരണ്ട് കാരണങ്ങളാണ് ഇതിന് പിന്നിലെന്ന് റാഫേല് നദാല് പറയുന്നു. 'എന്റെ അഭിപ്രായത്തില് ടെന്നീസില് മൂന്ന് താരങ്ങളാണ് ഏതാനും വര്‍ഷങ്ങളായി മേധാവിത്വം പുലര്‍ത്തുന്നത്. നിരവധി വര്‍ഷങ്ങളായി ഞങ്ങള് തന്നെയാണ് ടോപ്പ് റാങ്കിംഗില് നിലനില്‍ക്കുന്നത്. ഒന്നുകില് ഞങ്ങള് അത്രയേറെ പ്രത്യേകതയുള്ളവരാണ്. അല്ലെങ്കില് പുതിയ താരങ്ങള് ഞങ്ങളുടെ അത്ര പ്രത്യേകതയുള്ളവരാകില്ല. ഇതില് ഏതാണ് ശരിയെന്ന് പറയാന് കഴിയില്ല', നദാല് വ്യക്തമാക്കി.\nലോകത്തിലെ 20 മുന്‍നിര ടെന്നീസ് താരങ്ങളില് മൂന്ന് പേര് മാത്രമാണ് 24 വയസ്സില് താഴെ പ്രായമുള്ളവര്. എന്നാല് തങ്ങളുടെ മേധാവിത്വം എല്ലാക്കാലത്തും നിലനില്‍ക്കില്ലെന്ന് നദാല് വിശ്വസിക്കുന്നു. പഴയ തലമുറയെ മറികടക്കുന്ന ഒരു പുതിയ തലമുറ ടെന്നീസില് എത്തും. 'പ്രത്യേകതയുള്ള ഒരു പുതുതലമുറ താരങ്ങള് വരികയാണ്. ചെറിയ സമയത്തിനുള്ളില് അവര് ഞങ്ങളേക്കാള് മികവേറിയവരാകും, അല്ലെങ്കില് ഞങ്ങളുടെ പ്രായം കൊണ്ട് ഇത് സംഭവിക്കും', താരം വിശദീകരിക്കുന്നു.\nവിംബിള്‍ഡണ് സെമി ഫൈനലില് ദ്യോകോവിച്ചിനോട് തോറ്റായിരുന്നു നദാലിന്റെ മടക്കം. മണിക്കൂറുകള് നീണ്ട മത്സരത്തില് സെര്‍ബിയന് താരം നദാലിനെ കീഴടക്കി ഫൈനലിലേക്ക് കുതിച്ചു. നീണ്ടകാലത്തെ പരിക്കിനുശേഷം തിരിച്ചുവന്ന ദ്യോക്കോവിച്ച് വിംബിള്‍ഡണില് മുത്തമിട്ട് മടങ്ങിവരവ് ആഘോഷിക്കുകയും ചെയ്തു.\nRead more about: rafael nadal novak djokovic roger federer tennis റാഫേല് നദാല് ടെന്നീസ്


തൊണ്ടയില് കുരുങ്ങിയ മീന് മുള്ള് പുറത്തെടുക്കാന് സ്പൂണ് ഉപയോഗിച്ചു; അബദ്ധത്തില് സ്പൂണും വിഴുങ്ങി! യുവതി ആശുപത്രിയില് പോയത് നാല് ദിവസത്തിനു ശേഷം - BIGNEWSLIVE | Latest Malayalam News\nചൈനയിലെ ഷെന്‍സെന്നിലാണ് സംഭവം\nബീജിംഗ്: തൊണ്ടയില് കുടുങ്ങിയ മീന് മുള്ള് എടുക്കുവാന് ശ്രമിച്ച യുവതി അബദ്ധത്തില് സ്പൂണ് വിഴുങ്ങി. തൊണ്ടയില് കുടുങ്ങിയ മീന് മുള്ള് എടുക്കാന് ശ്രമം നടത്തിയെങ്കിലും ഒന്നും ഫലവത്തായില്ല. ശേഷം സ്പൂണ് ഉപയോഗിച്ച് ശ്രമം നടത്തുകയായിരുന്നു. എന്നാല് സ്പൂണ് അബദ്ധത്തില് വിഴുങ്ങി പോവുകയായിരുന്നു.\nചൈനയിലെ ഷെന്‍സെന്നിലാണ് സംഭവം. ഒരു ആഘോഷത്തിനിടെ ലില്ലി എന്ന പെണ്‍കുട്ടി ഭക്ഷണം കഴിച്ചുകൊണ്ടിരിക്കുമ്പോള് മുള്ള് തൊണ്ടയില് കുടുങ്ങുകയായിരുന്നു. ശേഷമാണ് തൊണ്ടയില് സ്പൂണ് ഇട്ട് എടുക്കാന് ശ്രമം നടത്തിയത്. ആരോഗ്യ പ്രശ്‌നമോ മറ്റൊന്നും തോന്നാതിരുന്ന ഇവര് സംഭവം നടന്ന് നാല് ദിവസങ്ങള്‍ക്കു ശേഷമാണ് ആശുപത്രിയില് പോകാന് തയ്യാറായത്.\nഡോക്ടര്‍മാര് നടത്തിയ പരിശോധനയില് ഇവരുടെ ചെറുകുടലില് സ്പൂണ് കുടുങ്ങി കിടക്കുന്നതായി കണ്ടെത്തി. പിന്നീട് ദീര്‍ഘനേരം നടത്തിയ പരിശ്രമത്തിനൊടുവില് ഇവരുടെ വയറ്റില് നിന്നും സ്പൂണ് പുറത്തെടുക്കുകയായിരുന്നു. ഈ യുവതിയുടെ ആരോഗ്യനില പുരോഗമിക്കുന്നതായാണ് റിപ്പോര്‍ട്ടുകള്.\nTags: five inch metal spoon


Wednesday 29 June 2011 12:36 pm IST\nതിരുവനന്തപുരം : വാറ്റ് ഉന്നതാധികാര സമിതി ചെയര്‍മാന് ആക്കണമെന്ന് ആവശ്യപ്പെട്ട് മന്ത്രി കെ.എം.മാണി കേന്ദ്ര ധനമന്ത്രി പ്രണബ് മുഖര്‍ജിക്ക് കത്തെഴുതി. പത്ത് പേജ് വരുന്ന ബയോഡാറ്റയും കത്തിനോടൊപ്പം ചേര്‍ത്തിട്ടുണ്ട്. 40 വര്‍ഷം നിയമസഭാംഗം, എട്ടു തവണ ബജറ്റ് അവതരിപ്പിച്ചു, പ്ലാനിങ് ബോര്‍ഡ് അംഗം തുടങ്ങിയ കാര്യങ്ങള് ബയോഡാറ്റയില് കെ.എം മാണി സൂചിപ്പിച്ചിട്ടുണ്ട്. മകന് ജോസ് കെ. മാണി ലോക്‍സഭാംഗമാണെന്നും ചൂണ്ടിക്കാട്ടുന്നു. ബംഗാള് മുന് ധനമന്ത്രി അസിംദാസ് ഗുപ്തയായിരുന്നു ചെയര്‍മാന്. കഴിഞ്ഞ നിയമസഭ തെരഞ്ഞെടുപ്പില് അസിംദാസ് ഗുപ്ത പരാജയപ്പെട്ടതിനെത്തുടര്‍ന്നാണു കേന്ദ്ര സര്‍ക്കാര് പുതിയ ചെയര്‍മാനെ തെരഞ്ഞെടുക്കുന്നത്. ബിഹാര് ഉപമുഖ്യമന്ത്രി സുശീല്‍കുമാര് മൂഡിയുടെ പേര് പരിഗണനയിലുണ്ടായിരുന്നു. എന്നാല് അദ്ദേഹം പിന്മാറി. മാണിക്കു പുറമെ ബംഗാള് ധനമന്ത്രി അമിത് മിശ്രയുടെ പേരും പരിഗണനയിലുണ്ട്. സംസ്ഥന ധനമന്ത്രിമാരുടെ സമിതിയാണു വാറ്റ് ഉന്നതാധികാര സമിതി. വാറ്റ് നടപ്പാക്കുന്നതിനൊപ്പം ചരക്കു സേവന നികുതി ഏകീകരിക്കുന്ന ഘട്ടത്തിലേക്ക് ഇപ്പോള് സമിതി കടന്നിട്ടുണ്ട്. ജൂണ് 18 ചേരുന്ന സംസ്ഥാന ധനകാര്യമന്ത്രിമാരുടെ യോഗത്തില് ചെയര്‍മാനെ തെരഞ്ഞെടുക്കും.\nലീഗിന് അഞ്ചാം മന്ത്രിയെ നല്‍കുന്നതില് എതിര്‍പ്പില്ല - കെ.എം മാണി\nവാളയാറിലെ ഗതാഗത കുരുക്ക് പരിഹരിച്ചതായി കെ.എം മാണി\nകെ.എം മാണിക്ക് ബ്രിട്ടീഷ് ഹൗസസ് ഒഫ് പാര്‍ലമെന്റിന്റെ സ്വീകരണം\nപുതിയ ഡാം വേണ്ടെന്ന് പറയാന് വിദഗ്ധ സമിതിക്ക് അവകാശമില്ല - കെ.എം മാണി\nലോട്ടറി ടിക്കറ്റിന്റെ കുറഞ്ഞ വില 30 രൂപയാക്കും - കെ.എം മാണി


മുജാഹിദ് വിഭാഗത്തിലെ പിളര്‍പ്പ് പൂര്‍ണം\nMon Feb 18 2019 21:46:01 GMT+0530 (IST)\nകോഴിക്കോട്: കേരളത്തിലെ മുജാഹിദ് വിഭാഗത്തിന്റെ പ്രബല സംഘടനയായ കേരള നദ്‌വത്തുല് മുജാഹിദീനിലെ പിളര്‍പ്പ് പൂര്‍ണമായി. നേരത്തേ ഡോ. ഹുസയ്ന് മടവൂര് നേതൃത്വം നല്‍കിയിരുന്ന വിഭാഗത്തിന്റെ പ്രസിഡന്റായിരുന്ന ഉമര് സുല്ലമി തന്നെയാണ് കെഎന്‍എം (മര്‍കസുദ്ദഅ്‌വ) എന്ന പേരില് രൂപീകരിക്കപ്പെട്ട പുതിയ സംഘടനയുടെയും പ്രസിഡന്റ്്. ഹുസയ്ന് മടവൂര് ഒഴികെ മിക്ക നേതാക്കളും പുതിയ സംഘടനയിലുണ്ട്.\nസംഘടനയുടെ സംസ്ഥാനസമിതിയുടെ നേതൃത്വത്തില് ഇന്നലെ കോഴിക്കോട്ട് കേരള ഇസ്‌ലാമിക് സ്‌കോളേഴ്‌സ് മീറ്റ് എന്ന പേരില് പരിപാടി സംഘടിപ്പിച്ചു. 2002ലെ പിളര്‍പ്പിനുള്ള കാരണങ്ങളിലൊന്നായിരുന്ന ജിന്ന് വിവാദം പുതിയ പിളര്‍പ്പിനും കാരണമായെന്നാണ് ഇന്നലത്തെ ഉമര് സുല്ലമിയുടെ പ്രസംഗം സൂചിപ്പിക്കുന്നത്. മാരണം, പിശാചുബാധ, ജിന്ന് ചികില്‍സ തുടങ്ങിയ അന്ധവിശ്വാസങ്ങളില് നിന്നു മുസ്‌ലിം സമൂഹത്തെ മോചിപ്പിക്കാന് നേതൃത്വം നല്‍കിയ നവോത്ഥാനപ്രസ്ഥാനങ്ങള് പോലും മാരണംപോലുള്ള അന്ധവിശ്വാസങ്ങളുടെ പ്രചാരണം ഏറ്റെടുക്കുന്നത് കടുത്ത അപരാധമാണെന്ന് അദ്ദേഹം പറഞ്ഞു.\nരണ്ടുവര്‍ഷമായി ഇരുവിഭാഗങ്ങളും ഒന്നിച്ചു പ്രവര്‍ത്തിക്കാന് തുടങ്ങിയിരുന്നെങ്കിലും കഴിഞ്ഞ ഡിസംബറില് കൂരിയാട് നടന്ന മുജാഹിദ് സംസ്ഥാന സമ്മേളനത്തോടെ ഇരുവിഭാഗങ്ങളും തമ്മിലുള്ള അഭിപ്രായഭിന്നത മറനീക്കി പുറത്തുവന്നിരുന്നു. അന്ന് സംസ്ഥാന സെക്രട്ടറിപദവി രാജിവച്ച അബ്ദുല് ലത്തീഫ് കരുമ്പിലാക്കലിന്റെ നേതൃത്വത്തില് പഴയ മര്‍കസുദ്ദഅ്‌വാ വിഭാഗം പുനരുജ്ജീവിപ്പിച്ച് സമാന്തര പ്രവര്‍ത്തനവും തുടങ്ങി. വിവിധ പ്രസിദ്ധീകരണങ്ങളില് വന്ന ലേഖനങ്ങളും വിഭാഗീയതയ്ക്ക് ആക്കംകൂട്ടി.\nമുജാഹിദ് പണ്ഡിതസഭയായ കേരള ജംഇയ്യത്തുല് ഉലമയുടെ വര്‍ക്കിങ് പ്രസിഡന്റായിരുന്ന സി പി ഉമര് സുല്ലമിയെയും അസിസ്റ്റന്റ് സെക്രട്ടറിയായിരുന്ന ഡോ. ജമാലുദ്ദീന് ഫാറൂഖിയെയും ഈയടുത്ത് സ്ഥാനങ്ങളില് നിന്നു നീക്കിയതോടെ പിളര്‍പ്പ് ഏറക്കുറേ പൂര്‍ണമായി. പാലക്കാട് കരുണ മെഡിക്കല് കോളജ് ട്രസ്റ്റ് പ്രസിഡന്റായ കെഎന്‍എം സംസ്ഥാന ജനറല് സെക്രട്ടറി പി പി ഉണ്ണീന്‍കുട്ടി മൗലവിക്കെതിരേയും മറ്റും പരസ്യനിലപാട് കൈക്കൊണ്ടതും വിഭാഗീയപ്രവര്‍ത്തനങ്ങള് നടത്തുന്നുവെന്ന ആക്ഷേപവുമായിരുന്നു നടപടിക്കു കാരണമായി ചൂണ്ടിക്കാണിച്ചിരുന്നത്. സംഘടനാതലത്തില് ഭിന്നത രൂക്ഷമാവുമെന്ന ഘട്ടം വന്നതോടെ ഉമര് സുല്ലമിയെ പുറത്താക്കാന് കെഎന്‍എം നിര്‍വാഹകസമിതി തീരുമാനമെടുത്തിട്ടില്ലെന്നും കെജെയു തീരുമാനപ്രകാരമാണ് അദ്ദേഹത്തെ നീക്കിയതെന്നുമുള്ള വിശദീകരണവുമായി കെഎന്‍എം രംഗത്തുവന്നിരുന്നു. എന്നാല്, ഈ വിശദീകരണങ്ങള്‍ക്കൊന്നും സംഘടനയിലെ പിളര്‍പ്പ് ഒഴിവാക്കാന് കഴിഞ്ഞില്ല.\nഅബ്ദുല് അലി മദനിയാണ് പുതിയ ജനറല് സെക്രട്ടറി. അഹ്മദ്കുട്ടി മദനി എടവണ്ണ, കെ പി സക്കരിയ്യ, അബ്ദുല് ലത്തീഫ് കരുമ്പിലാക്കല്, അലി മദനി മൊറയൂര് തുടങ്ങിയവരാണ് മറ്റു ഭാരവാഹികള്. പോഷകസംഘടനകളായ ഐഎസ്എം, എംജിഎം, എംഎസ്എം എന്നിവയുടെ ഭൂരിഭാഗം നേതാക്കളും മര്‍കസുദ്ദഅ്‌വയ്‌ക്കൊപ്പമാണ്. സംഘടനാസംവിധാനം ശക്തിപ്പെടുത്തുന്നതിന്റെ ഭാഗമായി ഏരിയാതലത്തില് ലീഡേഴ്‌സ് അസംബ്ലികള് സംഘടിപ്പിക്കുന്നുണ്ട്. ഡിസംബറോടു കൂടി ഈ സംഘടനകളുടെ പുതിയ ഭാരവാഹികള് നിലവില് വരും. ഇതോടു കൂടി മാത്രമേ സംഘടനയുടെ ഔദ്യോഗിക പ്രഖ്യാപനം ഉണ്ടാവുകയുള്ളു.


അപകടകരമായ നഗരങ്ങള്: ടൊറന്റോ 39ല് - India News 24\nPosted on November 20, 2019 by India News\nടൊറന്റോ: കാനഡയില് ജീവിക്കുവാന് ഏറ്റവും അപകടകരമായ നഗരങ്ങളില് ടൊറന്റോ 39-ആം സ്ഥാനത്ത്. മക്ലീന്‍സ് മാഗസിന് പ്രസിദ്ധീകരിച്ച പട്ടികയില് മാനിറ്റോബ നഗരമായ തോംസണ് ആണ് ഒന്നാമത്.\nകൊലപാതകങ്ങള്, ശാരീരികമായ അക്രമങ്ങള്, ലൈംഗികാതിക്രമം, മയക്കുമരുന്ന് കടത്ത്, യുവാക്കള്‍ക്കിടയിലെ കുറ്റകൃത്യങ്ങള് എന്നിവയുടെ തോത് അനുസരിച്ചാണ് പട്ടിക തയ്യാറാക്കിയിട്ടുള്ളത്.നോര്‍ത്ത് ബാറ്റില്‍ഫോര്‍ഡ് [സസ്കാച്യുവന്], പോര്‍ട്ടേജ് ല പ്രയറി [മാനിറ്റോബ], പ്രിന്‍സ് ആല്‍ബര്‍ട്ട ആന്‍ഡ് ഏരിയ, ക്വെസ്നേല് [സസ്കാച്യുവന്] എന്നിവയാണ് ആദ്യ അന്ചിലുള്ള മറ്റ് നഗരങ്ങള്.\nഅഞ്ച് വര്‍ഷങ്ങള്‍ക്ക് മുമ്പ് പട്ടികയില് പതിനേഴാം സ്ഥാനത്തായിരുന്നു ടൊറന്റോ. പ്രൊവിന്‍സുകളുടെ തലസ്ഥാനനഗരങ്ങളില് മാനിറ്റോബയിലെ വിന്നിപെഗാണ് മുന്നില്, പതിമൂന്നാം സ്ഥാനം. ഇരുപത്തഞ്ചാം സ്ഥാനത്തുള്ള ആല്‍ബര്‍ട്ട തലസ്ഥാനം എഡ്മണ്ടനാണ് രണ്ടാമത്. രാജ്യതലസ്ഥാനമായ ഓട്ടവ 107-ആം സ്ഥാനത്താണ്. 237-ആം സ്ഥാനത്തുള്ള ഒണ്ടാരിയോയിലെ തെയിംസ് സെന്‍റര് ആണ് കാനഡയില് ഏറ്റവും സുരക്ഷിതനഗരം.


BANKING & FINANCE-UPI payment through mobile\nയു.പി.ഐ: പേയ്‌മെന്റുകള് ഇനി മൊബൈലിലൂടെ\nഒരു മൊബൈൽ ടച്ചിലൂടെ പേഴ്‌സണ് ടു പേഴ്‌സണ് മണി ട്രാന്‍സ്ഫര് സാധ്യമാക്കുകയാണ് നാഷ്ണല് പേയ്‌മെന്റ്‌സ് കോര്‍പ്പറേഷന് ഓഫ് ഇന്ത്യ അവതരിപ്പിക്കുന്ന യൂണിഫൈഡ് പേയ്‌മെന്റ് ഇന്റര്‍ഫേസ് എന്ന യു പി ഐ\nബാങ്കിലെ നീണ്ട ക്യൂവിനോട് കൂടിയ ക്യാഷ് കൗണ്ടറുകളും പലനിറത്തിലുള്ള ചെല്ലാനുകളും എന്തിന് ഇന്റര്‍നെറ്റ് ബാങ്കിംഗിനെ പോലും വെല്ലാന് ഒരുങ്ങുകയാണ് മൊബീല് ആപ്പ് ബേസ്ഡ് പേയ്‌മെന്റ് സംവിധാനമായ യൂണിഫൈഡ് പേയ്‌മെന്റ് ഇന്റര്‍ഫേസ് എന്ന യു.പി.ഐ. ഒരു ആന്‍ഡ്രോയ്ഡ് സ്മാര്‍ട്ട് ഫോണ് കൊണ്ട് പ്രവര്‍ത്തിപ്പിക്കാവുന്ന ഈ പുത്തന് ബാങ്കിംഗ് സൗകര്യത്തെ അടുത്തറിയാം...\nഒരു സ്മാര്‍ട്ട് ഫോണിലൂടെ ധന വിനിമയം സാധ്യമാകുന്ന ഒരു ബാങ്കിംഗ് ഇന്റര്‍ഫേസ് ആണ് യു.പി.ഐ. പേഴ്‌സണ് ടു പേഴ്‌സണ് പേയ്‌മെന്റ് മോഡില് പ്രവര്‍ത്തിക്കുന്ന ഈ സംവിധാനം വഴി ഒരു മൊബീല് ആപ്ലിക്കേഷനിലൂടെ ഉപഭോക്താവിന് സ്വന്തം എക്കൗിണ്ടല് നിന്നും ഇഷ്ടമുള്ള വ്യക്തികള്‍ക്ക് പണം ട്രാന്‍സ്ഫര് ചെയ്തു നല്‍കുവാനും അവരില് നിന്നും പണം സ്വീകരിക്കുവാനും സാധിക്കും.\nയു.പി.ഐ കൊണ്ട് എന്തൊക്കെ ചെയ്യാം?\nബന്ധുക്കള്‍ക്കും സുഹൃത്തുകള്‍ക്കും പണം ട്രാന്‍സ്ഫര് ചെയ്തു നല്‍കാം, വ്യാപാര സ്ഥാപനങ്ങളിലെ പേയ്‌മെന്റ് നടത്താം, ഓണ്‍ലൈന് സൈറ്റുകളില് നിന്നും പര്‍ച്ചേസ് ചെയ്യുന്ന സാധനങ്ങളുടെ പേയ്‌മെന്റ് നടത്താം, മൊബൈല് വാലറ്റ് ചാര്‍ജ് ചെയ്യാം. ഇതുകൂടാതെ കിട്ടാനുള്ള പേയ്‌മെന്റിന്റെ റിമൈന്‍ഡര് സെറ്റ് ചെയ്യുവാനും യു.പി.ഐയിലൂടെ സാധിക്കും.\nസ്റ്റെപ് 1: 21 ബാങ്കുകള്‍ക്കാണ് നാഷ്ണല് പേയ്‌മെന്റ് കോര്‍പറേഷന് ഓഫ് ഇന്ത്യ യു.പി.ഐ അനുമതി നല്‍കിയിരിക്കുന്നത്. ആ ബാങ്കുകളില് ഒന്നിന്റെ യു.പി.ഐ ആന്‍ഡ്രോയ്ഡ് ആപ്പ് ഗൂഗിള് പ്ലേസ്റ്റോറില് നിന്നും ഡൗണ്‍ലോഡ് ചെയ്യണം. അത് ഉപഭോക്താവിന്റെ ബാങ്കിന്റെ ആപ്പ് ആകണമെന്ന് യാതൊരു നിര്‍ബന്ധവുമില്ല. നിലവില് യു.പി.ഐയുടെ ആന്‍ഡ്രോയ്ഡ് ആപ്പുകള് മാത്രമേയുള്ളു. iOS, വിന്‍ഡോസ്, ബ്ലാക്ക്‌ബേറി പ്ലാറ്റ്‌ഫോമുകളില് യു.പി.ഐ ആപ്പ് ലഭ്യമല്ല.\nസ്റ്റെപ് 2: മൊബൈല് നമ്പര് ഓതന്റിക്കേഷന് ആണ് രണ്ടാമത്തെ ഘട്ടം. ഉപഭോക്താവിന്റെ മൊബൈല് നമ്പറിലേക്ക് വരുന്ന ഒരു എസ്.എം.എസിലൂടെ ഇത് സാധ്യമാകും. ഇതോടെ ഈ ആപ്പ് മൊബൈലിന്റെ ഭാഗമാകും. മറ്റു ആപ്ലിക്കേഷനുകള് പോലെ യു.പി.ഐ ആപ്പും പാസ്‌വേഡ് ലോക്ക് ചെയ്യാം.\nസ്റ്റെപ് 3: ഒരു ജി-മെയ്ല് എക്കൗണ്ട് പോലുള്ള വിര്‍ച്വല് ഹാന്‍ഡിള് ക്രിയേറ്റ് ചെയ്യുകയാണ് അടുത്ത ഘട്ടം. അത്ര തന്നെ ലളിതവുമാണ് ഈ ഘട്ടം. ഉപഭോക്താവിന്റെ പേരോ മൊബൈല് നമ്പറോ ഓര്‍ത്തിരിക്കാന് ഇഷ്ടമുള്ള മറ്റെന്തിലും വാക്കോ അക്കൗ് നെയിം ആയി ഉപയോഗിക്കാം. ഡൊമൈന് ഡൗണ്‍ലോഡ് ചെയ്ത ബാങ്കിന്റെ പേരാകും.\nഉദാഹരണം : yourname@AxisBank\nസ്റ്റെപ് 4: ഉപഭോക്താവിന്റെ ബാങ്ക് എക്കൗണ്ട് നമ്പര് ഈ വിര്‍ച്വല് ഹാന്‍ഡിലുമായി കണക്ട് ചെയ്യുകയാണ് അടുത്ത ഘട്ടം. അതിനായി എക്കൗണ്ട് നമ്പര്, പേര്, ഡെബിറ്റ് കാര്‍ഡിന്റെ അവസാനത്തെ ആറ് സംഖ്യ, കാര്‍ഡിന്റെ എക്‌സ്പയറി ഡേറ്റ് എന്നിവയാണ് ഇവിടെ കൊടുക്കേണ്ട വിവരങ്ങള്. ഇത് ഒറ്റ തവണ രജിസ്‌ട്രേഷന് ആണ്. ഈ ഘട്ടം പൂര്‍ത്തിയായാല് യു.പി.ഐ ആപ്പ് പ്രവര്‍ത്തന സജ്ജമായി.\nതുടര്‍ന്നുള്ള ഓരോ വിനിമയങ്ങള്‍ക്കും ഈ മൊബൈല് ആപ്ലിക്കേഷനില് ലോഗ്-ഇന് ചെയ്താല് മതി.\nഎങ്ങനെയാണ് യു.പി.ഐ ആപ്പിലൂടെ ധന വിനിമയം നടത്തുന്നത്. ?\nപേയ്‌മെന്റുകള് നടത്താന്: ആര്‍ക്കാണോ പണം നല്‍കേണ്ടത് അയാളുടെ വിര്‍ച്വല് ഹാന്‍ഡിള്, പേര്, കൈമാറേണ്ട തുക എന്നിവ നിശ്ചിത ഇടത്തില് നല്‍കുക. ഉടന് തന്നെ ഉപഭോക്താവിന്റെ ബാങ്ക് എക്കൗണ്ടില് നിന്നും പണം ലഭിക്കേണ്ടയാളുടെ ബാങ്ക് എക്കൗണ്ടിലേക്ക് വിനിമയം ചെയ്യപ്പെടും.\nഇ-കൊമേഴ്‌സ് സൈറ്റുകളിലെ പേയ്‌മെന്റിന്: ഇനി മുതല് ഇ-കൊമേഴ്‌സ് സൈറ്റുകളിലും പേയ്‌മെന്റ് ഓപ്ഷനായി യു.പി.ഐ ഉണ്ടാകും. അതിലാണ് പേയ്‌മെന്റ് നടത്തുന്നതെങ്കില് ആ ഓപ്ഷന് തിരഞ്ഞെടുത്താല് ഉപഭോക്താവിന്റെ മൊബൈല് ഫോണില് അലര്‍ട്ട് ലഭിക്കും. തുടര്‍ന്ന് ലഭിക്കുന്ന വിര്‍ച്വല് ഹാന്‍ഡില് ഉപയോഗിച്ച് പേയ്‌മെന്റ് നടത്താം.\nആന്ധ്ര ബാങ്ക്, ആക്‌സിസ് ബാങ്ക്, ബാങ്ക് ഓഫ് മഹാരാഷ്ട്ര, ഭാരതീയ മഹിളാ ബാങ്ക്, കാനറാ ബാങ്ക്, കാത്തലിക് സിറിയന് ബാങ്ക്, ഡിസിബി ബാങ്ക്, ഫെഡറല് ബാങ്ക്, ഐ.സി.ഐ.സി.ഐ ബാങ്ക്, ടി.ജെ.എസ്.ബി സഹകാരി ബാങ്ക്, ഓറിയന്റല് ബാങ്ക് ഓഫ് കൊമേഴ്‌സ്. കര്‍ണാടക ബാങ്ക്, യുക്കോ ബാങ്ക്, യൂണിയന് ബാങ്ക് ഓഫ് ഇന്ത്യ, യുണൈറ്റഡ് ബാങ്ക് ഓഫ് ഇന്ത്യ. പഞ്ചാബ് നാഷ്ണല് ബാങ്ക്, സൗത്ത് ഇന്ത്യന് ബാങ്ക്, വിജയ ബാങ്ക്, യെസ് ബാങ്ക് എന്നിവയ്ക്കാണ് യു.പി.ഐ ആപ്പുകള് ഉള്ളത്. ഐ.ഡി.ബി.ഐ ബാങ്കിനും ആര്.ബി.എല് ബാങ്കിനും യു.പി.ഐ ആപ്പ് ഇല്ലെങ്കിലും അവയുടെ എക്കൗണ്ടുകള് മേല്‍പറഞ്ഞവയില് ഏതെങ്കിലുമൊരു ബാങ്കിന്റെ ആപ്പ് ഉപയോഗിച്ച് കണക്ട് ചെയ്യാം.


FOR GOOD RESULTS, DRINK A LITTLE ALCOHOL | അല്‍പം മദ്യപിക്കുന്നത് നല്ല 'റിസള്‍ട്ട്' തരുമെന്ന് ഗവേഷകര് - Malayalivartha.com Widgets Magazine\nഅല്‍പം മദ്യപിക്കുന്നത് നല്ല 'റിസള്‍ട്ട്' തരുമെന്ന് ഗവേഷകര്\n05 DECEMBER 2018 06:23 PM IST\nആറ് ദിവസം, ആറ് തവണ, ദീര്‍ഘ സമയം സെക്സ് - 996 നു ശേഷം ജാക്ക് മായുടെ പുതിയ തിയറി 669\nപ്രസവിക്കുന്നതു വരേയും ഗര്‍ഭിണി ആണെന്ന് അറിയാതെ പോകുന്ന ക്രിപ്റ്റിക് പ്രഗ്‌നന്‍സി (Cryptic pregnancy)\nകള്ളം പറയുന്നവര്‍ക്കിനി രക്ഷയില്ല...തിരിച്ചറിയാന് വഴിയുണ്ട്......\nഗര്‍ഭാവസ്ഥയുമായി ബന്ധപ്പെട്ട് സ്ത്രീകള്‍ക്ക് ഉണ്ടാകുന്ന മാനസിക പ്രശ്‌നങ്ങള്\nഫസ്റ്റ് ഇംപ്രഷന് ആണ് ബെസ്റ്റ് ഇംപ്രഷന്... ഇതില് സത്യമുണ്ടോ?\nമദ്യപാനം അല്‍പമായാലും അമിതമായാലും ശരീരത്തിന് ഹാനികരം ആണെന്നാണ് നാമെല്ലാം മനസ്സിലാക്കിയിരിക്കുന്നത്. എന്നാല് മദ്യപിക്കുന്നതുകൊണ്ട് ജീവിതത്തിന് ഗുണമുള്ള കാര്യമെന്തെങ്കിലും ഉണ്ടെങ്കിലോ? വ്യക്തമായിപ്പറയാം.\nഅമിതമായി മദ്യപിക്കുമ്പോള് ലഹരി തലയ്ക്ക് പിടിക്കുകയും ബോധം മറഞ്ഞുപോകുകയും ചെയ്യുകയാണല്ലോ പതിവ്. എന്നാല് ബോധം നഷ്ടപ്പെടുന്ന സ്ഥിതി എത്തുന്നതുവരെയല്ലാതെ, അല്‍പസ്വല്‍പം മാത്രം കുടിക്കുമ്പോള് നമ്മുടെ പരിഭ്രമങ്ങള്‍ക്കുമേല് നമുക്ക് മേല്‍ക്കെ നേടാനാവുന്നുണ്ടെന്നാണ് പറഞ്ഞുവരുന്നത്.\nനമുക്ക് വലിയ ഗ്രാഹ്യമില്ലാത്ത കാര്യങ്ങളില് ഇടപെട്ടാല്‍പോലും ആ അവസ്ഥയില് നല്ല പ്രകടനം കാഴ്ച വയ്ക്കാനാകുമത്രേ. നെതര്‍ലാന്‍ഡിലെ മാസ്ട്രിക്ട് യൂണിവേഴ്‌സിറ്റിയാണ് ഇത്തരത്തില് രസകരമായൊരു പഠനം നടത്തിയത്. മദ്യപിച്ചവര് വിദേശഭാഷ സംസാരിക്കുന്നത് നിരീക്ഷിച്ചുകൊണ്ടായിരുന്നു പഠനം.\n50 ജര്‍മ്മന്‍കാരെ പങ്കെടുപ്പിച്ചു കൊണ്ടായിരുന്നു ഗവേഷകരുടെ പഠനം. എല്ലാവരും 'ഡച്ച്' പഠിക്കാനായി പരിശീലന ക്ലാസുകള് അറ്റന്‍ഡ് ചെയ്തവര്. ഇവരില് പകുതി പേര്‍ക്ക് മദ്യവും പകുതി പേര്‍ക്ക് വെള്ളവും നല്‍കി. തുടര്‍ന്ന് ഡച്ച് ഭാഷയറിയുന്ന ഒരാളുമായി ഇവരെ ഏതാനും നിമിഷങ്ങള് സംസാരിപ്പിച്ചു. മദ്യപിച്ചവരായിരുന്നുവത്രേ ഏറ്റവും ഒഴുക്കോടെ ഡച്ച് സംസാരിച്ചത്.\nഅതായത്, എന്തെങ്കിലും കാര്യങ്ങള് ചെയ്യുമ്പോള് ആത്മവിശ്വാസക്കുറവോ വിമുഖതയോ തോന്നുന്നതാണ് പ്രധാന പ്രശ്‌നമെന്നും 'അല്‍പം' മദ്യപിക്കുമ്പോള് ഇത്തരം ഭയങ്ങള് ഇല്ലാതാകുകയാണെന്നും ഗവേഷകര് പറയുന്നു. സമൂഹികമായ ഇത്തരം പ്രശ്‌നങ്ങളെ തിരിച്ചറിയാന് വേണ്ടിയാണ് പഠനം നടത്തിയതെന്നും ഇവര് വ്യക്തമാക്കുന്നു.


year end 2019 climate change where world stood in 2019 | ഗ്രെറ്റയെ താരമാക്കിയ ഉച്ചകോടി, ആമസോണിലെ അഗ്‌നി, കാലാവസ്ഥാ വ്യതിയാനത്തെ ഗൗരവമായെടുത്ത 2019 - Malayalam Oneindia\n9 min ago തബ്ലീഗ് സമ്മേളനത്തില് പോയവരില് കേരളത്തിലെ ഡോക്ടര്‍മാരും; ആലപ്പുഴയില് തിരച്ചില് ശക്തമാക്കി\n28 min ago സർക്കാർ ജീവനക്കാരുടേയും ജനപ്രതിനിധികളുടേയം ശമ്പളം വെട്ടികുറയ്ക്കും;കടുത്തതിരുമാനവുമായി മഹാരാഷ്ട്രയും\n41 min ago കമല്‍നാഥ് ഉപതിരഞ്ഞെടുപ്പ് പിടിക്കും... വജ്രായുധത്തില് ചൗഹാന് വീഴും, അതേ പ്രശ്‌നം, രാഹുലിന് ചിരി!!\nPublished: December 16 2019, 20:23 [IST]\nകാലാവസ്ഥാ വ്യതിയാനത്തെ ലോകം ഗൗരവമായി കാണാന് തുടങ്ങിയ വര്‍ഷം കൂടിയാണ് 2019. ഗ്രെറ്റ ത്യൂന്‍ബര്‍ഗ് എന്ന 16കാരി ഇതേ വിഷയത്തില് ലോകത്തെ വിറപ്പിച്ച വര്‍ഷവും ഇത് തന്നെ. മാറി വരുന്ന കാലാവസ്ഥയും അത് മൂലം ലോകത്തുണ്ടാവുന്ന വിപത്തുകളെ കുറിച്ചും ലോകം മുമ്പ് അത്രത്തോളം ഗൗരവമായി എടുത്തിരുന്നില്ല. എന്നാല് യുവതലമുറയുടെ സ്വാധീനവും ഭരണകൂടങ്ങളെ മാറി ചിന്തിക്കാന് പ്രേരിപ്പിച്ചിരുന്നു.\nഅതോടൊപ്പം ആമസോണിലെയും കാലിഫോര്‍ണിയയിലെയും കാട്ടുത്തീയും കേരളത്തിലെ പ്രളയവും അടക്കം കാലാവസ്ഥാ വ്യതിയാനങ്ങളെ കുറിച്ച് ലോകം വളരെ ഗൗരവത്തോടെ ചര്‍ച്ച ചെയ്തിരുന്നു. കാര്‍ബണിന്റെ ഉപയോഗം കുറയ്ക്കുന്നതിനെ കുറിച്ചും ലോകം ചര്‍ച്ച ചെയ്തു. പക്ഷേ ഇപ്പോഴും ഇക്കാര്യം പ്രാരംഭദശയില് തന്നെയാണ്. യുഎന്നിന്റെ കാലാവസ്ഥാ ഉച്ചകോടിയും 2019ല് വളരെ പ്രതീക്ഷ നല്‍കിയതാണ്. ഏറ്റവുമധികം ശ്രദ്ധിക്കപ്പെട്ട കാലാവസ്ഥാ വ്യതിയാന വിഷയങ്ങള് ഇവയാണ്.\n2019ല് കാലാവസ്ഥാ വ്യതിയാനത്തെ കുറിച്ചുള്ള ചര്‍ച്ചകളില് മുന്നിലിടം പിടിച്ചത് ഗ്രെറ്റ ത്യൂന്‍ബര്‍ഗാണ്. 2015ല് തന്റെ 15ാം വയസ്സില് സ്വീഡിഷ് പാര്‍ലമെന്റിന്റെ മുന്നില് നടത്തിയ സമരങ്ങളാണ് ഗ്രെറ്റയെ താരമാക്കിയത്. ഇവരുടെ സ്‌കൂള് കാലാവസ്ഥാ പ്രതിഷേധമാണ് പിന്നീട് ലോകത്തെമ്പാടും എത്തിയത്. വെള്ളിയാഴ്ച്ചകളില് കാലാവസ്ഥാ പ്രതിഷേധങ്ങള്‍ക്കായി തിരഞ്ഞെടുക്കുന്ന രീതിയാണ് ഗ്രെറ്റ അവലംബിച്ചത്. ഇത്തവണ യുഎന്നിന്റെ കാലാവസ്ഥാ ഉച്ചകോടിയാണ് ഗ്രെറ്റയെ ലോക പ്രശസ്തയാക്കിയത്. ഉച്ചകോടിയില് നിങ്ങള്‍ക്കെങ്ങനെ ധൈര്യം വന്നു എന്ന ഗ്രെറ്റയുടെ ചോദ്യങ്ങളും, അമേരിക്കന് പ്രസിഡന്റ് ഡൊണാള്‍ഡ് ട്രംപിനെ തുറിച്ച് നോക്കിയതുമെല്ലാം വലിയ ചര്‍ച്ചയായിരുന്നു.\n2019ലെ യുഎന് കാലാവസ്ഥാ ഉച്ചകോടി വളരെയധികം ശ്രദ്ധിക്കപ്പെട്ടിരുന്നു. ആഗോള താപനം കാര്‍ബണിന്റെ ഉപയോഗം മൂലമുണ്ടാവുന്നത് കുറയ്ക്കുക എന്നതായിരുന്ന ഉച്ചകോടിയുടെ പ്രധാന ലക്ഷ്യം. 60 രാജ്യങ്ങള് ഉച്ചകോടിക്ക് പിന്നാലെ നിയന്ത്രണങ്ങള് കൊണ്ടുവരുമെന്നും പ്രതീക്ഷിച്ചിരുന്നു. പാരീസ് കരാര് പ്രകാരം ചൈന ഉച്ചകോടിയില് നടപടിയെടുക്കാന് തയ്യാറായില്ല. ഇന്ത്യ കല്‍ക്കരിയുടെ ഉപയോഗം കുറയ്ക്കാനും തയ്യാറായില്ല. അതേസമയം അമേരിക്ക ഇക്കാര്യത്തെ കുറിച്ച് സംസാരിക്കാന് പോലും തയ്യാറായില്ല. 2050ഓടെ കാര്‍ബണ്‍രഹിത ഭൂമിയെന്നതാണ് കാലാവസ്ഥാ ഉച്ചകോടിയുടെ ലക്ഷ്യം. ഹരിതഗൃഹ വാതകങ്ങളെ കുറിച്ചാണ് കാലാവസ്ഥാ ഉച്ചകോടി കൂടുതല് ശക്തമായി സംസാരിച്ചത്.\nകേരളത്തിലെ പ്രളയവും തമിഴ്നാട്ടിലെ വരള്‍ച്ചയും ഒരുപോലെ കാലാവസ്ഥാ വ്യതിയാനത്തിന്റെ ഭാഗമായി 2019 ചര്‍ച്ച ചെയ്തിരുന്നു. കേരളത്തില് മഴയുടെ രീതി മാറുന്നുവെന്നും, മേഘവിസ്ഫോടനം ശക്തമാകുന്നുവെന്നും റിപ്പോര്‍ട്ടുകള് വന്നിരുന്നു. കേരളത്തിന്റെ തീരപ്രദേശങ്ങള് കൂടുതലായി കടലെടുക്കുന്നു എന്ന യുഎന് റിപ്പോര്‍ട്ടും ഇതിനിടെ വന്നു. ദക്ഷിണേന്ത്യയെ സംബന്ധിച്ച് ഏറ്റവും ആശങ്കപ്പെടുത്തുന്ന കാര്യമാണിത്. തമിഴ്നാട്ടില് ജലദൗര്‍ലഭ്യവും വരള്‍ച്ചയുമാണ് ലോകം ചര്‍ച്ച ചെയ്തത്. ചെന്നൈയില് കിണര് വറ്റിയതും വെള്ളമില്ലാതെ ജനങ്ങള് നരകിക്കുന്നതും ഹോളിവുഡ് നടന് ലിയനാര്‍ഡോ ഡിക്രാപിയോ വരെ ചൂണ്ടിക്കാട്ടിയിരുന്നു.\n2019നെ ഞെട്ടിച്ച ഏറ്റവും വലിയ കാലാവസ്ഥാ വ്യതിയാനമായിരുന്നു ആമസോണ് മഴക്കാടുകളിലെ കാട്ടുത്തീ. സാധാരണ ഇവിടെ ഖനനത്തിനും മറ്റുമായി വലിയ രീതിയില് വനനശീകരണം നടക്കുന്നുണ്ട്. അതിനായി കാടിന് തീയിടാറുമുണ്ട്. എന്നാല് ഇത് വലിയ തോതിലാണ് 2019ല് നടന്നത്. ലോകത്തിന്റെ ശ്വാസകോശം എന്നാണ് ആമസോണ് കാടുകളെ വിളിക്കുന്നത്. ആഗോള താപനത്തെ കുറയ്ക്കുന്നതില് നല്ലൊരു പങ്കുണ്ട് ആമസോണ് മഴക്കാടുകള്‍ക്ക്. നാസയുടെ സാറ്റലൈറ്റ് ചിത്രങ്ങളാണ് ഈ വനനശീകരണ വിഷയത്തെ അന്താരാഷ്ട്ര തരംഗമാക്കിയത്. ബ്രസീല് പ്രസിഡന്റ് ജയീര് ബോല്‍സൊനാരോയുടെ വ്യാപാര താല്‍പര്യങ്ങളാണ് പ്രശ്നത്തിന് കാരണമെന്ന് വ്യക്തമായിരുന്നു. നടപടിയെടുക്കില്ലെന്നായിരുന്നു തുടക്കത്തില് നിലപാടെങ്കിലും വ്യാപാര കരാര് റദ്ദാക്കുമെന്ന യൂറോപ്പ്യന് യൂണിയന്റെ ഭീഷണിക്ക് മുന്നിലാണ് ബോല്‍സൊനാരോ വഴങ്ങിയത്. തുടര്‍ന്ന് സംരക്ഷണത്തിന് 44 സൈനികരെ നിയോഗിക്കുകയും ചെയ്തു.\nകാലിഫോര്‍ണിയയിലെ കാട്ടുതീയായിരുന്നു ആശങ്കപ്പെടുത്തിയ പ്രധാന കാര്യം. 253321 ഹെക്ടറാണ് കത്തി നശിച്ചത്. കാനറി ദ്വീപിലെ ഗ്രാന് കാനറിയിലുണ്ടായ കാട്ടുതീയും നിയന്ത്രണാതീതമായിരുന്നു. 8000ലധികം കുടുംബങ്ങളെ ഇതിന് പിന്നാലെ മാറ്റി പാര്‍പ്പിക്കേണ്ടി വന്നു. കര്‍ണാടകത്തിലെ ബന്ദിപ്പോരിലെ കാട്ടുതീ ആളിപ്പടര്‍ന്ന് തമിഴ്‌നാട്ടിലെ മുതുമല വനത്തിലേക്കാണ് എത്തിയത്. വിയറ്റ്‌നാം, ബ്രിട്ടന്, ഓസ്‌ട്രേലിയ എന്നിവിടങ്ങളിലെ കാട്ടുതീയും ആശങ്കപ്പെടുത്തിയിരുന്നു.\nഉഷ്ണ തരംഗങ്ങള് ശക്തമാകുന്നു\nഉഷ്ണ തരംഗം ലോകത്തെ ഞെട്ടിച്ച വര്‍ഷം കൂടിയാണ് 2019. യൂറോപ്പ്യന് രാജ്യങ്ങളിലും ഏഷ്യയിലും പ്രത്യേകിച്ച് ഇന്ത്യയിലും പാകിസ്താനിലും ഉഷ്ണ തരംഗം ശക്തമായിരുന്നു. മെയ്-ജൂണ് മാസങ്ങളിലായിരുന്നു ഇന്ത്യയിലും പാകിസ്താനിലും ഉഷ്ണ തരംഗം ശക്തമായത്. ചരിത്രത്തിലെ ഏറ്റവും തീവ്രമായ ഉഷ്ണതരംഗമായിരുന്നു ഇന്ത്യയില് ഉണ്ടായത്. ബീഹാറില് 184 പേര് മരിച്ചു. മഹാരാഷ്ട്ര, തെലങ്കാന, ആന്ധ്രപ്രദേശ് എന്നിവിടങ്ങളിലും ഉഷ്ണതരംഗത്തെ തുടര്‍ന്ന് മരണങ്ങള് റിപ്പോര്‍ട്ട് ചെയ്യപ്പെട്ടു.\nമഞ്ഞുപ്രദേശമായ ഐസ്‌ലന്‍ഡ് ഉരുകുന്നു എന്നാണ് ആഗോള താപനത്തിന്റെ ആശങ്ക വര്‍ധിപ്പിക്കുന്നത്. കാലാവസ്ഥാ വ്യതിയാനത്തെ തുടര്‍ന്ന് ഇല്ലാതായ ആദ്യത്തെ ഹിമാനിയായി ഐസ്‌ലന്‍ഡിലെ ഓക്യുകുള് മാറി. ഐസ്‌ലന്‍ഡിന്റെ പടിഞ്ഞാറന് ഭാഗത്തുള്ള ഹിമാനിയാണ് കാലാവസ്ഥാ മാറ്റത്തെ തുടര്‍ന്ന് ഇല്ലാതായത്. ഇവിടെ സമാനമായ 400 മഞ്ഞുപാളികള്‍ക്ക് കൂടി ഇതേ അവസ്ഥ വരുമെന്നാണ് ഗവേഷകര് വെളിപ്പെടുത്തിയിരിക്കുന്നത്.\nclimate change flash back 2019 happy new year new year year end 2019 പുതുവര്‍ഷം\nyear end 2019 climate change where world stood in 2019\nStory first published: Monday, December 16, 2019, 20:23 [IST]


കോവാക്‌സിനും കോവിഷീല്‍ഡും സ്ഫുട്‌നിക്കും മാത്രമല്ല, ഇനിയും വരുന്നുണ്ട് വേറെ അഞ്ചെണ്ണം! | covid vaccine\nകോവാക്‌സിനും കോവിഷീല്‍ഡും സ്ഫുട്‌നിക്കും മാത്രമല്ല, ഇനിയും വരുന്നുണ്ട് വേറെ അഞ്ചെണ്ണം!\nഈ വര്‍ഷാവസാനം ഇന്ത്യയില് എട്ട് കോവിഡ് വാക്‌സിനുകള് വിപണിയിലുണ്ടാകുമോ?\n|16 May 2021 5:00 AM GMT\nഈ വര്‍ഷം ഡിസംബറോടെ രാജ്യത്തെ പ്രായപൂര്‍ത്തിയായവര്‍ക്കെല്ലാം ഏറ്റവും കുറഞ്ഞത് ഒരു ഡോസ് കോവിഡ് വാക്‌സിനെങ്കിലും ലഭ്യമാക്കുക എന്ന ലക്ഷ്യത്തോടെയാണ് കേന്ദ്രസര്‍ക്കാര് മുന്നോട്ട് പോകുന്നത്. ഇതിന് ആവശ്യമായ വാക്‌സിന് നിര്‍മിച്ച് അപ്പോഴേക്കും വിപണിയിലെത്തിക്കാനാകുമോ എന്ന കാര്യത്തില് ഇപ്പോഴും ഉറപ്പില്ല. വാക്‌സിന് നിര്‍മാണത്തിനുള്ള അസംസ്‌കൃത വസ്തുക്കളുടെ ലഭ്യത മുതല് വാക്‌സിന് നിര്‍മാണ കമ്പനികളുടെ ഉല്‍പ്പാദന ശേഷി വരെയുള്ള നിരവധി കടമ്പകള് മറികടന്നാല് മാത്രമേ ഈ ലക്ഷ്യമെങ്കിലും നേടാന് സാധിക്കൂ.\nറഷ്യ വികസിപ്പിച്ചെടുത്ത സ്ഫുട്‌നിക്5കൂടി ഇന്നലെ മുതല് രാജ്യത്ത് കുത്തിവെപ്പ് ആരംഭിച്ചതോടെ നിലവില് മൂന്ന കോവിഡ് വാക്‌സിനുകള് ലഭ്യമാണ്. ഇതിനുപുറമേ അണിയറയില് അഞ്ച് വാക്‌സിനുകള് കൂടി ഒരുങ്ങുകയാണ്.\nഅമേരിക്കന് കമ്പനിയായ നൊവവാക്‌സുമായി ചേര്‍ന്ന് സിറം ഇന്‍സ്റ്റിറ്റിയൂട്ട് ഇന്ത്യ നിര്‍മിക്കുന്ന കോവോവാക്‌സാണ് അണിയറയില് ഒരുങ്ങുന്ന ഒരു വാക്‌സിന്. വാക്‌സിന് അനുമതിക്കുള്ള രേഖകള് സെപ്തംബറോടെ സമര്‍പ്പിക്കും. ഈ വര്‍ഷാവസാനത്തോടെ കോവോവാക്‌സ് വിപണിയിലുണ്ടാകുമെന്നാണ് സിറം ഇന്‍സ്റ്റിറ്റിയൂട്ട് സാരഥി അദാര് പൂനാവാലയും നീതി ആയോഗ് അംഗം വി കെ പോളും സൂചന നല്‍കുന്നത്.\nസൈഡസ് കാഡില നിര്‍മിക്കുന്ന സൈകോവ് -ഡിയാണ് മറ്റൊരു വാക്‌സിന്. ജൂണ് - ജൂലൈ മാസത്തില് ഇതിന് അനുമതി ലഭിക്കുമെന്നാണ് പ്രതീക്ഷ.\nഭാരത് ബയോടെക് നിര്‍മിക്കുന്ന നേസല് വാക്‌സിന് ഇന്‍ട്രാനേസലും അണിയറയില് ഒരുങ്ങുന്നു. ഇതിന്റെ ഫേസ് -1, ഫേസ് -2ട്രയലുകള് നടക്കുകയാണ്. ഡിസംബറോടെ 10 കോടി ഡോസ് ഇന്‍ട്രാനേസല് വിപണിയിലെത്തുമെന്നാണ് പ്രതീക്ഷിക്കുന്നത്.\nഹൈദരാബാദ് ആസ്ഥാനമായുള്ള ബയോളജിക്കല് ഇ ലിമിറ്റഡ് നിര്‍മിക്കുന്ന ബയോളജിക്കല് ഇ യുടെ അനുമതിക്കുള്ള രേഖകള് ജൂണ് - ജൂലൈ മാസത്തോടെ സമര്‍പ്പിക്കും. കോവാക്‌സിന്, കോവിഷീല്‍ഡ് എന്നിവയേക്കാള് വില കുറവായിരിക്കും എന്ന സൂചനയാണുള്ളത്. ഈ വര്‍ഷാവസാനത്തോടെ 30 ഡോസ് വിപണിയിലെത്തുമെന്നാണ് പ്രതീക്ഷ.\nഇപ്പോള് ഫേസ് -1 ട്രയല് നടക്കുന്ന ജെനോവ എംആര്‍എന്‍എ ആണ് മറ്റൊരു വാക്‌സിന്. ഈ വാക്‌സിനും ഈ വര്‍ഷാവസാനത്തോടെ അനുമതി ലഭിക്കുമെന്നാണ് കരുതുന്നത്.


NIA raid jammu kashmir NIA raid jammu kashmir ജമ്മുകശ്മീരില് എന്‍ഐഎ റെയ്ഡ്\nജമ്മുകശ്മീരിലെ പതിനാല് ഇടങ്ങളില് എന്‍ഐഎ നടത്തിയ റെയ്ഡില് അഞ്ച് കിലോ ഐഇഡി പിടികൂടി. പുല്‍വാമ, ഷോപിയാന്, ശ്രീനഗര്, അനന്ത്‌നാഗ്, ജമ്മു, ബനിഹല് എന്നിവിടങ്ങളില് പല സംഘങ്ങളായി ഒരേ സമയം നടത്തിയ റെയ്ഡിലാണ് ഐഇഡി (NIA raid jammu kashmir)പിടിച്ചെടുത്തത്.\nകഴിഞ്ഞ ഫെബ്രുവരിയില് ജമ്മു ബസ് സ്റ്റാന്റ് പരിസരത്ത് നിന്ന് ഏഴ് കിലോ ഐഇഡി കണ്ടെത്തിയിരുന്നു. ആഴ്ചകള്‍ക്ക് ശേഷം ലഷ്‌കര്-ഇ-മുസ്തഫ തീവ്രവാദി ഹിദായത്തുള്ള മാലികിനെ എന്‍ഐഎ സംഘം അറസ്റ്റ് ചെയ്തിരുന്നു. സ്‌ഫോടക വസ്തുക്കള് കണ്ടെത്തിയ ഈ കേസും ഹിദായത്തുള്ള മാലികിന്റെ അറസ്റ്റുമായും ബന്ധപ്പെട്ടാണ് എന്‍ഐഎ സംഘം റെയ്ഡ് നടത്തിയത്. പരിശോധന തുടരുകയാണ്.\nഅതിനിടെ ഇന്നലെ ജമ്മുകശ്മീരിലെ ബാരാമുള്ള ജില്ലയില് സിആര്‍പിഎഫിന് നേരെ ഗ്രനേഡ് ആക്രമണം നടന്നിരുന്നു. ഒരു സിആര്‍പിഎഫ് ഭടനും പ്രദേശവാസിക്കുമാണ് പരുക്കേറ്റത്. മൂന്ന് ഡ്രോണുകളും ഇന്നലെ സംശയാസ്പദമായ സാഹചര്യത്തില് കണ്ടെത്തി.ഏതാനും ആഴ്ചകളായി ജമ്മു കശ്മീരിലെ വിവിധ മേഖലകളില് ഡ്രോണുകള് കണ്ടെത്തിയിരുന്നു. അതിര്‍ത്തി കടന്നെത്തിയ ഡ്രോണുകള് സുരക്ഷാ സേന വെടിവച്ചിടുകയും ചെയ്തിരുന്നു. ഇന്നലെ കണ്ടെത്തിയ ഡ്രോണുകളിലൊന്ന് പാക് പ്രദേശത്തേക്ക് കടന്നതായും രണ്ടെണ്ണം വേഗത്തില് തന്നെ അപ്രത്യക്ഷമായെന്നും സുരക്ഷാ ഉദ്യോഗസ്ഥര് പറഞ്ഞു. രണ്ടാഴ്ചയ്ക്ക് മുന്‍പ് സാംബ ജില്ലയിലും ജമ്മുവിലുമായി നാലിടങ്ങളില് സംശയാസ്പദമായി ഡ്രോണുകള് കണ്ടെത്തിയിരുന്നു.\nRead Also: സി.ആർ.പി.എഫിന് നേരെ ഗ്രനേഡ് ആക്രമണം\nഐഇഡി കണ്ടെത്തിയതിന്റെ കൂടുതല് വിവരങ്ങള് പുറത്തുവിടുന്നത് അന്വേഷണത്തെ ബാധിക്കുമെന്ന് എന്‍ഐഎ വൃത്തങ്ങള് അറിയിച്ചു. ജമ്മുകശ്മീരിലെ ഏതാനും സ്ഥലങ്ങളില് കഴിഞ്ഞ മാസം, ഭീകരര്‍ക്ക് ധനസഹായം നല്‍കിയെന്ന സൂചനയെ തുടര്‍ന്ന് എന്‍ഐഎ റെയ്ഡ് നടത്തിയിരുന്നു.\nStory Highlights: NIA raid jammu kashmir\nRead more on: Jammu Kashmir | NIA


കൊവിഡ് വ്യാപനത്തെക്കുറിച്ച് ചൈനക്ക് നേരത്തെ അറിയാമായിരുന്നു, അവർ അത് മറച്ചു വെച്ചു, ഞെട്ടിപ്പിക്കുന്ന വെളിപ്പെടുത്തലുമായി ചൈനീസ് വൈറോളജിസ്റ്റ് – Times Kerala\nകൊവിഡ് വ്യാപനത്തെക്കുറിച്ച് ചൈനക്ക് നേരത്തെ അറിയാമായിരുന്നു, അവർ അത് മറച്ചു വെച്ചു, ഞെട്ടിപ്പിക്കുന്ന വെളിപ്പെടുത്തലുമായി ചൈനീസ് വൈറോളജിസ്റ്റ്\nവാഷിങ്ടണ്: ലോകത്തെ ഒന്നാകെ മരണത്തിന്റെ വക്കിൽ നിർത്തുന്ന കൊറോണ വൈറസ് എന്ന മഹാമാരിയെക്കുറിച്ചുള്ള നിർണായക വിവരങ്ങള് ചൈന മറച്ചുവെക്കാന് ശ്രമിച്ചുവെന്ന വെളിപ്പെടുത്തലുമായി ചൈനീസ് വൈറോളജിസ്റ്റ് രംഗത്ത്. അമേരിക്കയില് അഭയം തേടിയെത്തിയ ഹോങ്കോങ് സ്‌കൂള് ഓഫ് പബ്ലിക് ഹെല്‍ത്തിലെ ഗവേഷകയായിരുന്ന ഡോ. ലീ മെങ് യാന് ആണ് ഇക്കാര്യം അമേരിക്കന് വാര്‍ത്താ ചാനലായ ഫോക്‌സ് ന്യൂസിനോദു വെളിപ്പെടുത്തിയിരിക്കുന്നത്. കൊവിഡ് വ്യാപനം തുടങ്ങിയ ഘട്ടത്തില് തന്നെ താന് നടത്തിയ ഗവേഷണം സുപീരിയേര്‍സ് കാര്യമായെടുത്തില്ലെന്നും യാന് പറയുന്നു.\nചൈനയില് നിന്നും വരുന്ന സാര്‍സ് പോലെയുള്ള വൈറസ് രോഗത്തെ പറ്റിയുള്ള പഠനം നടത്താനായി തന്നെ സൂപ്പര്‍വൈസര് ചുമതലപ്പെടുത്തിയിരുന്നു. എന്നാല് ചൈനയ്ക്ക് പുറത്തു നിന്നുള്ള വിദഗ്ധരെ ചൈനയില് ഗവേഷണം നടത്താന് സര്‍ക്കാര് അനുവദിച്ചില്ല. തന്റെ സുഹൃത്തുക്കള് വഴിയാണ് വിവരങ്ങള് ശേഖരിച്ചത്. ചൈനയില് ജനിച്ചു വളര്‍ന്ന തനിക്ക് ഇവിടത്തെ മെഡിക്കല് പ്രവര്‍ത്തകരില് നിന്നും വിവരങ്ങള് ചോദിച്ചറിഞ്ഞിരുന്നു- യാന് പറയുന്നു..\nകൊവിഡ് വ്യാപനത്തിന്റെ ആദ്യഘട്ടത്തില് താനും സഹപ്രവര്‍ത്തകരും ഈ വൈറസിനെ പറ്റി ചര്‍ച്ച ചെയ്യുമായിരുന്നെന്നും എന്നാല് പിന്നീട് ചൈനയില് നിന്നുള്ള സഹപ്രവര്‍ത്തകര് ഇതില് നിന്നും മാറി നിന്നെന്നും കൊവിഡിനെ പറ്റി സംസാരിക്കാതായെന്നും യാന് പറയുന്നു.തനിക്കെതിരെ ചൈനീസ് സര്‍ക്കാര് വൃത്തങ്ങളില് നിന്നും തന്റെ പേര് മോശമാക്കാനുള്ള ശ്രമങ്ങളും സൈബര് ആക്രമണവും നടക്കുന്നുണ്ടെന്നും യാന് പറയുന്നു.\nഏപ്രില് 28 നാണ് യാന് യു.എസിലേക്ക് പറന്നത്. തനിക്ക് തിരിച്ചു പോവാനാവില്ലെന്ന് ഭയപ്പെടുന്നതായി യാന് ഫോക്‌സ് ന്യൂസിനോട് പറഞ്ഞു. കൊവിഡിനെക്കുറിച്ചുള്ള സത്യം അറിയിക്കാന് വേണ്ടിയാണ് താന് യു.എസിലെത്തിയതെന്നും ഇവര് പറയുന്നു. താന് യു.എസില് എവിടെയാണുള്ളതെന്ന് ഇവര് വ്യക്തമാക്കിയിട്ടില്ല.\nസെക്‌സി ലുക്കില് നടി അനുഷ്‌ക ശര്‍മ..!


how it in 2012\n2012-ല് കാര്യങ്ങള് എങ്ങനെയായിരുന്നു എന്ന് പരിശോധിക്കുക – WFTW 06 ജനുവരി 2013\nഒരു വര്‍ഷത്തിന്‍റെ അവസാന ദിവസങ്ങളിലേക്ക് വരുമ്പോള് കഴിഞ്ഞ ഒരു വര്‍ഷം നമ്മുടെ ജീവിതത്തില് കാര്യങ്ങള് എങ്ങനെയായിരുന്നു എന്ന് പരിശോധിക്കുന്നതു നല്ലതാണ്.\nപ്രവാചകനായ ഹഗ്ഗായി തന്‍റെ കാലഘട്ടത്തിലുള്ളവരെ പ്രബോധിപ്പിക്കുന്നത് ഇങ്ങനെയാണ്, “നിങ്ങളുടെ വഴികളെ വിചാരിച്ചു നോക്കുവിന്”.\nഹഗ്ഗായി 1:5,6 ല് ഇങ്ങനെ എഴുതിയിരിക്കുന്നു; “ആകയാല് സൈന്യങ്ങളുടെ യഹോവ ഇപ്രകാരം അരുളിച്ചെയ്യുന്നു; നിങ്ങളുടെ വഴികളെ വിചാരിച്ചു നോക്കുവിന്. നിങ്ങള് വളരെ വിതച്ചിട്ട് അല്‌പ്പമെ കൊണ്ടുവരുന്നുള്ളൂ. നിങ്ങള് ഭക്ഷിച്ചിട്ടും പൂര്‍ത്തിവരുന്നില്ല. നിങ്ങള് പാനം ചെയ്തിട്ടും തൃപ്തി വരുന്നില്ല. വസ്ത്രം ധരിച്ചിട്ടു ആര്‍ക്കും കുളിര് മാറുന്നില്ല. കൂലിക്കാര് ഓട്ടസഞ്ചിയില് ഇടുവാന് കൂലി വാങ്ങുന്നു.”\nഈ ചോദ്യങ്ങള് നമുക്ക് നമ്മോടു തന്നെ ഇപ്രകാരം ചോദിക്കാം,” നിങ്ങളുടെ ജീവിതത്തില് കാര്യങ്ങള് എങ്ങനെ പോകുന്നു എന്ന് വിചാരിച്ചു നോക്കുവിന്.”\nഅവിടെ ആത്മീയതയുടെ ഫലം ഉണ്ടായിട്ടുണ്ടോ? നിങ്ങള് വളരെ വിതച്ചിട്ടുണ്ട്, എന്നാല് അല്പമേ കൊയ്യുന്നുള്ളൂ. നിങ്ങള് ധാരാളം ക്രിസ്തീയ യോഗങ്ങള്‍ക്ക് പോയി, ക്രിസ്തീയ പുസ്തകങ്ങള് വായിച്ചു, ടേപ്പുകള് കേട്ടു. എന്നാല് നിങ്ങളുടെ ഭവനം ഒരു ദൈവീക ഭവനമോ, സമാധാനത്തിന്‍റെ ഭവനമോ ആയിട്ടുണ്ടോ?. നിങ്ങള് നിങ്ങളുടെ ഭാര്യക്ക് / ഭര്‍ത്താവിനു നേരെ ഉച്ചത്തില് സംസാരിക്കുന്നത് നിര്‍ത്തിയിട്ടുണ്ടോ?. ഇല്ലെങ്കില് നിങ്ങള് വളരെ വിതച്ചു അല്പം മാത്രം കൊയ്യുന്നു. നിങ്ങള് വസ്ത്രം ധരിക്കുന്നു എങ്കിലും ചൂട് ലഭിക്കുന്നില്ല. നിങ്ങള് ധാരാളം പണം നേടുന്നു എങ്കിലും നിങ്ങളുടെ കീശയ്ക്ക് ദ്വാരങ്ങള് ഉള്ളതുകൊണ്ട് അധികവും പാഴായി പോകുന്നു.\nനിങ്ങളെ ആത്മാവില് നിറയ്ക്കുവാന് ദൈവത്തോട് ആവശ്യപ്പെടുന്നുവെങ്കിലും ചോര്‍ച്ചയുള്ളതുകൊണ്ട് ശക്തിയെല്ലാം പുറത്തേയ്ക്ക് പോകുന്നു. എന്തോ കുഴപ്പമുണ്ട്.” ദ്വാരങ്ങളുള്ള പാത്രത്തില് ആരെങ്കിലും വെള്ളം ഒഴിച്ച് വയ്ക്കുമോ? പരിശുദ്ധാത്മാവിനാല് നിറയ്ക്കണമേ എന്ന് ആവശ്യപ്പെട്ടുകൊണ്ട് ദൈവത്തിന്‍റെ അടുക്കല് വരുന്ന പല വിശ്വാസികളും നിറയെ ദ്വാരങ്ങളുള്ള പാത്രവുമായിട്ടാണ് വരുന്നത്. ദൈവം പറയുന്നു, ” ആദ്യം ദ്വാരങ്ങള് അടയ്ക്കുക.” നിങ്ങളെ പരിശുദ്ധാത്മാവിനാല് നിറയ്ക്കുവാന് ദൈവത്തിനു അതിയായ താല്പര്യമുണ്ട്. എന്നാല് ഇനിയും ശരിയാകേണ്ട പലതും നിങ്ങളുടെ ജീവിതത്തില് ഉണ്ട്. ദ്വാരമുള്ള കീശയില് നിങ്ങള് ഒരിക്കലും പണം ഇടാറില്ലല്ലോ. അതുപോലെ തന്നെ ദൈവവും ജീവിതത്തിന്‍റെ പല മേഖലകളിലും ചോര്‍ച്ചയുള്ളവരേയും തന്‍റെ ആത്മാവിനാല് നിറയ്ക്കുന്നില്ല. അവര് തെറ്റ് ചെയ്തവരോട് ക്ഷമ ചോദിക്കുന്നില്ല. തെറ്റായി കൈവശപ്പെടുത്തിയ പണം തിരികെ നല്‍കുന്നില്ല. അങ്ങനെയുള്ള വലിയ ചില ദ്വാരങ്ങള്. അത്തരം വലിയ വിടവ് ജീവിതത്തില് ഉള്ളപ്പോള് പരിശുദ്ധാത്മാവിന്‍റെ നിറവിനായി രാത്രി മുഴുവന് പ്രാര്‍ഥിച്ചിട്ട് യാതൊരു കാര്യവുമില്ല. ഒന്നും സംഭവിക്കുകയില്ല. അതിനു പകരം രാത്രി മുഴുവന് ആ ദ്വാരങ്ങള് അടയ്ക്കുവാന് ചെലവഴിക്കുക. അപ്പോള് വേഗത്തില് ഉത്തരം ലഭിക്കും.\nദൈവത്തിന്‍റെ താല്പര്യത്തെക്കാള് അവരുടെ സ്വന്ത താല്പര്യങ്ങളും അവരുടെ കുടുംബത്തിന്‍റെ താല്പര്യവും ആദ്യം അന്വേഷിക്കുന്ന പതിനായിരക്കണക്കിനു വിശ്വാസികള് ഇന്നുണ്ട്. തങ്ങളുടെ സ്വന്തം വസ്തു ആരെങ്കിലും കൈയ്യേറിയാല് അതില് വളരെ ഭാരപ്പെടുന്ന ചിലര്‍ക്ക് ദൈവത്തിന്‍റെ വസ്തുവകകള് സാത്താന് കൈയ്യേറിയാല് ഒരു പ്രയാസവുമില്ല. മുമ്പേ അവിടുത്തെ രാജ്യവും നീതിയും അന്വേഷിച്ചാല് നമ്മുടെ ജീവിതത്തിനു ആവശ്യമുള്ളതെല്ലാം അതോടുകൂടെ ചേര്‍ക്കപ്പെടും എന്നാണു യേശു പറഞ്ഞത്. അതിനായി നാം അന്വേഷിച്ചു പോകേണ്ട കാര്യമില്ല. നാം ദൈവഭവനത്തിന്‍റെ കാര്യം നോക്കിയാല് അവിടുന്ന് നമ്മുടെ ഭവനത്തിന്‍റെ കാര്യവും നോക്കിക്കൊള്ളും. അവിശ്വാസം നിറഞ്ഞ ഈ ലോകത്തില്, “ദൈവത്തെ മാനിക്കുന്നവരെ ദൈവം മാനിക്കും” എന്നതിന്‍റെ ജീവിക്കുന്ന സാക്ഷികളായി നാം മാറണം. ദൈവകുടുംബത്തിന്‍റെ കാര്യങ്ങള് നോക്കിയതിനാല് ദൈവം ഞങ്ങളെ മാനിച്ചു. നിങ്ങളുടെയും ജീവിതസാക്ഷ്യം ഇതുതന്നെയാണോ?.ഹഗ്ഗായിയുടെ പ്രധാന വിഷയങ്ങളിലൊന്നു,”നിങ്ങളുടെ വഴികളെ വിചാരിച്ചുനോക്കുവിന്” എന്നാണ്.(മൊഴിമാറ്റം: സാജു ജോസഫ്, ആലപ്പുഴ)\n← ബ്രദര് സാക് പുന്നന് തിരുവനന്തപുരത്ത് പ്രസംഗിക്കുന്നു (2014 ജനുവരി 10 ശനി , 11 ഞായര് )\n2013 – പുതിയ വര്‍ഷത്തില് എല്ലാ ദിവസവും ആത്മാവില് ആയിരിക്കുക – WFTW 13 ജനുവരി 2013 →


കുംഭമാസമായി; ചേനക്കൃഷിക്കൊരുങ്ങാം | Agriculture | Yam | Diosgenin | Kumbha month\nമഴയെ ആശ്രയിച്ചു ചെയ്യുന്ന ചേനക്കൃഷി ആരംഭിക്കുന്നത് കുംഭമാസത്തിലാണ്\n# പ്രമോദ് മാധവന്/ അഗ്രിക്കള്‍ച്ചറല് ഓഫീസര്\nPublished: Jan 31, 2018, 02:41 PM IST\nമലയാളി ഇന്ന് നേരിടുന്ന ഒരുപിടി ആരോഗ്യ പ്രശ്നങ്ങളുണ്ട്. പ്രഷര്, ഷുഗര്,ഹൃദ്രോഗം, മലബന്ധം,പൈല്‍സ്, പൊണ്ണത്തടി ,ഫാറ്റി ലിവര്, പ്രോസ്ട്രേറ്റ് വീക്കം എന്നിവയെല്ലാം ചെറുക്കാനുള്ള ശക്തിയുണ്ട് ചേനയ്ക്ക്. നിത്യവും ഭക്ഷണത്തിന്റെ ഭാഗമാക്കണമെന്ന് മാത്രം.\nഇത്രയധികം ഭക്ഷ്യനാരുകളും ഡയോസ്ജനിന് എന്ന ക്യാന്‍സറിനെ ചെറുക്കുന്ന ഘടകവും സ്ത്രീ ഹോര്‍മോണ് ആയ ഈസ്ട്രജനെ നിര്‍മിക്കാനുള്ള കഴിവുമൊക്കെ ചേനയെ നമ്മുടെ തീന്‍മേശയിലെ ഇഷ്ടവിഭവമാക്കുന്നു. ചേനയും ചേനവിത്തും,പാകമായ ചേനത്തണ്ടും ഇളം ഇലകളുമെല്ലാം ഭക്ഷ്യയോഗ്യം തന്നെ.\nകുംഭമാസത്തിലാണ് മഴയെ ആശ്രയിച്ചു ചെയ്യുന്ന ചേനക്കൃഷിയുടെ നടീല്. ഓണത്തിന് വിളവെടുക്കാനാണെങ്കില് ഡിസംബര്-ജനുവരിയില് നടാം. പക്ഷെ നനസൗകര്യം വേണം. ചേന വയ്ക്കാത്തവനെ അടിയ്ക്കണം എന്ന ഒരു ചൊല്ലുണ്ട്. കാരണം ഇതിന്റെ കൃഷി അത്ര ലളിതമാണ്. അഗ്രമുകുളത്തിന്റെ ഒരംശം ഉള്‍ക്കൊള്ളുന്ന പൂളുകള്, ചേനവിത്ത്, ചെറിയ മുഴുച്ചേന എന്നിവ നടീല് വസ്തുക്കളായി എടുക്കാം.\n750-1000 ഗ്രാം ഉള്ള പൂളുകളാണെടുക്കുന്നതെങ്കില് ചെടികള് തമ്മില്3അടി അകലം നല്‍കണം. ചേനവിത്തുകളാണ് നടുന്നതെങ്കില് 45സെ.മീ X 30 സെമീ എന്ന അകലം നല്‍കാം. വിളവെടുക്കുമ്പോള് ഒന്നര കിലോമുതല് രണ്ട് കിലോ വരെ തൂക്കം ലഭിച്ചാല് വില്‍ക്കാന് എളുപ്പമായിരിക്കും. അത്തരം ചേന വിളവെടുക്കാന് 400-500 ഗ്രാം തൂക്കമുള്ള പൂളുകള് നടണം.\nരണ്ടടി വ്യാസവും ഒന്നരയടി ആഴവുമുള്ള കുഴികളെടുത്ത് രണ്ടര കിലോഗ്രാം ചാണകപ്പൊടിയും 100 ഗ്രാം വേപ്പിന്‍പിണ്ണാക്കും 250 ഗ്രാം ചാമ്പലും ചേര്‍ത്ത് മേല്‍മണ്ണ് അറഞ്ഞ് കുഴികള് ഒരുക്കണം. 10 ഗ്രാം ട്രൈക്കോഡെര്‍മയും ചേര്‍ത്തു നല്‍കാം. മുറിച്ച ചേനക്കഷണങ്ങള് പച്ചച്ചാണക-സ്യൂഡോമോണാസ് കുഴമ്പില്5മിനിറ്റ് മുക്കി 24 മണിക്കൂര് തണലില് ഉണക്കി നടാന് ഉപയോഗിക്കാം.\nകുഴിയില് പൂളുകള് വെച്ച് മണ്ണ് നന്നായി അമര്‍ത്തി കരിയിലകള് കൊണ്ട് മൂടി സംരക്ഷിക്കണം. 30-45 ദിവസത്തിനുള്ളില് മുള വരും. നട്ട് ഇടവിളയായി കുറ്റിപ്പയര് കൃഷി ചെയ്താല് കളശല്യം കുറയ്ക്കാം. നട്ട് 45 ദിവസം കഴിഞ്ഞും 75 ദിവസം കഴിഞ്ഞും ചെറിയ അളവില് മേല്‍വളം നല്‍കി മണ്ണ് അടുപ്പിച്ച് കൊടുക്കാം. 7-8 മാസം കഴിഞ്ഞ് വിളവെടുക്കാം.\nകേരളത്തിന് യോജിച്ച ചൊറിച്ചില് ഉണ്ടാക്കാത്ത രണ്ട് മികച്ചയിനങ്ങളാണ് ഗജേന്ദ്രയും ശ്രീ പദ്മയും. തിരുവനന്തപുരത്ത് ശ്രീകാര്യത്തുള്ള കേന്ദ്ര കിഴങ്ങ് വിളഗവേഷണകേന്ദ്രവുമായി ബന്ധപ്പെട്ടാല് പുതിയ ഇനം വിത്തുകള് ലഭിക്കും.\nകുംഭമാസമായി . ചേനക്കൃഷിക്കൊരുങ്ങിക്കോളൂ. ഒരു സെന്റില് നിന്നും 200 കിലോഗ്രാം ചേന വരെ വിളവെടുക്കാം\nContent highlights: Diosgenin, Yam, Agriculture, Kumbha month ,Yam cultivation\nവേനല്‍ക്കാലത്തും നൂറുമേനി വിളവെടുക്കാനുള്ള വഴികള്\nചെടികളുടെ പൂക്കളും കായ്കളും കൊഴിഞ്ഞു പോകാതിരിക്കാന് എന്തു ചെയ്യണം?


നായയെചൊല്ലി തര്‍ക്കം; അയല്‍വാസിയ്ക്ക് നേരെ വെടിവെപ്പ്; SAI മുന് പരിശീലകന് അറസ്റ്റില് | Former sai coach arrested for shooting mother and son – News18 Malayalam\nനായയെചൊല്ലി തര്‍ക്കം; അയല്‍വാസിയ്ക്ക് നേരെ വെടിവെപ്പ്; SAI മുന് പരിശീലകന് അറസ്റ്റില്\nസായി പരിശീലകനായ പ്രേമദാസന് 2017-ല് ആണ് വിരമിച്ചത്.\nLast Updated : October 10, 2021, 07:40 IST\nതൃശൂര്: വളര്‍ത്തുനായയെ വീടിന് സമീപം കെട്ടയിതിനെതിച്ചൊല്ലിയുള്ള തര്‍ക്കത്തില് അയല്‍വാസികളായ അമ്മയ്ക്കും മകനും നേരെ വെടി ഉതിര്‍ത്ത മുന് ഹാന്‍ഡ്‌ബോള് പരിശീലകന് അറസ്റ്റില്. നെടുപുഴ ദുര്‍ഗാക്ഷേത്രത്തിന് സമീപം കരുവന്നൂര്‍ക്കാരന് വീട്ടില് പ്രേമദാസനെ(63)യാണ് പൊലീസ് അറസ്റ്റ് ചെയ്തത്. ഇയാളുടെ പക്കല് നിന്ന് ലൈസെന്‍സുള്ള പിസ്റ്റള് പിടിച്ചെടുത്തു.\nഅയല്‍വാസി ചിരിയങ്കണ്ടത്ത് വത്സ(60), മകന് റോഷന് (28) എന്നിവര്‍ക്കുനേരെയാണ് വെടിവെച്ചത്. ഇവര് തമ്മില് അതിര്‍ത്തിതര്‍ക്കവും ഉണ്ടായിരുന്നു. തങ്ങളുടെ വീട്ടില് എന്തിനാണ് നായയെ കെട്ടിയതെന്ന് വത്സ ചോദിച്ചതാണ് പ്രേമദാസനെ പ്രകോപിപ്പിച്ചത്. വത്സയെ അസഭ്യം പറയുന്നത് കേട്ട് മകന് റോഷന് എത്തുന്നത്. തുടര്‍ന്ന് ഇരുവരും വാക്കേറ്റമുണ്ടായി.\nവീട്ടിലേക്ക് കയറിപ്പോയ പ്രേമദാസന് പിസ്റ്റളെടുത്തുകൊണ്ട് ഇരുവര്‍ക്കും നേരെ വെടിയുതിര്‍ക്കുകയായിരുന്നു. നെടുപുഴ എസ്‌ഐ കെസി ബൈജുവിന്റെ നേതൃത്വത്തില് പ്രതിയെ വീട്ടിലെത്തി അറസ്റ്റ് ചെയ്യുകയായിരുന്നു. കണ്ടെടുത്ത പിസ്റ്റളില് ബുള്ളറ്റുകള് നിറച്ച നിലയിലായിരുന്നു.\nസായി പരിശീലകനായ പ്രേമദാസന് 2017-ല് ആണ് വിരമിച്ചത്. പ്രതിയുടെ കോവിഡ് പരിശോധനാഫലം വന്നതിനുശേഷം ഞായറാഴ്ച കോടതിയില് ഹാജരാക്കും.\nഉയിര്‍ത്തെഴുന്നേല്‍ക്കുമെന്ന വിശ്വാസത്തില് അമ്മയുടെ മൃതദേഹത്തിന് മുന്നില് രണ്ടു ദിവസം പ്രാര്‍ഥനയുമായി പെണ്‍മക്കള്. തിരുച്ചിറപ്പള്ളിയിലെ മണപ്പാറയ്ക്കടുത്ത് ചൊക്കംപട്ടിയിലാണ് സംഭവം. അമ്മ ഉയിര്‍ത്തെഴുന്നേല്‍ക്കുമെന്ന് വിശ്വസിച്ച മക്കളായ ജസീന്തയും ജയന്തിയും വീട്ടില് പ്രാര്‍ഥനയുമായി കഴിയുകയായിരുന്നു. ഇവരുടെ അമ്മ മേരി(75) അസുഖത്തെ തുടര്‍ന്നാണ് മരിച്ചത്.


രാമപുരത്ത് സദാചാര ഗുണ്ടാ ആക്രമണം; യുവതിക്കും പിതാവിനും സഹോദരനും പരിക്ക് |\nരാമപുരത്ത് സദാചാര ഗുണ്ടാ ആക്രമണം; യുവതിക്കും പിതാവിനും സഹോദരനും പരിക്ക്\nSunday, December 9, 2018 10:55 PM IST\nപാലാ: രാമപുരത്ത് നെടുമ്പാശേരിയിൽനിന്നും മടങ്ങുകയായിരുന്ന കുടുംബത്തിനു നേരെ സദാചാര ഗുണ്ടാ ആക്രമണം. മുംബൈയിൽനിന്നും നാട്ടിൽ തിരിച്ചെത്തിയ യുവതിക്കും ഇവരുടെ പിതാവിനും സഹോദരനും മർദനമേറ്റു. ശനിയാഴ്ച രാത്രി 9.30 ന് പാലാ നെച്ചിപ്പുഴൂരായിരുന്നു സംഭവം. റാന്നി ഇടമണ് തോമ്പിക്കണ്ടം കല്ലിച്ചേത്ത് സജി മാത്യു(50), മകൻ ജോർജി(17), മകൾ മേഘ(22) എന്നിവർക്കാണ് മർദനമേറ്റത്.\nസംഭവുമായി ബന്ധപ്പെട്ട് കെഎസ്ആർടിസി ഡ്രൈവർ നെച്ചിപ്പുഴൂർ തെക്കേകളത്തിനാനിക്കൽ ജെനീഷ് (42), ഇയാളുടെ പിതാവ് ബാലകൃഷ്ണൻ (78), സെയിൽ ടാക്സ് ഓഫീസിലെ ജീവനക്കാരൻ നെച്ചിപ്പുഴൂർ മാവേലിൽ ജോഷി ജോസഫ് (45) എന്നിവർ അറസ്റ്റിലായി. കേസിൽ ഇനിയും ഏഴോളം പേരെ പിടികൂടാനുണ്ട്.\nമുംബൈയിൽ നഴ്സായ മേഘയുമായി സജി മാത്യുവും ജോർജിയും നെടുമ്പാശേരിയിൽനിന്ന് റാന്നിയിലേക്കു വരികയായിരുന്നു. നെച്ചിപ്പുഴൂർ ഭാഗത്തെത്തിയപ്പോൾ മേഘയ്ക്കു ഛർദിക്കാൻ തോന്നുകയും കാർ നിർത്തുകയും ചെയ്തു. ഈ സമയം സമീപത്തെ വീട്ടിനിന്നും ഇറങ്ങിവന്ന ജെനീഷും സംഘവും ഛർദിക്കാൻ നിന്ന മേഘയുടെ ചിത്രം മൊബൈൽ ഫോണിൽ പകർത്തി. ഇത് സജിയും ജോർജിയും ചോദ്യം ചെയ്തതോടെയാണ് സംഘർഷം ഉണ്ടായത്.\nസമീപത്തെ വീട്ടിലിരുന്നു മദ്യപിക്കുകയായിരുന്ന ജെനീഷും സംഘവും കാർ യാത്രക്കാർ മദ്യപിക്കുകയായിരുന്നെന്ന് ആരോപിച്ചാണ് ആക്രമണം നടത്തിയത്. പത്തോളം പേർ ചേർന്ന് മേഘെയെ ഉൾപ്പെടെ മർദിച്ചു. സംഭവത്തിൽ ഇടപെടാൻ ശ്രമിച്ച ബൈക്ക് യാത്രക്കാരായ രണ്ട് യുവാക്കളെയും സംഘം മർദിച്ചു. ബൈക്ക് യാത്രക്കാരായ യുവാക്കൾ പോലീസിൽ വിവരം അറിയച്ചതോടെയാണ് അക്രമികൾ പിൻവാങ്ങിയത്.\nപോലീസ് എത്തിയാണ് സജിയേയും മക്കളെയും ആശുപത്രിയിലെത്തിച്ചത്. ഇതേ ആശുപത്രിയിൽ ജെനീഷും ബാലകൃഷ്ണനും ജോഷിയും ചികിത്സ തേടിയെത്തിയതോടെ മേഘയും പിതാവും അക്രമികളെ തിരിച്ചറിഞ്ഞു പോലീസിനു വിവരം കൈമാറി. പോലീസ് ഇവരെ ആശുപത്രിയിൽനിന്നും അറസ്റ്റ് ചെയ്തു. അക്ര സംഭവത്തിൽ ഉൾപ്പെട്ട ഏഴോളം പേരെ ഇനിയും പിടികൂടാനുണ്ട്. ഇവർക്കായി പോലീസ് തെരച്ചിൽ ശക്തമാക്കി.


ആരും ഞെട്ടും ഈ സത്യം അറിഞ്ഞാൽ...!! - Creator Pen\nആരും ഞെട്ടും ഈ സത്യം അറിഞ്ഞാൽ...!!\nആരും ഞെട്ടും ഈ സത്യം അറിഞ്ഞാൽ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


Published on Monday, 02 September 2013 11:33\nകല്യാണ് പരസ്യത്തിലൂടെ അഭിനയ രംഗത്തേക്കുള്ള മടക്കത്തിന്റെ സൂചന നല്‍കിയ മഞ്‌ജുവാര്യരുടെ തിരിച്ചുവരവ് സംബന്ധിച്ച അഭ്യൂഹങ്ങള് അവസാനിച്ചു. പ്രമുഖ സംവിധായകന് രഞ്‌ജിത്തിന്റെ ചിത്രത്തിലൂടെയാണ് മഞ്‌ജു മലയാളത്തിലേക്ക് വീണ്ടും വരുന്നത്. മോഹന്‍ലാലിന്റെ നായികയായിട്ടാണ് രണ്ടാം വരവില് മഞ്‌ജു എത്തുന്നത്. ഇക്കാര്യത്തില് നിര്‍മ്മാതാവുമായി മഞ്‌ജു കരാര് ഒപ്പിട്ടുകഴിഞ്ഞു.\nആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മ്മിക്കുന്നത്.പുതിയ ചിത്രത്തിന്റെ തിരക്കഥാ ജോലികള് ആരംഭിച്ചിട്ടില്ല. നംവബര് അവസാനമോ ഡിസംബര് ആദ്യമോ ചിത്രീകരണം തുടങ്ങും. ചിത്രത്തിന്റെ ഔദ്യോഗിക അറിയിപ്പ് ഉടനുണ്ടാകുമെന്നാണ് സൂചന. നേരത്തേ ജോഷി ചിത്രമായ പത്രത്തില് ദേവിക ശേഖര് എന്ന കഥാപാത്രത്തോടെയാണ് മഞ്‌ജു സിനിമ വിട്ടത്. അതിന് ശേഷം ദിലീപിന്റെ ഭാര്യയായതോടെ പൂര്‍ണ്ണമായും സിനിമ വിട്ട മഞ്‌ജു പിന്നീട് വീട്ടമ്മയുടെ റോളിലാണ് തിളങ്ങിയത്.\nഅതിന് ശേഷം പല തവണ തിരിച്ചുവരവ് അഭ്യൂഹങ്ങള് പ്രചരിച്ചപ്പോഴും അത് തന്നെ ബാധിക്കുന്നേയില്ല എന്ന നിലയില് നിന്ന മഞ്‌ജു അമിതാഭ് ബച്ചനൊപ്പം അഭിനയിച്ച പരസ്യത്തിലൂടെ തിരിച്ചുവരവിന്റെ സൂചന നല്‍കിയിരുന്നു. രഞ്‌ജിത്തിന്റെ ചിത്രത്തില് ഇത് രണ്ടാം തവണയാണ് മഞ്‌ജു നായികയാകുന്നത്. നേരത്തേ വമ്പന് ഹിറ്റായ ഷാജി കൈലാസ് ചിത്രം ആറാം തമ്പുരാനിലും സിബി മലയില് സംവിധാനം ചെയ്‌ത സമ്മര് ഇന് ബത്‌ലഹേമിലും ശക്‌തമായ വേഷങ്ങള് അവര് ചെയ്‌തിരുന്നു.\n- See more at: http://www.mangalam.com/cinema/latest-news/90452#sthash.YZ5XQF4S.dpuf


അമിത് ഷായുടെ യുദ്ധം പിണറായി കാണാനിരിക്കുന്നതേയുള്ളൂ; ത്രിപുരയിലെ സര്‍ക്കാരിനെ വലിച്ച് താഴെ ഇറക്കിയിട്ടുണ്ടെങ്കില് കേരളത്തില് അതൊരു പ്രശ്‌നമേ അല്ലെന്നും കെ സുരേന്ദ്രന് • ഇ വാർത്ത | evartha\nഅമിത് ഷായുടെ യുദ്ധം പിണറായി കാണാനിരിക്കുന്നതേയുള്ളൂ; ത്രിപുരയിലെ സര്‍ക്കാരിനെ വലിച്ച് താഴെ ഇറക്കിയിട്ടുണ്ടെങ്കില് കേരളത്തില് അതൊരു പ്രശ്‌നമേ അല്ലെന്നും കെ സുരേന്ദ്രന്\nevartha Desk October 29, 2018, 12:39 pm October 29, 2018\nത്രിപുരയിലെ സര്‍ക്കാരിനെ വലിച്ച് താഴെ ഇറക്കിയിട്ടുണ്ടെങ്കില് കേരളത്തില് അതൊരു പ്രശ്‌നമേ അല്ലെന്ന് ബിജെപി ജനറല് സെക്രട്ടറി കെ.സുരേന്ദ്രന്. വെല്ലുവിളി ഏറ്റെടുക്കാന് പിണറായി വിജയന് തയ്യാറാവുക. ഞങ്ങള് റെഡി. ഇനി ഗോദയില് കാണാം. അമിത് ഷായുടെ യുദ്ധം പിണറായി കാണാനിരിക്കുന്നതേയുള്ളൂവെന്നും കേ സുരേന്ദ്രന് ഫെയ്‌സ്ബുക്കില് കുറിച്ചു\nസുരേന്ദ്രന്റെ ഫെയ്‌സ്ബുക്ക് പോസ്റ്റ് താഴെ\nവലിച്ച് താഴെ ഇറക്കുമെന്നു പറഞ്ഞാല് വലിച്ച് താഴെ ഇറക്കുമെന്നു തന്നെയാണ്. അതിനര്‍ത്ഥം ഫിസിക്കലി കസേരയില് നിന്ന് വലിച്ചിടുമെന്നല്ല. അധികാരത്തില് നിന്ന് താഴെ ഇറക്കുമെന്ന് തന്നെയാണ് പറഞ്ഞത്. ത്രിപുരയില് വലിച്ച് താഴെ ഇറക്കിയിട്ടുണ്ടെങ്കില് കേരളത്തില് അതൊരു പ്രശ്‌നമേ അല്ല. അമിത് ഷായുടെ വാക്കുകള് ഇതുവരെ തെറ്റിയിട്ടില്ല. അദ്ദേഹത്തിന്റെ ഓരോ വാക്കും നീക്കവും എതിരാളികളെ തെല്ലൊന്നുമല്ല ഭയപ്പെടുത്തുന്നത്. ഈ വെപ്രാളത്തിനു കാരണവും മറ്റൊന്നുമല്ല. വെല്ലുവിളി ഏറ്റെടുക്കാന് തയ്യാറാവുക പിണറായി വിജയന്. ഞങ്ങള് റെഡി. ഇനി ഗോദയില് കാണാം. അമിത് ഷായുടെ യുദ്ധം പിണറായി കാണാനിരിക്കുന്നതേയുള്ളൂ.


ഇതര സംസ്ഥാനങ്ങളിൽ നിന്നും കേരളത്തിലേക്ക് 30,000 പേർക്ക് ഉടനെത്താം | 30000 Keralites to get immediate entry to Kerala mm – News18 Malayalam\nഇതര സംസ്ഥാനങ്ങളിൽ നിന്നും കേരളത്തിലേക്ക് 30,000 പേർക്ക് ഉടനെത്താം\nസഹായത്തിനായി വാർ റൂമിൽ വിളിക്കാം\nLast Updated : May 04, 2020, 15:58 IST\nതിരുവനന്തപുരം: ഇതര സംസ്ഥാനങ്ങളിൽ നിന്ന് കേരളത്തിലെത്താൻ ആദ്യഘട്ടത്തിൽ 30,000 പേർക്ക് അനുമതി. നോര്‍ക്ക വഴി രജിസ്ട്രർ ചെയ്ത 30,000 പേർക്ക് ഇലക്ട്രോണിക് പാസ് അനുവദിച്ചു. വരുന്നവർ താമസിക്കുന്ന ജില്ലയിലെ ജില്ലാകലക്ടറിൽ നിന്ന് എൻ.ഒ.സി. വാങ്ങണം. എന്.ഒ.സി. തരാൻ തയ്യാറായില്ലെങ്കിൽ സർക്കാർ ഇടപെടും.\nസഹായത്തിനായി വാർ റൂമിൽ വിളിക്കാം. 0471-2781100, 0471-2781101 എന്നിവയാണ് വാർ റൂം നമ്പറുകൾ. ഈ നമ്പറിൽ വിളിച്ച് ഏത് സംസ്ഥാനങ്ങളിൽ നിന്നാണ് എൻ.ഒ.സി. ലഭിക്കാത്തതെന്ന് അറിയിക്കണം. എൻ.ഒ.സി. ലഭിക്കാൻ ചീഫ് സെക്രട്ടറി തലത്തിൽ ഇടപെടൽ നടത്തും.\nഇളവുകളിയെപ്പറ്റിയുള്ള വ്യക്തതയ്ക്ക് പുതിയ വെബ് പോർട്ടലിലെ\nപ്രധാന നിർദ്ദേശങ്ങൾ ചുവടെ:\nTRENDING:ശമ്പളം പിടിക്കൽ ഉത്തരവ് കത്തിച്ചവർ ജനങ്ങൾക്ക് മുന്നിൽ പരിഹാസ്യരാകും: മുഖ്യമന്ത്രി [PHOTO]നഗ്നത പ്രദർശനം ഇഷ്ടവിനോദം, 25 മൊബൈലുകളുടെ ഉടമ; സ്വർണാഭരണശേഖരം; കോഴിക്കോട്ടെ ബ്ലാക്ക്മാൻ കുടുങ്ങിയതിങ്ങനെ [NEWS]കോവിഡ് ബാധിതനെ ലൈംഗികമായി പീഡിപ്പിച്ചു; രോഗബാധ സംശയിച്ച് ഡോക്ടർ ക്വാറന്റീനിൽ [NEWS]\nഎല്ലാ സോണിലും കടകൾ തുറക്കാം. രാവിലെ7മുതൽ 7.30 വരെയാണ് കടകൾ തുറക്കാന് അനുവദിക്കുക. വാഹനങ്ങളിൽ ഒറ്റ ഇരട്ട അക്ക നിയന്ത്രണം തുടരും. 65 വയസിന് മുകളിലും, 10 വയസിന് താഴെ ഉള്ളവരും ഒരു സോണിലും പുറത്ത് ഇറങ്ങരുത്. മദ്യശാലകൾ/ ബാർബർ ഷോപ്പുകൾ/ ബ്യൂട്ടി പാർലറുകൾ/ പൊതു ഗതാഗതം എന്നിവ ഇല്ല. ഹോട്ട്സ്പോട്ടിൽ ഒഴികെ ടാക്സികള്‍ക്ക് അനുമതി (ഡ്രൈവർക്ക് പുറമെ രണ്ട് പേർക്ക് മാത്രം യാത്ര) ഇരുചക്ര വാഹനങ്ങളിൽ പിൻസീറ്റ് യാത്ര പാടില്ല. ഓട്ടോറിക്ഷ പാടില്ല. മറ്റ് ജില്ലകളിൽ യാത്രചെയ്യാൻ പ്രത്യേക അനുമതി വേണം. ജ്വല്ലറികൾ, മാളുകൾ, വലിയ തുണിക്കടകൾ എന്നിവ തുറക്കാൻ പാടില്ല. ഗ്രീൻ സോണിൽ ഇപ്പോൾ തുറക്കുന്ന തുണിക്കടകൾ അടക്കം എല്ലാം തുറക്കാം.\nFirst published: May 04, 2020, 15:58 IST\n21 day LockdownlockdownLockdown2extensionLockdown in IndiaLockdown in Keralalockdown restrictions


എന്റെ കല്യാണമാണ് വന്ന് അനുഗ്രഹിക്കണം! 33കാരനായ കാമുകന് മറ്റൊരു കല്യാണം കഴിക്കാന് തീരുമാനിച്ചു; വിരോധം തീര്‍ക്കാന് കാമുകിയുടെ വക ഏട്ടിന്റെപണി : Rashtradeepika\nഎന്റെ കല്യാണമാണ് വന്ന് അനുഗ്രഹിക്കണം! 33കാരനായ കാമുകന് മറ്റൊരു കല്യാണം കഴിക്കാന് തീരുമാനിച്ചു; വിരോധം തീര്‍ക്കാന് കാമുകിയുടെ വക ഏട്ടിന്റെപണി\nകാമുകിമാര് ഇങ്ങനെ ചെയ്താല് പാവം കാമുകന്മാര് തുലഞ്ഞതു തന്നെ. പ്രണയിച്ചു വഞ്ചിച്ച കാമുകനു പണി കൊടുക്കാന് ഒരു കാമുകി ചെയ്ത കാര്യങ്ങളാണ് ഇപ്പോള് ദേശീയ മാധ്യമങ്ങളിലെ പ്രധാന വാര്‍ത്തകളിലൊന്ന്. പ്രണയിച്ച ശേഷം വേറെ വിവാഹം കഴിക്കാനൊരുങ്ങിയ വരനെ കാമുകി കല്യാണവീട്ടില് നിന്നും തോക്കു ചൂണ്ടി തട്ടിക്കൊണ്ടു പോയ സംഭവത്തിന് തൊട്ടു പിന്നാലെ ഇതാ മറ്റൊരു സംഭവം കൂടി. പൂനയില് നിന്നാണ് ഈ സംഭവം റിപ്പോര്‍ട്ട് ചെയ്തിരിക്കുന്നത്. മറ്റൊരാളെ വിവാഹം കഴിക്കാനൊരുങ്ങിയ വരന്റെ പന്തല് കത്തിച്ചു കളയുകയായിരുന്നു. വിവാഹത്തെ തുടര്‍ന്ന് ഒരു സമ്മാനം നല്‍കാമെന്ന് പറഞ്ഞ് ഞായറാഴ്ച തന്റെ ടൂ വീലര് കത്തിച്ചതിന് 36 കാരിയായ കാമുകിക്കെതിരേ 33 കാരനായ കാമുകന് കേസ് കൊടുത്തിരുന്നു. ഇതിന്റെ അന്വേഷണം നടന്നു വരുന്നതിനിടയിലാണ് ബുധനാഴ്ച വിവാഹദിവസത്തിന്റെ തലേന്ന് വിവാഹപന്തല് ആരോ കത്തിച്ചെന്ന പരാതിയുമായി കാമുകന് വീണ്ടും പോലീസിന് മുന്നില് എത്തിയത്.\nകാമുകന്റെ പരാതിയില് പോലീസ് കാമുകിയെ ദത്താനഗറില് നിന്നും അറസ്റ്റ് ചെയ്യുകയും രണ്ടു കുറ്റവും ഇവര് സമ്മതിക്കുകയും ചെയ്തു. കഴിഞ്ഞ ആറു വര്‍ഷമായി യുവാവുമായി പ്രണയത്തിലാണെന്നും വിവാഹം കഴിക്കാന് ഇയാള് സമ്മതിച്ചിരിക്കുകയായിരുന്നെന്നും കാമുകി പോലീസിനോട് പറഞ്ഞു. കാരണം കൂടാതെയാണ് തന്നെ ഒഴിവാക്കി മറ്റൊരാളെ വിവാഹം കഴിക്കാന് യുവാവ് ഒരുങ്ങുന്നത്. അതിന്റെ പ്രതികാരമായിട്ടാണ് ഇങ്ങനെയെല്ലാം ചെയ്തതെന്നും പറഞ്ഞു.\nമറ്റൊരാളെ വിവാഹം കഴിക്കാന് ഒരുങ്ങുന്ന യുവാവ് നേരത്തേ യുവതിയെ സ്വന്തം കല്യാണത്തിന് ക്ഷണിച്ചിരുന്നു. ഇതേ തുടര്‍ന്ന് യുവതി വധുവിന്റെ വീട്ടിലെത്തി താനും യുവാവുമായുള്ള പ്രണയബന്ധത്തെക്കുറിച്ച് വധുവിനെയും കുടുംബത്തെയും ധരിപ്പിച്ചെങ്കിലും രക്ഷയുണ്ടായില്ല. ഇതേ തുടര്‍ന്നാണ് കല്യാണം മുടക്കാന് വേണ്ടിയായിരുന്നു വാഹനവും പന്തലും കത്തിച്ചതെന്നാണ് ന്യായീകരിച്ചത്.


ക്രിസ്റ്റ്യാനോയൊക്കെ ഒരു എതിരാളിയാണോ?; പരിഹസിച്ച് വാന് ഡിക്-Virgil Van Dijk against Christiano Ronaldo Ballon D Or\nഇത്തവണ ബലോൻ ദ്യോർ നേട്ടം സ്വന്തമാക്കിയത് ബാഴ്‌സയുടെ അർജന്റീന താരം ലയണൽ മെസിയാണ്\nDecember 3, 2019 12:07:49 pm\nപാരിസ്: ബലോൻ ദ്യോർ പുരസ്‌കാര വിതരണ വേളയില് വിവാദത്തിനു വഴിതെളിച്ചിരിക്കുകയാണ് ലിവര്‍പൂള് താരം വിര്‍ജില് വാന് ഡിക് നടത്തിയ പരാമര്‍ശം. യുവന്റസിന്റെ പോര്‍ച്ചുഗല് താരം ക്രിസ്റ്റ്യാനോ റൊണാള്‍ഡോയെ ട്രോളിയുള്ള വാന് ഡികിന്റെ പരാമര്‍ശമാണ് ഇപ്പോള് സമൂഹമാധ്യമങ്ങളില് ചര്‍ച്ചയായിരിക്കുന്നത്.\nറെഡ് കാർപെറ്റില് ഡച്ച് ടെലിവിഷന് സ്റ്റേഷന് ആര്‍ടിഎല് സെവനോടാണ് സംസാരിക്കുമ്പോഴാണ് ക്രിസ്റ്റ്യാനോയെ വാന് ഡിക് ട്രോളിയത്. ബാലന് ഡി ഓര് പുരസ്‌കാര വിതരണത്തില് പങ്കെടുക്കാന് റൊണാള്‍ഡോ എത്തിയിരുന്നില്ല. ‘നിങ്ങള്‍ക്ക് ഒരു എതിരാളി കുറഞ്ഞില്ലേ’ എന്ന് റൊണാള്‍ഡോയുടെ അസാന്നിധ്യം ചൂണ്ടിക്കാട്ടി വാന് ഡികിനോട് അവതാരകർ ചോദിച്ചു. ‘റൊണാള്‍ഡോ ഒരു എതിരാളിയാണോ’ എന്ന് വാന് ഡിക് തിരിച്ചു ചോദിക്കുകയായിരുന്നു. ഇത് ഫുട്‌ബോള് ലോകം വലിയ ചര്‍ച്ചയാക്കി.\nറൊണാള്‍ഡോയെ വാന് ഡിക് പരിഹസിച്ചതായാണ് പ്രധാന വിമര്‍ശനം. റൊണാള്‍ഡോയുടെ സഹോദരി കാതിയ അവെയ്‌റോ വാന് ഡികിന് മറുപടിയുമായി എത്തി. യാഥാര്‍ഥ്യ ബോധമില്ലാതെയാണ് വാന് ഡിക് സംസാരിക്കുന്നതെന്നും അയാള് പൂര്‍ണ നിരാശനാണെന്നും കാതിയ തിരിച്ചടിച്ചു. വിര്‍ജില് പോകുന്നിടത്തെല്ലാം റൊണാള്‍ഡോ ഒരായിരം തവണ പോയിട്ടുണ്ടെന്നും കാതിയ മറുപടി നല്‍കി.\nഇത്തവണ ബലോൻ ദ്യോർ നേട്ടം സ്വന്തമാക്കിയത് ബാഴ്‌സയുടെ അർജന്റീന താരം ലയണൽ മെസിയാണ്. അവസാന നിമിഷം വരെ മെസിക്ക് കനത്ത വെല്ലുവിളി ഉയർത്തിയ വാൻ ഡികാണ് രണ്ടാം സ്ഥാനത്ത്. റൊണാൾഡോയെ പിന്തള്ളിയാണ് വാൻ ഡിക് രണ്ടാം സ്ഥാനത്തെത്തിയത്. ആറാം ബലോൻ ദ്യോറാണ് മെസി ഇന്ന് സ്വന്തമാക്കിയത്. ഫ്രാന്‍സിലായിരുന്നു ബലോൻ ദ്യോർ വിജയിയെ പ്രഖ്യാപിച്ചത്. ഇതോടെ ബലോൻ ദ്യോർ പുരസ്‌കാര നേട്ടത്തില് ലോക റെക്കോര്‍ഡ് സ്വന്തമാക്കിയിരിക്കുകയാണ് മെസി. അഞ്ച് തവണ ബലോൻ ദ്യോർ നേടിയ യുവന്റസിന്റെ പോര്‍ച്ചുഗല് താരം ക്രിസ്റ്റ്യാനോയെ മറികടന്നാണ് മെസിയുടെ അത്ഭുതനേട്ടം. 2015 ലാണ് മെസി അവസാനമായി ബലോൻ ദ്യോർ പുരസ്‌കാരം നേടിയത്.\nRead Also: തട്ടിമാറ്റാൻ ശ്രമിച്ചിട്ടും കയ്യൊഴിയാതെ ഭാഗ്യം; തങ്കച്ചൻ ഇനി ‘കോടി കാരുണ്യം’ ചൊരിയും\nലാലിഗയിലെയും ചാംപ്യൻസ് ലീഗിലെയും മികച്ച പ്രകടനമാണ് മെസിക്ക് പുരസ്‌കാരം ലഭിക്കാൻ കാരണമായത്. ലാലിഗയിൽ 36 ഗോളുകളും 13 അസിസ്റ്റുകളും മെസിയുടെ പേരിലുണ്ട്. ചാംപ്യൻസ് ലീഗിൽ 12 ഗോളുകളും മൂന്ന് അസിസ്റ്റുകളുമാണ് മെസിയിലൂടെ ബാഴ്‌സയ്ക്ക് ലഭിച്ചത്.\nWeb Title: Virgil van dijk against christiano ronaldo ballondor


alarming increase of treatment centers for piles without surgery in Kerala | ഓപ്പറേഷൻ കൂടാതെ മൂലക്കുരു ചികിത്സ കേരളത്തിൽ വ്യാപകം; ഗ്ലാസ് പൊടിച്ചുചേർത്ത ചരടു കൊണ്ടുള്ള പ്രാകൃത പ്രയോഗം അപകടകരം: ചികിത്സിക്കുന്ന പലരും സ്‌കൂളിന്റെ പടി കയറാത്ത ബംഗാളികൾ - MarunadanMalayalee.com\nJanuary 29, 201512:42 PM IST Permalink\nപാലക്കാട്: മൂലക്കുരു, ഭഗന്ദരം എന്നിവയ്ക്ക് ഓപ്പറേഷൻ കൂടാതെ ചികിത്സ എന്ന ബോർഡ് വച്ച് നഗരങ്ങൾ തോറും വ്യാജചികിത്സ നടത്തുന്ന ബംഗാളികളുടെ എണ്ണം പെരുകുന്നു. ശസ്ത്രക്രിയയെ ഭയപ്പെടുന്ന ശരാശരി മലയാളിയുടെ മനഃശ്ശാസ്ത്രം മനസിലാക്കി തികച്ചും പ്രാകൃതമായ ചികിത്സ ചെയ്യുന്ന ഇവർ ഗ്ലാസ് പൊടിച്ച കുഴമ്പിൽ മുക്കി ഉണക്കിയെടുത്ത ചരടുപയോഗിച്ചാണു അർശസും മൂലക്കുരുവുമൊക്കെ വരിഞ്ഞു കെട്ടുന്നതെന്നാണ് ഏറ്റവും ഒടുവിൽ പുറത്തുവരുന്ന ഞെട്ടിക്കുന്ന റിപ്പോർട്ട്്.\nകഴിഞ്ഞ ഒരു വർഷത്തിനകംതന്നെ നൂറുകണക്കിനു വ്യാജചികിത്സാകേന്ദ്രങ്ങളാണ് പലയിടത്തായി മുളച്ചു പൊന്തിയത്. റോഡരികിൽ ഒരു കൊച്ചുമുറി, രോഗിയെ കിടത്തി പരിശോധിക്കാൻ കട്ടിൽ, പിന്നെ നോട്ടീസ് അടിച്ച് പരസ്യപ്രചരണത്തിനുള്ള പണവുമുണ്ടെങ്കിൽ ആശുപത്രി തുടങ്ങാം. കേരളത്തിൽ ഏതു ചെറിയടൗണിലും കാണാവുന്ന ഇത്തരം ചികിത്സാലയങ്ങളിലെ വൈദ്യന്മാർ സ്‌കൂളിന്റെ പടി പോലും കാണാത്ത അന്യസംസ്ഥാനക്കാരാണ്, കൂടുതലും ബംഗാളികൾ. പാരമ്പര്യമായി കിട്ടുന്ന ചികിത്സാ പാടവം കൊണ്ടാണത്രേ ഇവരുടെ ചികിത്സ.\nചികിത്സ പുനരാരംഭിച്ച അശ്വിനെ കാണാൻ മന്ത്രിയമ്മ നേരിട്ടെത്തി; തങ്ങളുടെ ആവശ്യം സാധിച്ച് തന്നതിന് നന്ദി പറഞ്ഞ് ശ്രീലത ടീച്ചറും നിളയും; കണ്ണീരോടെ അമ്മ സുനിലയും; തിരുവനന്തപുരം മെഡിക്കൽ കോളജിലെ ഫിസിക്കൽ മെഡിസിൻ ആൻഡ് റീഹാബിലിറ്റേഷൻ സെന്ററിൽ ഇന്ന് കണ്ടത് അസാധാരണമായ രംഗങ്ങൾ; മൂന്നാം ക്ലാസ് കുട്ടികൾ അയച്ച കത്തിന്റെ അടിസ്ഥാനത്തിൽ സാമൂഹിക സുരക്ഷാ മിഷൻ ഏറ്റെടുത്ത അശ്വിനെ കാണാൻ മന്ത്രി കെ കെ ശൈലജ ടീച്ചർ എത്തിയത് മെഡിക്കൽ കോളജിൽ\nവൻകുടലിന്റെ അവസാനഭാഗത്തോ മലദ്വാരത്തിലോ ഉണ്ടാകുന്ന മുഴയാണ് മൂലക്കുരു എന്നു നാടൻഭാഷയിൽ വിളിക്കുന്ന അർശസ് അഥവാ പൈൽസ്. തുടക്കത്തിലാണെങ്കിൽ മരുന്നു കഴിച്ചോ അല്ലെങ്കിൽ ശാസ്ത്രീയമായ മാർഗത്തിലൂടെ കരിച്ചുകളഞ്ഞോ നിസാരമായ ഓപ്പറേഷനിലൂടെയോ ഇല്ലാതാക്കാവുന്നതാണ് ഈ രോഗം. എന്നാൽ ബംഗാളികളിൽ പലരും ചില്ലു പൊടിച്ചുണ്ടാക്കുന്ന കുഴമ്പിൽ മുക്കിയെടുത്തുണക്കിയ ചരടുപയോഗിച്ചു അർശസ്മുഴയുടെ ചുവട്ടിൽ കെട്ടിയിടുന്നു. പിന്നീട് ഓരോ ദിവസവും ഈ കെട്ടു മുറുക്കിക്കൊണ്ടിരിക്കും. രക്തയോട്ടം നിലയ്ക്കുന്നതോടെ ക്രമേണ ആ മാംസഭാഗം അടർന്നു പോകും. ഇതാണ് ഇവരുടെ പ്രധാന ചികിത്സാരീതി. എന്നാൽ ഈ ചരട് രോഗികളിൽ അണുബാധയുണ്ടാക്കുന്നതായതിനാൽ കൂടുതൽ സങ്കീർണതകളിലേക്കാവും രോഗി നയിക്കപ്പെടുന്നത്. അതിലേറെ ഗുരുതരമായ പ്രശ്്‌നം അർശസ് എന്നു തോന്നിക്കുന്ന പലതും കാൻസറായിരിക്കുമെന്നതാണ്.\nമലാശയ കാൻസർ(rectal cancer) പ്രത്യക്ഷത്തിൽ ഇതേ ലക്ഷണങ്ങളാണു കാട്ടുന്നത്. അർശസാണെന്നു കരുതി കാൻസറിനെ ചരടുകൊണ്ടു ചുവട്ടിൽ കെട്ടിയിടുന്ന അവസ്ഥയുണ്ടാകുന്നത് എത്രമാത്രം പ്രാകൃതമാണ്! വിദഗ്ധനായ സ്‌പെഷലിസ്റ്റിനു മാത്രമേ ഇതു രോഗനിർണയത്തിലൂടെ തിരിച്ചറിയാനാവൂ. വിദ്ഗ്ധ പരിശോധന കൂടാതെ ചികിത്സ നടത്തി നിരവധി പേർ ഗുരുതരാവസ്ഥയിലായ സംഭവങ്ങളുണ്ട്. തുടക്കത്തിലേ ചികിത്സകിട്ടിയാൽ ഭേദമാക്കാവുന്ന റെക്ടൽ കാൻസറുകൾ ഇക്കൂട്ടരുടെ രോഗനിർണയത്തിലൂടെ അർശസാണെന്നു തെറ്റിദ്ധരിച്ചു ചികിത്സിക്കുകയും പിന്നീട് കുളമാകുകയും ചികിത്സ വൈകിപ്പോയതിനാൽ രോഗി മരിച്ചുപോവുകയുംചെയ്ത എത്രയെത്ര സംഭവങ്ങളുണ്ട്്! വർഷങ്ങൾക്കുമുമ്പ് ഒരു സിപിഐ നേതാവ് ഈ ചികിത്സയിലൂടെ മരിച്ച സംഭവം കോട്ടയംകാർ മറന്നിട്ടില്ല.\nഇക്കൂട്ടർ ചികിത്സിക്കുന്ന മറ്റൊരു രോഗമാണ് ഭഗന്ദരം എന്നറിയപ്പെടുന്ന ഫിസ്റ്റുല. മലദ്വാരത്തിനടുത്തു അണുബാധയും മറ്റും മൂലം ദ്വാരം പിടിപെട്ടു പഴുക്കുന്ന അവസ്ഥയാണിത്. ദ്വാരത്തിന്റെ ട്രാക്ക് മനസിലാക്കുന്നത് ഒരു ലോഹദണ്ഡുപയോഗിച്ചാണ്. തുടർന്ന് മേൽപറഞ്ഞ ചരട് ദ്വാരത്തിലേക്കു കടത്തി രണ്ടഗ്രങ്ങൾ തമ്മിൽ കൂട്ടിക്കെട്ടുന്നു. പിന്നീട് ഓരോ ദിവസവും മുറുക്കിക്കെട്ടുകയാണു ചെയ്യുക. ആയുർവദ വിധിപ്രകാരം വിവിധ ഔഷധങ്ങളിൽ മുക്കി ഉണക്കിയെടുത്ത ക്ഷാരസൂത്രയെന്നപേരിലറിയപ്പെടുന്ന ചരടുപയോഗിച്ചാണ് ചികിത്സ. ഇവിടെ പകരം ഗ്ലാസ് പൊടിച്ചു ചേർത്ത ചരടുപയോഗിച്ചുള്ള പ്രാകൃതചികിത്സയും.\nചികിത്സ തേടി പോകുന്നവർക്കെല്ലാം മിക്കവാറും ഒരു രോഗം ഇങ്ങോട്ട് സമ്മാനിച്ച് പണം തട്ടിയെടുക്കുന്ന ഇത്തരം ചികിത്സാ കേന്ദ്രങ്ങൾക്കെതിരേ പരാതിപ്പെട്ടാലും നടപടി ഇല്ലാത്ത അവസ്ഥയാണ്. മൂലക്കുരു, ഭഗന്ദരം തുടങ്ങിയവ കൂടാതെ സ്ത്രീപുരുഷന്മാർ പുറത്തു പറയാൻ മടിക്കുന്ന രഹസ്യരോഗങ്ങളും വന്ധ്യതാ ചികിത്സയും ഇവിടങ്ങളിൽ നടക്കുന്നുണ്ട്. ഓപ്പറേഷൻ കൂടാതെ എന്നതാണ് ഇത്തരം വ്യാജ ചികിത്സാകേന്ദ്രങ്ങളിലെ പരസ്യവാചകങ്ങൾ. ചരടുപയോഗിച്ചുള്ള വരിഞ്ഞു കെട്ടലിനെത്തുടർന്നുഅണുബാധയുണ്ടായാൽ വേദനസംഹാരികളും ലേപനങ്ങളും ലഭിക്കുമെങ്കിലും, അലോപ്പതി ഗുളികകളും മരുന്നും ചേർത്തരച്ച് തയ്യാറാക്കുന്ന പച്ചമരുന്നുകളാണ് ഇവയിൽ അധികവും. ഇത്തരം ചികിത്സ പ്രമേഹരോഗമുള്ളവരിലാണ് കൂടുതൽ ഗുരുതരമാവുക.\nമുറിവ് ഉണങ്ങാതെ പഴുപ്പ് ഉള്ളിലേക്കു കയറി രോഗി ഗുരുതരാവസ്ഥയിലെത്തും. ഇവർ പിന്നീട് വിദഗ്ധചികിത്സ തേടി സ്വകാര്യ ആശുപത്രികളിലോ, മെഡിക്കൽ കോളേജിലോ എത്തുമ്പോൾ ശസ്ത്രക്രിയയും മറ്റും അത്യാവശ്യമായി വരും. തുടക്കത്തിൽ ആശുപത്രികളിൽ എത്തി ഇത്തരം രോഗങ്ങൾക്ക് വിദഗ്ധ ചികിത്സ തേടിയാൽ അയ്യായിരം രൂപ ചെലവിൽ തന്നെ നൂതന സാങ്കേതികവിദ്യ ഉപയോഗിച്ച് കരിച്ചുകളയാൻ കഴിയുമെന്ന് ഡോക്ടർമാർ പറയുന്നു. പരസ്യവാചകത്തിൽ വിശ്വസിച്ചെത്തുന്നവരാണ് ഇവിടെ വഞ്ചിക്കപ്പെടുന്നത്. പുറത്തുപറയാൻ മടിക്കുന്ന രോഗങ്ങൾക്ക് ഇവിടെ വരുന്നവർ ചികിത്സ വഴി പണം നഷ്ടപ്പെട്ടാലും കാര്യങ്ങൾ പുറത്തുപറയില്ല എന്നിവർക്കറിയാം. വന്ധ്യതാ ചികിത്സക്ക് അധികവും നൽകുന്നത് ഒരു തരം എണ്ണയാണ്. ഇതിന് അലോപ്പതി ചികിത്സ ചെയ്യുന്നുണ്ടെങ്കിൽ അതു നിർത്തേണ്ടതില്ലെന്നും ഉപദേശിക്കും. അലോപ്പതി ചികിത്സ കൊണ്ട് ഗുണം കിട്ടിയാലും പേര് ഇവർക്കാവും.\nവ്യാജ ചികിത്സാ കേന്ദ്രങ്ങളിൽ അയ്യായിരം മുതൽ ഇരുപത്തി അയ്യായിരം രൂപവരെയാണ് ഇത്തരം രോഗങ്ങൾക്ക് ഫീസായി ഈടാക്കുന്നത്. വൈദ്യന്മാർ എന്നവകാശപ്പെടുന്ന ഇത്തരക്കാർ ഭൂരിഭാഗവും ബംഗാളിൽ നിന്നെത്തിയവരാണ്. ഹിന്ദി, തമിഴ്, മലയാളം ഭാഷകൾ നന്നായി സംസാരിക്കുമെങ്കിലും ഭൂരിഭാഗം പേർക്കും ചികിത്സ നടത്താനായി ഒരു യോഗ്യതയും ഇല്ലാത്തവരാണ്. കൂടാതെ വേദനയുമായി ചെന്നാൽ അലോപ്പതി മരുന്നുകളാണ് വേദനാ സംഹാരിയായി ഇവർ നൽകുക.ഒരു വ്യാജഡോക്ടർ തന്നെ പല സ്ഥലങ്ങളിൽ ഇത്തരം കേന്ദ്രങ്ങൾ തുടങ്ങുന്നതും പതിവാണ്. ഒരു സ്ഥലത്തുള്ള പേരിലാവില്ല മറ്റിടങ്ങളിൽ അറിയപ്പെടുന്നത്്. എന്നാൽ കൺസൾട്ടിങ്ങ് സമയത്തിൽ മാത്രം മാറ്റം വരും. റോഡരികിലെ ഷട്ടറിട്ട ഒരു മുറിയും രോഗിയെ കിടത്തി ഒറ്റമൂലി ഓപ്പറേഷൻ നടത്താനുള്ള ഒരു ബെഡുമല്ലാതെ മറ്റൊന്നും ഇത്തരം ചികിത്സാ കേന്ദ്രങ്ങൾക്ക് ആവശ്യമില്ല. ഏതെങ്കിലും ആയുർവേദ മരുന്ന് വിൽക്കാനുള്ള ലൈസൻസ് തദ്ദേശ സ്വയംഭരണ സ്ഥാപനത്തിൽനിന്നു കരസ്ഥമാക്കി അതിന്റെ പേരിലാണ് ചിലയിടങ്ങളിൽ ചികിത്സ.


'വിമര്‍ശനം വര്‍ഗീയ എതിര്‍പ്പാകരുത്, ക്ലബ്ബ് ഹൗസിലെ ക്രിസ്തീയ യുവത്വത്തിനും ഈ മാനദണ്ഡം ബാധകമാണ്'; സമുദായ നേതാക്കള് ഒന്നിച്ച് ചെറുക്കണമെന്ന് സ്റ്റാന്‍ലി ജോണി - Newsrupt\n‘വിമര്‍ശനം വര്‍ഗീയ എതിര്‍പ്പാകരുത്, ക്ലബ്ബ് ഹൗസിലെ ക്രിസ്തീയ യുവത്വത്തിനും ഈ മാനദണ്ഡം ബാധകമാണ്’; സമുദായ നേതാക്കള് ഒന്നിച്ച് ചെറുക്കണമെന്ന് സ്റ്റാന്‍ലി ജോണി\nകഴിഞ്ഞ ദിവസം കേരള കാത്തലിക് യൂത്ത് മൂവ്‌മെന്റിന്റെ പേരില് ക്രിസ്തീയ യുവത്വമേ ഇതിലെ വരൂ എന്ന വിഷയത്തില് ക്ലബ്ബ് ഹൗസില് നടന്ന ചര്‍ച്ച വിവാദങ്ങള്‍ക്ക് ഇടയാക്കിയിരിക്കുകയാണ്. മുസ്ലീം വിഭാഗക്കാര്‍ക്കെതിരെ വിദ്വേഷ പരാമര്‍ശങ്ങളും ലവ് ജിഹാദ് ആരോപണങ്ങളും പ്രചരിപ്പിക്കാന് ചര്‍ച്ച ഉപയോഗിച്ചെന്ന് വിമര്‍ശനമുയര്‍ന്നു. എല്ലായിടത്തും വര്‍ഗീയമായ ഭിന്നതയും ചേരിതിരിവും ശക്തിപ്പെട്ട് വരുകയാണെന്നും രാഷ്ട്രീയ-സമുദായ നേതൃത്വങ്ങള് ഒന്നിച്ച് നിന്ന് ഇതിനെ ചെറുക്കണമെന്നും ‘ദ ഹിന്ദു’ ഫോറിന് എഡിറ്റര് സ്റ്റാന്‍ലി ജോണി പറയുന്നു.\n“ഇസ്ലാമിസ്റ്റ് തീവ്രവാദത്തെ പറ്റിയുള്ള ഒരു വാദം അത് സാമ്രാജ്വത്വത്തിന്റെ സൃഷ്ടിയാണെന്നാണ്. അല്ലെങ്കില് സാമ്രാജ്യത്വമോ, അധിനിവേശമോ ഉണ്ടാക്കിയ ഒബ്‌ജെക്റ്റീവ് റീയാലിറ്റിയില് നിന്നാണു ഇസ്ലാമിസ്റ്റ് തീവ്രവാദം ഉണ്ടായത് എന്ന്. ഈ വാദത്തിന്റെ വകഭേദങ്ങള് മറ്റു പലയിടത്തും കാണാം. ഉദാഹരണത്തിനു ഇന്ത്യയില് ഹിന്ദുത്വ വര്‍ഗീയത ശക്തിപ്പെടുന്നതിനു ഇസ്ലാമിസ്റ്റുകള് വളം വച്ചു കൊടുക്കുന്നുണ്ടെന്നും, ഹിന്ദുത്വ വര്‍ഗീയതയോടുള്ള പ്രതികരണം എന്ന നിലയ്ക്കാണു ഇസ്ലാമിസ്റ്റ് സംഘങ്ങള് ഇന്ത്യയിലും വിശിഷ്യാ കേരളത്തിലും ശക്തിപ്പെട്ടത് എന്നും കേള്‍ക്കാം.\nഇതേ വാദം ക്രിസ്ത്യന് വര്‍ഗീയതയുടെ സാഹചര്യത്തിലും ഉയര്‍ന്നു വരുന്നുണ്ട്. അതായത് ജോസഫ് മാഷുടെ കൈ വെട്ട്, ഐസിസിലേക്ക് കേരളത്തില് നിന്നുള്ള ഏതാനും പേരുടെ പലായനം, ഹായ സോഫിയാ വിഷയത്തില് ലീഗ് നേതാക്കളടക്കമുള്ളവര് എടുത്ത നിലപാട് എന്നിവ മുതല് മുന്നോക്ക സംവരണത്തോടുള്ള നിലപാടു വരെ ക്രിസ്ത്യന് വര്‍ഗീയതയെ സഹായിക്കുന്നുവെന്ന് ഈ വിഷയത്തെ സാന്ദര്‍ഭീകരിച്ചു കൊണ്ട് പലരും പറയുന്നുണ്ട്. ഈ വാദത്തില് സാംഗത്യമുണ്ടാകാം.\nഒബ്ജക്ടീവ് സാഹചര്യങ്ങള് നമുക്ക് പൂര്‍ണമായും അവഗണിക്കാന് കഴിയില്ല. പക്ഷേ അതോടൊപ്പം തന്നെ സബ്ജക്ടിവിറ്റി (കര്‍തൃത്വം) എന്നൊരു സംഗതി കൂടിയുണ്ട്. അതായത് ഇസ്ലാമിസം വളരാനുള്ള ആഗോള, പ്രാദേശിക കാരണങ്ങള് എന്തോ ആകട്ടെ, അറുപതു വയസാവാറായ ഒരു അധ്യാപകന്റെ കൈ അറുത്തുമാറ്റുന്നവന്റെ കര്‍തൃത്വമുണ്ടല്ലോ? അതു കൂടി മനസിലാക്കിയാലേ നമ്മുടെ വിമര്‍ശനം പൂര്‍ത്തിയാവൂ. ഏത് വര്‍ഗീയവാദിക്കും, ഹിന്ദുത്വയാവട്ടേ, ക്ലബ്ഹൗസിലെ ‘ക്രിസ്തീയ യുവത്വ’മാവട്ടെ, ഇതേ മാനദണ്ഡം ബാധകമാണ്.\nഈ ക്ലബ്ഹൗസ് ചര്‍ച്ചയില് ഞാന് പങ്കെടുത്തില്ല. ടൈറ്റില് കണ്ടപ്പോള് ആ ഭാഗത്തേക്കു പോകാനേ തോന്നിയില്ല. ഇന്ന് രാവിലെ സുഹൃത്തും അധ്യാപകനുമായ ഒരാള് പത്തു മിനറ്റ്‌സ് ആ ഗ്രൂപ്പില് ചിലവഴിച്ച കഥ വിവരിച്ചിരുന്നു. ക്രിസ്ത്യന് ചെറുപ്പക്കാര്‍ക്കിടയില് വര്‍ഗീയതയും, മുസ്ലിം വിരുദ്ധതയും ശക്തമായി വരുന്നു എന്നത് വാസ്തവമാണു. അതിന്റെ പ്രതികരണങ്ങള് നമുക്ക് പലയിടത്തും കാണാം. അനെക്‌ഡോട്ടല് ഉദാഹരണങ്ങള് ധാരാളമാണ്.\nഎന്റെ കൂടെ കോളേജില് പഠിച്ച ഒരാള് ഏതാനും വര്‍ഷങ്ങള്‍ക്ക് മുന്‍പ് എന്നെ ഫെയ്‌സ്ബുക്കില് നിരന്തരമായി അധിക്ഷേപിക്കുമായിരുന്നു. എനിക്കും ഈ മനുഷ്യനും തമ്മില് വ്യക്തിപരമായ പ്രശ്‌നങ്ങളൊന്നും തന്നെയില്ല. മറ്റു സുഹൃത്തുക്കള് പറയുമ്പോഴാണു ഈ പോസ്റ്റുകള് ഞാന് കാണുന്നതു തന്നെ. കടുത്ത മുസ്ലിം വിരുദ്ധ പോസ്റ്റുകളായിരുന്നു ടിയാന്റേത്. ഞാന് ഒരിക്കല് പോലും മറുപടി പറഞ്ഞിട്ടില്ല. വിമര്‍ശനങ്ങളോട് മറുപടി പറയാം. അവഹേളനങ്ങളെ അവഗണിക്കുകയോ ബ്ലോക്ക് ചെയ്യുകയോ മാത്രമേ ചെയ്യാന് പറ്റൂ. ഞാനതങ്ങ് അവഗണിച്ചു.\nഇരിങ്ങാലക്കുട ഇത്തവണ ബിജെപി സ്ഥാനാര്‍ത്ഥി ഏതോ ഒരു ജേക്കബ് ആയിരുന്നല്ലോ. ഏനിക്കറിയാവുന്ന പലരും, ക്രിസ്ത്യന് സമുദായത്തില് നിന്നും, ബിജെപിക്ക് വോട്ടാവശ്യപ്പെട്ടു കൊണ്ട് മുന്നോട്ട് വന്നിരുന്നു. ഏറ്റവും പുതിയ ഉദാഹരണം ഇസ്രയേല്-പലസ്തീന് വിഷയമാണ്. വന്‍തോതിലുള്ള സെക്‌റ്റേറിയന് കാമ്പയിനാണു നടന്നത്. അതും യാതൊരു ചരിത്രബോധവുമില്ലാത്ത ആളുകള് വസ്തുതകളെ വളച്ചൊടിച്ചും, അറിവില്ലായ്മ ആഘോഷമാക്കിയും നടത്തിയ കാമ്പയിന്. ഇങ്ങനെ സെക്‌റ്റേറിയനിസം പതുക്കേ ശക്തിപ്പെട്ടു വരുന്നുണ്ട്, എല്ലായിടത്തും.\nഇതിനെ സമൂഹം ഒന്നടങ്കം ഒന്നിച്ച് നേരിടേണ്ട വിഷയമാണ്. ഒരു ഭാഗത്ത് വര്‍ഗീയതയ്ക്കനുകൂലമായുണ്ടാവുന്ന നരേറ്റീവിനെ എല്ലാ സമുദായങ്ങളിലുമുള്ള ഉത്തരവാദിത്വപ്പെട്ടവര് (രാഷ്ട്രീയ നേതൃത്വവും) ഒന്നിച്ച് നിന്നാണു ചെറുക്കേണ്ടത്. ക്ലബ്ഹൗസ് ചര്‍ച്ചയുമായി തങ്ങള്‍ക്ക് യാതൊരു ബന്ധവുമില്ലെന്ന് കെസിവൈഎം പറഞ്ഞിട്ടുണ്ട്. അത്രയും നല്ലത്.\nമറുഭാഗത്ത് വര്‍ഗീയതയുടെ പാത തെരഞ്ഞെടുക്കുന്നവരെ നേരത്തേ പറഞ്ഞ സന്ദര്‍ഭത്തിന്റെ പേരില് പരോക്ഷമായി പോലും ന്യായീകരിക്കാന് മതേതരപക്ഷത്തുള്ളവര് തയ്യാറാവരുത്. പകരം രാഷ്ട്രീയമായി നേരിടുക, തിരുത്താന് തയ്യാറാവുന്നവരെ തിരുത്തുക, ഒറ്റപ്പെടുത്തേണ്ടവരെ ഒറ്റപ്പെടുത്തുക. എര്‍ദോവാന് ഹായ സോഫിയാ വീണ്ടും പള്ളിയാകുന്നതിനെ വിമര്‍ശിക്കാം. ആര്‍ക്കും. പക്ഷേ ആ വിമര്‍ശനം നാട്ടിലുള്ള മുസ്ലിങ്ങളോടുള്ള എതിര്‍പ്പായി മാറുന്നിടത്താണു പ്രശ്‌നം. ഇസ്ലാമിസത്തോട് സന്ധി ചെയ്യാത്ത നിലപാടാവാം. പക്ഷേ, അത് ഇസ്ലാമോഫോബിയ ആകുന്നുണ്ടോ എന്നതാണു ചോദ്യം. ഇങ്ങനെയൊരു ജാഗ്രത കാത്തുസൂക്ഷിച്ചു കൊണ്ടേ നമുക്ക് സാഹോദര്യം നിലനിര്‍ത്താന് പറ്റൂ. ശത്രുക്കള് വര്‍ഗീയവാദികളാണ്, വിശ്വാസികളല്ല.”\nClub HouseStanly Johny


അവള് വരകള്, വര്‍ണങ്ങള് | WEEKEND\nOct 16, 2021, 08:24 PM IST\nആലപ്പുഴയിൽ നടക്കുന്ന 'ലോകമേ തറവാട് ' കലാപ്രദർശനത്തിലെ അമ്പത്തിയാറ് കലാകാരികളുടെ ചിത്രപ്രദർശനത്തിലൂടെ കടന്നുപോവുമ്പോൾ സ്ത്രീയുടെ മനോവിചാരങ്ങളും ആന്തരികാവസ്ഥകളും മുന്നിൽ തെളിയും. ലോകം തിരിച്ചറിയേണ്ടതും മനസ്സിലാക്കേണ്ടതുമായ പലതും ഈ വരകളിലുണ്ട്\n# സംജദ് നാരായണൻ | samjadkn@gmail.com\nഅടിയൊഴുക്കുകൾ ഒളിപ്പിച്ച് ശാന്തമായൊഴുകുന്ന നദിയാണ് സ്ത്രീയെങ്കിൽ അവർ അമ്പത്തിയാറുപേരും അതിന്റെ കൈവഴികളാണ്. അവരുടെ വരകളും വർണങ്ങളും സ്വന്തം ഉള്ളറിയിക്കാനുള്ള ക്ഷണവും. അനാദിയായ അടിച്ചമർത്തലുകൾക്കും അവഗണനകൾക്കും നേരേയുള്ള ശീതസമരം. ധാരണകൾ തിരുത്തപ്പെടേണ്ടവയാണെന്നുള്ള ബോധ്യപ്പെടുത്തൽ. അതൊരു യുദ്ധപ്രഖ്യാപനമേയല്ല. സ്ത്രീയുടെ മനോവിചാരങ്ങളെ, ആന്തരികവ്യവസ്ഥകളെ അടുത്തറിയാനുള്ള വിശാലമായ ഒരിടം. ആലപ്പുഴയിൽ തുടരുന്ന ‘ലോകമേ തറവാട്’ കലാപ്രദർശനത്തിൽ അവർ 56 പേരുടെയും സൃഷ്ടികൾ 56 രൂപങ്ങളിലാണെങ്കിലും അതു മുന്നോട്ടുെവക്കുന്ന രാഷ്ട്രീയം ഒന്നുതന്നെയാണ്. പുഴയിലും കൈവഴികളിലും ഒരേ നീർക്കണങ്ങളൊഴുകുംപോലെ ആ കലാസൃഷ്ടികളിലെല്ലാം സ്ത്രീയുടെ പൊതുസ്വത്വബോധത്തിന്റെ ധാരകൾ പരന്നുകിടക്കുന്നു. നിശ്ശബ്ദമായ ആ സൃഷ്ടികൾ ‘ഉച്ചത്തിൽ’ പറയുന്നു: ‘‘പുറംകാഴ്ചയല്ല സ്ത്രീ. അകമേ അണയാത്ത നൽത്തിളക്കങ്ങളാ’’ണെന്ന്\nവരകളിലൂടെ, വർണ ചിത്രങ്ങളിലൂടെ, ഫോട്ടോകളിലൂടെ, വീഡിയോ/ ഗ്രാഫിക് ആർട്ടിലൂടെ, ഇൻസ്റ്റലേഷനിലൂടെ അവർ നടത്തുന്ന ആശയസംവാദങ്ങളിൽ ‘സ്ത്രീയെ അറിയൂ’എന്ന അഭ്യർഥനയാണ്. മാറ്റിനിർത്തപ്പെട്ട ഇടങ്ങളിലേക്ക് സ്വന്തം ചിന്ത കൊണ്ടും കഴിവുകൊണ്ടുമുള്ള ‘കടന്നുകയറ്റ’മാണ് ആ കലാസൃഷ്ടികൾ. അത് നമ്മെ ബോധ്യപ്പെടുത്തും; പുരുഷനും സ്ത്രീയും മനുഷ്യജീവികളെന്ന നിലയിൽ തുല്യരാണെന്ന്. മുതിർന്ന തലമുറയിലെ കലാകാരികൾ പലരും ബുദ്ധിജീവി സമൂഹത്തിലെ ലിംഗവിവേചനത്തോട് പല വിധത്തിൽ മല്ലിട്ടുനിന്നവരാണ്. ടി.കെ. പദ്‌മിനിയുടെ പിന്മുറക്കാരായി ’80-കളിലും ’90-കളിലുമെല്ലാം പുരുഷാധിപത്യത്തിന്റെ വാൾത്തലപ്പാൽ പ്രതിഭയുടെ ചിറകുകൾ അരിഞ്ഞുവീഴ്ത്തപ്പെട്ട ചിത്രകാരികൾ ഒട്ടേറെയാണ്. അവർക്കുശേഷം വന്ന സജിത ആർ. ശങ്കറെപ്പോലെ, രാധാ ഗോമതിയെപ്പോലെ, രതീദേവിയെപ്പോലെ, നിജീന നീലാംബരത്തെപ്പോലെ, ലേഖാ നാരായണനെപ്പോലെയുള്ളവർ ചിത്രകലയിൽ തന്നിടം നേടാൻ പൊരുതിനിന്നു. പുരുഷനെപ്പോലെ സ്ത്രീക്കും കലകൊണ്ടുമാത്രം ഈ സമൂഹത്തിൽ നിലനിൽക്കാമെന്നു തെളിയിച്ച കലാകാരിയാണ് സജിത ആർ. ശങ്കർ. പരസഹായമില്ലാതെ, നിരന്തര പോരാട്ടങ്ങളിലൂടെ അവർ സ്വയം രേഖപ്പെടുത്തി. കലാകാരികളുടെ സർഗാത്മക സ്വാതന്ത്ര്യം കുടുംബത്തിലും പൊതുജീവിതത്തിലും അംഗീകരിപ്പിക്കാനുള്ള പ്രയത്നമായിരുന്നു അവരുടേത്.\nഅവഗണനകളെ കഴിവുകൊണ്ട് മറികടക്കുകയാണ് ഇന്ന് ചിത്രകലാരംഗത്തെ സ്ത്രീകൾ. കല പഠിക്കാൻ, കലാകാരിയായി ജീവിക്കാൻ പുതിയ കാലത്തെ രാഷ്ട്രീയമായും മൗലികമായും അടയാളപ്പെടുത്താൻ മലയാളികളായ കലാകാരികൾ ഇന്ന് മുന്നിട്ടിറങ്ങുന്നു. കലാരംഗത്തെ പുരുഷാധിപത്യത്തെ വരകളിലെ വ്യത്യസ്തത കൊണ്ട് അവർ മറികടക്കുന്നു. പുരുഷനെക്കാൾ തരിമ്പും താഴെയല്ല സ്ത്രീയെന്ന് സ്ഥാപിക്കുന്നു. കേരളത്തിന്റെ സാംസ്കാരിക മണ്ഡലത്തിൽ ദൃശ്യകലാകാരികളുടെ ഒരു കൂട്ടായ്മതന്നെ രൂപപ്പെട്ടുകഴിഞ്ഞു. പൊതുവേയുള്ള ഉണർവ് ആലപ്പുഴയിലെ ഈ മെഗാ ആർട്ട് ഷോയിലും കാണാം. കവിതാ ബാലകൃഷ്ണനും ആമി ആത്മജയും ആഷാ നന്ദനും ഇ.എൻ. ശാന്തിയും പൊൻമണി തോമസും ലക്ഷ്മി മാധവനും മോന എസ്. മോഹനും മെർലിൻ മോളിയും സ്മിത ജി.എസും പി.എസ്. ജലജയും അഹല്യാ രാജേന്ദ്രനും അനിത ടി.കെ.യും സിജി ആർ. കൃഷ്ണനും കാജൽ ദത്തും സുനീത കോടമനയും പാർവതി നായരും അഞ്ജു ആചാര്യയും നിവേദിത ദേശ്പാണ്ഡെയുമെല്ലാം ആ 56 പേരിൽ ചിലർമാത്രം. ആ കൂട്ടായ്മയിലാകട്ടെ നൂറ്റമ്പതിൽപ്പരം അംഗങ്ങളും.\n:പതിമ്മൂന്നാം വയസ്സിൽ ചിത്രരചനയ്ക്ക് സോവിയറ്റ് ലാൻഡ് നെഹ്രു അവാർഡ് ഏറ്റുവാങ്ങിയ കലാകാരിയാണ് ഇപ്പോൾ തൃശ്ശൂർ ഫൈൻ ആർട്സ് കോളേജിലെ അധ്യാപികയായ കവിതാ ബാലകൃഷ്ണൻ. ചിത്രകലയിൽ മാത്രം ഒതുങ്ങുന്നതല്ല അവരുടെ സർഗാത്മക ജീവിതം. അത് കവിതയിലും കലാ ഗവേഷണങ്ങളിലുമായി വ്യാപിച്ചുകിടക്കുന്നു. ബറോഡ എം.എസ്. സർവകലാശാലയിൽനിന്ന് കലാചരിത്രത്തിൽ എം.എഫ്.എ. ബിരുദം നേടിയ കവിത, ഭാഷയെയും ചരിത്രത്തെയുമെല്ലാം ദൃശ്യവത്കരിക്കുന്ന കലാകാരിയാണ്. എഴുത്തുഭാഷയുടെ ദൃശ്യപരമായ സമീപനം. മുൻ നിശ്ചയപ്രകാരമുള്ള ഇമേജുകളല്ല ഒരു ആർട്ടിസ്റ്റ് മുന്നോട്ടുെവക്കേണ്ടതെന്നു കവിത വിശ്വസിക്കുന്നു. ഇമേജുകളുടെ അർഥം കണ്ടെേത്തണ്ടത് ആസ്വാദകനാണെന്നും ആർട്ടിസ്റ്റ് അവതരിപ്പിക്കുന്നത് കലയെന്ന പ്രക്രിയ മാത്രമാണെന്നും അവർ പറയും. ഇമേജുകളുടെ അർഥം പൂർണമാകുന്നത് ആസ്വാദകന്റെ വിശകലനങ്ങളിലാണെന്ന വിശ്വാസം.\n:സ്ത്രീയുടെ അധ്വാനത്തെ ആഘോഷിക്കുന്ന കലാകാരിയാണ് ശ്രീജ പള്ളം. വർഗ -വർണങ്ങളിൽ അധിക്ഷേപിക്കപ്പെടുന്ന സ്ത്രീകളുടെ അത്യധ്വാനമാണ് സമൂഹത്തെ നിലനിർത്തുന്നതെന്ന് ശ്രീജ വിശ്വസിക്കുന്നു.\nസിജി ആർ. കൃഷ്ണൻ\n:മുംബൈയിലെ പ്രശസ്തമായ ഗാലറി മിർച്ചന്ദാനിയിൽ സോളോ പ്രദർശനം നടത്തിയിട്ടുള്ള, കൊച്ചി-മോസ്കോ ബിനാലെകളിലും മറ്റും പങ്കെടുത്തിട്ടുള്ള ശ്രദ്ധേയയായ കലാകാരിയാണ് സിജി ആർ. കൃഷ്ണൻ. ചുറ്റുപാടുകളെ സെൻസിറ്റീവായി സമീപിക്കുന്ന ചിത്രങ്ങളാണ് അവരുടേത്. വ്യക്തമല്ലാത്ത ഇമേജുകളാണ് പ്രത്യേകത. അരണ്ട വർണങ്ങളാണ് പലതും. ചുറ്റുപാടുകളുടെ സൂക്ഷ്മനിരീക്ഷണമാണത്. സകല ജീവജാലങ്ങളുടെയും വൈകാരികതലം ചിത്രങ്ങളിൽ കാണാം. കൗതുകമുണർത്തുന്ന, ഭാവാത്മകമായ, നിഗൂഢതകളൊളിപ്പിച്ച ചിത്രങ്ങൾ. നമ്മുടെയൊക്കെ കാഴ്ചകളിൽ ഇടംനേടാതെ പോകുന്നത്രയും സൂക്ഷ്മമായ ജീവിലോകം അവരുടെ ചിത്രങ്ങളിൽ കാണാം. കൊച്ചി ആസ്ഥാനമായി പ്രവർത്തിക്കുന്ന സിജി, മാവേലിക്കര രാജാ രവിവർമ ഫൈൻ ആർട്സ് കോളേജ്, ഹൈദരാബാദിലെ സരോജിനി നായിഡു സ്കൂൾ ഓഫ് ഫൈൻ ആർട്സ് എന്നിവിടങ്ങളിൽ പഠിച്ചിറങ്ങിയ കലാകാരിയാണ്.\n:കൃഷിപ്പണിയും കൂലിപ്പണിയുമായി കഷ്ടപ്പാടുകൾ നിറഞ്ഞ ഭൂതകാല മുറിവുകളെ കടുംവർണങ്ങൾ കൊണ്ട് ഉണക്കാൻ ശ്രമിക്കുന്ന കലാകാരിയാണ് അനിത ടി.കെ. വീടിനുള്ളിൽ തളച്ചിടപ്പെട്ടവർക്ക്, പ്രത്യേകിച്ചും കർഷകസ്ത്രീകൾക്ക് വയലാണ് തുറന്ന ലോകമെന്ന് അവർ കാണിച്ചുതരുന്നു.\n:‘അലക്സ വിൻ ദിസ് വാർ’ എന്ന ആശയവുമായി മൊബൈൽ ആപ്ലിക്കേഷനിൽ വരച്ച ചിത്രങ്ങളുടെ പ്രിന്റുകളാണ് രാധാ ഗോമതിയുടേതായി ഈ പ്രദർശനത്തിലുള്ളത്. കൃത്യമായ രാഷ്ട്രീയവീക്ഷണങ്ങളുള്ള ഒരു ഫെമിനിസ്റ്റാണ് രാധാ ഗോമതി. പെയിന്റിങ്ങിലും കലാചരിത്രത്തിലും ബിരുദമുള്ള രാധ, മികച്ചൊരു സംഘാടകയും ക്യുറേറ്ററുമാണ്. സാമൂഹിക വിമർശനവും സ്ത്രീശക്തിയുടെ പലതരത്തിലുള്ള ആവിഷ്കാരവും അവരുടെ ചിത്രങ്ങളുടെ പ്രത്യേകതയാണ്. ‘അലക്സ വിൻ ദിസ് വാർ’ എന്ന സീരീസിൽ സ്ത്രീ-പുരുഷ സംഘർഷങ്ങളുടെ പല തലങ്ങൾ കാണാം. അത് പ്രണയമാകാം, കാമമാകാം, ഈഗോയാകാം, സമരസപ്പെടലാകാം, തുറന്ന യുദ്ധമാകാം, സമാധാനം കണ്ടെത്തലാകാം... പലതരത്തിലുള്ള സ്ത്രീ -പുരുഷ സംഘർഷ മേഖലകളാണ് ആ ചിത്രങ്ങളിൽ.\n:ആൾക്കൂട്ടങ്ങളുടെ ചിത്രകാരിയാണ് ജലജ. അസാമാന്യമായ രാഷ്ട്രീയബോധമാണ് അവരുടെ പ്രത്യേകത. മനുഷ്യർക്കിടയിലെ രാഷ്ട്രീയമായ ധ്രുവീകരണങ്ങളെ സൂക്ഷ്മമായി നിരീക്ഷിക്കുന്ന കലാകാരി. വിരുദ്ധധ്രുവങ്ങളിൽ സഞ്ചരിച്ച് തമ്മിലടിക്കുന്ന സമൂഹത്തിന്റെ നേർസാക്ഷ്യങ്ങളാണ് അവരുടെ ചിത്രങ്ങൾ. കലാകാരി ആക്റ്റിവിസ്റ്റുകൂടിയാവണമെന്ന് അവരുടെ ചിത്രങ്ങൾ അടിവരയിടുന്നു.\n:2018-ലെ പ്രളയം വിഴുങ്ങിയ കുട്ടനാട്ടിലേക്ക് കൈയിലൊരു ക്യാമറയുമായി കഷ്ടനഷ്ടങ്ങൾ ഒപ്പിയെടുക്കാൻ തിരിച്ച കലാകാരിയാണ് കാജൽ ദത്ത്. ആ ചിത്രങ്ങളും ആലപ്പുഴയുടെ കയർമേഖലയിൽ മനുഷ്യൻതന്നെ യന്ത്രമായി മാറിയിരുന്ന കാലത്തെക്കുറിച്ചുള്ള വീഡിയോ ആർട്ടുമാണ് ഈ കലാവിരുന്നിൽ കാജലിനെ വ്യത്യസ്തയാക്കുന്നത്.